
Capitolul 1 


Casa nu avea ştergător de picioare. Nici be- 
culeţe de Crăciun viu colorate. Nici familie zâm- 
bitoare în uşă, invitând pe toată lumea să 
poftească, să ia loc lângă foc şi să bea puţin 
lapte de pasăre proaspăt şi gustos. 

Casa avea o poartă masivă de fier, trepte 
strâmbe la intrare, mai mult decât câteva găuri 

căscate şi ştirbe acolo unde ar fi trebuit să se 
afle ferestrele — şi o cârpă mare, neagră, bătută 
în cuie pe uşa veche de lemn. 

Era genul de casă unde până şi dracii s-ar 
teme să pună piciorul. 

Dar neinfricaţii colindători din vecini, de-o 
voioşie mai încăpăţânată decât a Micilor Cerce- 
taşe la paradă, îşi înălţau vocile în cântec, adu- 
nati într-un strâns semicerc de bună tovărăşie. 
Cântau — sonor, mândru — „Micul toboşar“ şi 
întrucât nu primiră nici un răspuns de la locatarii 
casei întunecate, îl mai cântară o dată, mai ini- 
moşi şi mai fericiţi ca oricând. 

Şi încă o dată. 

Şi încă o dată. 

Sus pe acoperiş, familia Addams — Gomez, 
Morticia, Mamaie, Boxişor, Miercuri şi Pândiş, 
credinciosul lor valet, priveau în jos la colindătorii 
cei radioşi pe când atacau încă un vers entuziast 
şi asurzitor din „Micul toboşar“. Încet, împinseră 
mai aproape de margine cazanul cu smoală a- 
burindă şi plină de bulbuci, după care, cu un 
brânci voios, îl răsturnară peste colindătorii de 
jos. 

Era tradiționalul salut de sărbători al familiei 
Addams. 


Familia: Addams obişnuia întotdeauna să se 
scoale devreme. Să înceapă ziua cu dreptul. Fix 
la şapte a.m., ceasul cu cuc din holul de la etaj, 
care era o miniatură perfectă a casei familiei Ad- 
dams, până la scârţâitul obloanelor, bătea ora. 

Într-o fereastră, un mic Gomez mecanic îm- 
pingea o Morticia mecanică de-a-ndaratelea până 
ce aproape cădea de pe picioare, după care se 
apleca să-i dea unu, două, trei săruturi mecanice, 
începând numărătoarea până la ora şapte. Într-o 
altă fereastră, un Boxişor mecanic sălta o Mier- 
curi în ştreangul unei spânzurători, în sus şi-n 
jos — patru, cinci — în timp ce — şase — mici 
rotocoale de ceaţă îşi luau zborul de pe acoperiş, 
unde o micuță Mamaie mecanică dădea la ma- 
nivela maşinii ei de ceaţă. Uşa de la intrare se 
deschidea scurt — şapte — şi un mic Pândiş 
mecanic apărea să măture treptele din faţă. 

După al şaptelea semnaâl, Cioacă, mâna de- 
corporată cu personalitate pe deplin incorporată 
se căţără peste ceas din spatele acestuia şi sări 
pe podea. Se târî prin hol, mişcându-se atât de 
repede încât trecu drept peste o pereche de pi- 
cioare în pijama, încălţate cu papuci de noapte. 
Cioacă frână pe loc, derapând, şi răpăi înapoi 
spre picioare, trăgând de manşeta stângă a pan- 
talonilor de pijama. 

Picioarele, fireşte, îi aparţineau lui Gomez, 
care stătea în hol, cu privirea pierdută jalnic spre 
camera fratelui său de-mult-dispărut — Buboi. 
Purta fes, jachetă de smoking peste pijama şi, 
în ciuda faptului că nu era decât şapte dimineaţa, 
pufăia dintr-una din îndrăgitele sale ţigări de foi. 

—Ca să vezi, Cioacă, spuse el, cu un oftat 
din care radia o jale inimaginabilă. A dispărut 
de douăzeci şi cinci de ani. De douăzeci şi cinci 
de ani, am încercat să-l contactăm pe Buboi în 

marea lume de dincolo şi, de douăzeci şi cinci 
de ani, nimic. 

Odaia era o capelă în memoria lui Buboi, pră- 
fuită şi plină de pânze de păianjen, neatinsă din 
ziua dispariţiei lui, în adolescenţă. Nimic nu fu- 
sese vreodată clintit, sau curăţat — de la fanionul 
de fotbal Alcatraz până la trofeele sportive deca- 
pitate şi până la clasica fotografie cu clasa din 
timpul liceului, în care toţi ceilalţi elevi se ţineau 
cât puteau de departe de Buboi. 

—Douăzeci şi cinci de ani, reluă trist Gomez, 
şi nici o şoaptă. Nici un indiciu. Încep să cred 
că fratele meu e cu-adevărat pierdut. 

Oftă iar şi suflă un rotocol funebru din trabuc. 

Cioacă îl scutură pe Gomez de manşetă, tră- 
gându-l pe culoar. Apoi, mica mână îl întrecu şi 
se aruncă pe clanța demodată a uşii, deschizând 
calea spre dormitorul lui Gomez şi al Morticiei. 

Morticia zăcea în pat, dormind pe aşternuturile 
din satin negru. Tăcută şi incisivă, rareori o vedeai 
zâmbind; încadrată de negrul feţei de pernă, dar 
şi al părului ei ca pana corbului, răsfirat împre- 
jurul feţei ca un halou diabolic, pielea îi arăta 
chiar mai fantomatic de albă ca de obicei: 

—Uită-te la ea, spuse Gomez, abia mai respi- 
rând. Mi-aş da şi viaţa pentru ea. Aş ucide pentru 
ea. Ori aşa, ori aşa — ce binecuvântare! 

Morticia, mereu posacă şi închisă, deschise 
ochii. 

—Nefericită, draga mea? întrebă adorator Go- 
mez. 

—O, da, da, răspunse Morticia, cu mare pa- 
timă. Complet. 

Adică, modul ei favorit de a spune bună di- 
mineaţa. 

Mai încolo pe hol, Boxişor stătea ghemuit în 
camera sa, jucându-se cu trusa micului chimist. 
Pereţii odăii erau acoperiţi cu semne de circulaţie 
pe care le colecţionase — MAL ABRUPT, INAPOI: 
EXCAVAŢII, DRUM CU DENIVELĂRI, CEDEAZĂ 
TRECEREA şi ÎNALTĂ TENSIUNE. Alte semne 
tăiate cu bomfaienul, stăteau încă pe stativele lor, 
stivuite într-un colţ. 

De cealaltă parte a camerei se afla un acvariu 

mare de la podea până-n tavan, plin cu peşti 
mâncători-de-oameni, care, flămânzi, clănţăneau 
din fălci unul spre altul şi spre sticla ce-i încon- 
jura. 
În gândire, vorbă şi faptă, era clar că Boxişor, 
un băiat de nouă ani bondoc şi plin de energie, 
avea toate şansele să devină monstrul public de 
care părinţii lui să fie mândri. 

Combina chimicale într-o mensură de sticlă, 
după care, când licoarea începu să aburească, 
rânji sardonic şi o dădu de duşcă. Aproape ins- 
tantaneu, trupul începu să i se contorsioneze, su- 
ferind începuturile unei transformări, iar apoi se 
comprimă până la dimensiunile unui şoricel. 

Râzând, se târi afară din pijamaua pe măsura 
unui om. Vroia să poată pricinui cât mai multe 
pagube şi spaime posibil înainte ca vraja să ia 
sfârşit. 


Sus în pod, Miercuri şedea solemnă pe un 
scăunel printre obiectele de familie depozitate a- 
colo. Avea zece ani, părul negru ca mangalul şi 

pielea albă, palidă, a mamei sale. Stătea absolut 
nemişcată, cu capătul unei aţe legat de un dinte 
iar celălalt capăt legat la un chepeng. 

Chepengul se trânti deodată pe podea, iar Ma- 
maie — o cotoroanţă bătrână şi hlizită, realmente 
înspăimântătoare — scoase capul pentru a vedea 
dintele smuls al lui Miercuri legănându-se de ca- 
pătul firului. 

—Mulţumesc, Mămăică, spuse cu gravitate 
Miercuri. 

Mămăica bombăni ceva neinteligibil şi se săltă 
tropăind în pod, cu părul“atât de zbârlit încât 
arăta de parcă ar fi fost în cada de la baie când 
căzuse foenul înăuntru. 

—Ăştia micii, va trebui să v-omorâţi voi sin- 
guri gustărica-n dimineaţa asta, spuse ea arţă- 
goasă. 

Miercuri dădu din cap şi deschise mica ta- 
bacheră pe care o avea în poală. Înăuntru, păstra 
feluriţi dinţi omeneşti şi de animale, colţi şi dan- 
turi, deopotrivă cu o colecţie de ochi de sticlă. 

Acest dinte nou, încă însângerat, avea să fie 
o adăugire fermecătoare la colecţia ei. 


Până acum, toţi membrii familiei Addams a- 
veau o dimineaţă absolut perfectă. 


Capitolul 2 


Aflaţi încă sus în dormitorul lor, Gomez o cu- 
prinse pe Morticia cu braţele. În timp ce i se 
aşternea laguroasă peste piept, fu prinsă într-o 
neaşteptată rază de soare. Strânse ochii şi se 
smulse din calea ei, iar uriaşa orhidee carnivoră 
aflată pe noptiera de lângă ea fremătă. 


12 Elizabeth FAUCHER 


—Gomez, spuse, cu voce slabă. Soarele. Il me 
perce comme un poignard. 

—Tish, exclamă Gomez, teribil de excitat, as- 
ta-i în franţuzeşte!' 

—Oui, făcu Morticia şi ridică din umeri cu 
nonşalanţă. 

—Cara mia! 

Îşi croi drum de sărutări în sus pe gâtul ei, 
după care, izbucnind cu entuziasm şi simţ de 
răspundere, sări din pat, trăgându-şi sabia din 
teaca de lângă noptieră şi agilând-o spre insolenta 
rază de soare. 

—En garde, Monsieur soleil! strigă el, împun- 
gând şi parând cu spada, mimând astfel un duel 
cu raza de lumină. 

—Gomez? întrebă Morticia, lăsându-şi mâna 
să atârne moale peste marginea patului. 

Gomez continua să dea din spadă. 

—Querida? replică el întrebător. 

—Azi noapte, ţi-ai... ieşit din ţâţâni, spuse ea, 
examinându-şi lacul de unghii roşu ca sângele. 
Parcă erai un demon desperat, urlând. M-ai spe- 
riat. ` 

Tăcu, apoi izbuti un surâs pierdut. 

—Mai vreau. 

Gomez aruncă spada şi reveni la ea pe dată. 


Pe acoperiş, Mamaie îi dădu maşinii ei de ceaţă 
un şut ţâfnos. 

—Găleată de şuruburi împuţită! o ocări ea. 

Maşina de ceaţă, rablagită şi greoaie, funcţiona 
prost, chinuindu-se să-şi închege peticele de ceaţă 
deasă, aşa că-i mai arse una, şi mai tare. 

În fereastra dormitorului, Gomez scoase capul 
afară în timp ce, în spatele său, Morticia şedea 
la masa de toaletă, periindu-şi părul cu o perie 
de argint filigranat. 

—Mamaie, strigă el spre acoperiş, nemulţumit 
de-a binelea. Unde ti-i ceața? 

Singurul răspuns pe care-l primi fu maşina 
de ceaţă prăvălindu-se în jos, câţiva milimetri sal- 
vându-l de la decapitare. Hărăbaia găuri acope- 
rişul verandei şi se făcu ţăndări pe pământ. 

Gomez privi la maşinăria paradită, apoi ridică 
din umeri şi închise fereastra. 


Pândiş, giganticul valet al familiei, stătea lângă 
uşa de la intrare, ţinând în mâinile sale enorme 
două pungi de hârtie maro cu gustarea pentru 
şcoală a copiilor. Conţinutul pungilor foşgăia şi 
se zvârcolea, nerăbdător să scape. 

Miercuri, gata să iasă, întinse mâna să-şi ia 
punga: 

—Mulţumesc, Pândiş. 

Boxişor — revenit la obişnuitele sale proporții 
bondoace — îşi luă punga, deschizând-o să fure 
o privire înăuntru. Pândiş mârâi la el, iar Boxişor 
închise repede punga şi-şi urmă sora afară. 

Lui Pândiş nu-i plăcea când copiii Addams în- 
târziau la şcoală. Nu-i plăcea deloc. 


La etaj, Gomez stătea pe balconul dormitorului 
exersându-şi lovitura de golf. Lovea minge după 
minge, cu Cioacă pe post de crosă. Morticia se 
aşezase în spatele lor, privind şi sorbindu-şi ceaiul 
de dimineaţă. 

O minge de golf zbură, cu viteză incredibilă, 
prin fereastra singurului vecin al familiei Addams, 
ursuzul şi bătrânul Judecător Womack. Judecă- 
torul Womack locuia în eleganta casă, frumos în- 
treţinută, de pe colina ce dădea spre conacul 
Addamşilor. Când mingea îi sparse fereastra bu- 
cătăriei, Judecătorul Womack ridică nasul din 
mâncare exact la timp ca să vadă mingea ateri- 
zându-i în fulgii de porumb, sfărâmându-i cas- 
tronaşul şi împroşcându-l şi pe el cu lapte bătut. 

Furios, Judele Womack dădu fuga la fereastra 
spartă, agitându-şi pumnul a neputinţă. 

—Addams! strigă el. 

Din balcon, lui Gomez şi Morticiei li se păru 
că Judecătorul le făcea semne cu mâna — aşa 
că-i făcură şi ei. 

—Scuzaţi-mă pentru geam, Domnule Jude- 
cător! răcni Gomez. Mingea puteţi s-o păstraţi! 
Am o găleată plină. 

Spre a i-o dovedi, ridică găleata, apoi îi aruncă 
crosa lui Cioacă, iar aceasta o depuse în sacul 
de golf al lui Gomez. 

In faţa casei, autobuzul şcolii tocmai pleca. 

—Cei mici, la şcoală cu ei, rosti cu drag Mor- 
ticia. Binecuvântaţi să fie. 

Gomez încuviinţă: 

—Cresc aşa de repede, nu ţi se pare? 

—Prea repede, fu Morticia de părere, şi a- 
mândoi zâmbiră cu mândrie pe când autobuzul 
şcolar hodorogea cu chiu cu vai în josul drumu- 
lui, scoțând fum din cauciucuri. Boxişor se ţinea 
agăţat de bara din spate, rânjind diabolic şi lă- 
sându-şi picioarele să se târască pe jos. 

Morticia şi Gomez petrecură o dimineaţă 
foarte plăcută în salonul de muzică. Morticia, pe 
mâini cu cele mai cochete mănuşi de grădinărie 
ale ei, fredonând uşurel, îşi îngrijea trandafirii, 
retezând metodic boboc după boboc cu o pereche 
de foarfeci strălucitoare. 

Gomez stătea la o măsuţă, ferit de lumina 
soarelui, jucând şah cu Cioacă. Făcu o „mutare 
îndrăzneață, apoi îşi privi soţia. 

—Ne aşteaptă o piatră de hotar, Tish, spuse 
el. Chiar în seara asta — avem a douăzeci şi 
cincea şedinţă. Toţi aceşti ani, roşi de vinovăţie, 
sfâşiaţi de jale, arşi de nesiguranţă... 

—Oh, Gomez, mai decapită Morticia încă o 
floare, lăsând pe tufiş un lujer lung şi urât. Nu 
te tortura. Asta-i treaba mea. 

Acest gând îl făcu pe Gomez să surâdă. Larg. 

——nchipuieşte-ţi, dragule, continuă Morticia 
ciumpăvind, dacă s-ar întoarce Buboi. Pe jumă- 
tate viu, aproape neom, ca o cochilie putrezindă... 

De vreme ce asta era cea mai scumpă dorinţă 
a sa, Gomez oftă: 

—Nu mă tachina. | 

Căci gândul întoarcerii lui Buboi era prea mi- 
nunat ca să-l poată îndura. 

Era un vis menit să se adeverească. 


Capitolul 3 


Chiar în faţa proprietăţii Addamşilor, Tully Al- 
ford, avocatul familiei, şi soţia sa, Margaret, se 
apropiau de „Poartă“, o monstruozitate din fier 
forjat care întotdeauna se deschidea după cum o 
tăia capul. 

Sau nu. 


FAMILIA ADDAMS 17 


Tully, care odinioară fusese chipeş iar, acum 
era buhăit şi îmbătrânit, se opri în faţa Porții, 
privind spre casă fără pic de entuziasm. 

—Ei, haide, spuse Margaret, luându-i-o 
înainte. 

Femeie nevricoasă şi superficială, îşi petrecea 
aproape toate ceasurile de trezie prin a fi deza- 
măgită alături de, sau de către soţul ei. 

In timp ce Tully o urma prin Poartă, Poarta 
se trânti pe neaşteptate, apucându-i poala par- 
desiului. Smucit într-o frână bruscă, Tully încercă 
să-şi elibereze mantoul, luptându-se cu Poarta. 

—Dă-mi drumul! strigă Tully, trăgând cât pu- 
tea de tare. Dă-ncoa'! Încetează! 

Continuă să zgâlţâie, fără succes. 

—Te previn, Poartă! Nu-i o zi bună! 

În salonul de muzică, Gomez mută o piesă de 
şah şi apoi, la gesticulaţia dramatică a lui Cioacă, 
privi împreună cu Morticia afară. În timp ce se 
uitau pe fereastră, Cioacă mută iute două piese 
de şah, trişând. 

—uUite, dragule, spuse Morticia. A venit Tully. 

Gomez râse, privind ciorovăiala din curte. 

—Ha! Tully ăsta, comentă el şi clătină din cap. 

Morticia încuviinţă, amuzată şi ea: 

—lar se zbenguieşte cu Poarta. 

Gomez redeveni atent la tabla de şah şi făcu 
o mutare. 

—Şah, spuse. 

Cioacă mută la rândul ei, apoi făcu un gest 
de triumf, în timp ce Gomez se încrunta. 

—Şah mat, observă Morticia, foarte impresio- 
nată. Bravo ţie, Cioacă. 

Gomez doar se încruntă, şi aşeză piesele pen- 
tru încă o partidă. Din cine ştie ce motiv, ori de 
câte ori jucau şah, Cioacă întotdeauna câştiga. 

Afară, la jumătatea aleii din faţă, Margaret se 
opri nerăbdătoare. 

—Tully! Îl chemă ea şi bătu din picior. Nu 
poţi să ţii pasul? 

Tully îşi sfâşie pardesiul, încercând să şi-l 
smulgă din Poartă. 

—iÎncerc, protestă el. 

Margaret îşi puse mâinile în şolduri, foarte 
nemulțumită: 

—ăştia ţi-s ultimii clienţi care te mai plătesc, 
dacă-mi dai voie să-ţi amintesc. 

—Dacă asta-ţi face plăcere... replică Tully şi-şi 
rupse mantoul complet, reuşind în sfârşit să 
scape. 

—Da, mă rog, ceva tot trebuie, spuse Marga- 
ret, şi-şi privi propriul pardesiu, destul de demo- 
dat. Ca de pildă, o haină decentă pe mine. Ceva 
elegant, de seară. Cere... un împrumut. Roagă-i. 

—Nici un împrumut! Nu-s un calic! protestă 
Tully; apoi dădu afirmativ din cap, întrerupân- 
du-şi soţia înainte de a-i putea replica. Nu-i ne- 
voie să zici nimic. Fac eu rost de bani, promise 
el. Am un plan. 

Margaret îşi duse mâna la frunte: 

—Totu-i atât de umilitor! De ce te-oi fi luat 
eu pe tine de bărbat? 

„Fiindcă am spus eu da, ridică Tully din u- 
meri. 

Margaret nu-i luă în seamă răspunsul şi porni 
spre uşa de la intrare, ocolind dibaci maşina de 

ceaţă ca şi cum aceasta ar fi avut toate motivele 
din lume să se afle acolo. 

Maşina sâsâi la Tully când aceasta trecu pe 
lângă ea, scuipându-i ceaţă pe pantaloni. Tully 
sări într-o parte şi se grăbi să urce treptele ve- 
randei. 

Fură întâmpinați în antreul din faţă de către 
un Pândiş nu tocmai zâmbitor. Tully îi înmână 
pălăria şi ce-i mai rămăsese din pardeșiu şi se 
îndreptă spre biroul lui Gomez. Rămasă singură 
cu giganticul valet, Margaret deveni mai intimi- 
dată şi mai nervoasă decât ar fi admis vreodată. 

—A-Am venit să vorbesc cu doamna Addams, 
spuse ea, cu falsă stăpânire de sine. În legătură 
cu licitaţia de caritate. 

Cu un mârâit gros, Pândiş o luă spre scară. 
Adunându-şi curajul, Margaret îl urmă. 

În timp ce Tully mergea posomorât prin hol 
spre birou, trecu pe lângă portretele familiei Ad- 
dams — generaţii de groteşti Addams, în com- 
plicate rame aurite. Privind la oribilele tablouri, 
Tully nu observă blana de urs de pe podea şi 
păşi drept pe ea. 

Blana de urs scoase un mormăit feroce, în- 
cleştându-şi fălcile peste un crac de pantalon. 
Tully scoase un țipăt de durere, ţopăind în loc 
şi în cele din urmă reuşi să scuture de pe el 
covorul. Odată convins că e în siguranţă, ridică 
ochii, doar pentru a se pomeni faţă în față cu 
un portret al adolescentului Buboi Addams. Pic- 
tura era drapată în crep negru şi ţinea o lumâ- 
nare aprinsă. 

Modul exact cum ținea lumânarea aprinsă ră- 
mânea un mister total. 

Poitretul îl reprezenta pe Buboi, la cincispre- 
zece ani, complet chel, cu un ten alb ca de mort 
şi ochi încercănaţi cu negru ca ai unui raton. 
Plăcuța de identificare de dedesubt spunea: „Bu- 
boi Addams, 1947-?* 

Tully studie atent portretul, aproape ca şi cum 
ar fi avut o premoniţie. Apoi insă, uşile cu în- 
crustaţii complicate de la biroul lui Gomez se des- 
chiseră scârţâind. Tully trase adânc aer în piept 
şi intră. 

În timp ce păşea în încăpere, o spadă şuieră 
prin aer, cu lama lucindu-i în lumina candela- 
brului. Tully dădu să apuce mânerul dar nu reuşi. 
Spada se înfipse în perete lângă el cu un zdrong 
tremurător. 

Gomez, care stătea lângă cuier, râse. 

—Ratat, spuse el. Apoi sări prin odaie, ridi- 
cându-şi propria sabie. 

Tully băgă în marşarier şi, în timp ce smulgea 
spada din zid, arătă spre ceva din spatele lui Go- 
mez: 

—Aia ce-i? 

Gomez se întoarse să vadă, iar Tully atacă, 
agitând spada şi ţintind beregata lui Gomez. 

Gomez pară cu uşurinţă lovitura: 

—Trucuri murdare, bătrâne. Mi-a plăcut! 

Îl împinse pe Tully înapoi, cu lovituri repezi, 
făcându-i jacheta zdrenţe. 

—Te-ai săturat? întrebă Tully, cu răsuflarea 
tăiată. 

fandeze. Gazda deschise cu spada servieta lui Tul- 
ly, din care se împrăştie un teanc de documente 
legale. 
—Unde mi-e stiloul? întrebă Gomez. Lasă, nu-i 
nimic — am să-l folosesc pe al tău. 

Lama sa găsi stiloul din buzunarul interior al 
jachetei lui Tully, îl smulse afară şi-l aruncă spre 
tavan. Gomez prinse stiloul, apoi făcu câteva 
tumbe înapoi până la birou, aterizând grațios în 
jilt. - 

—Mai întâi, afacerile vechi! spuse el, se roti 
cu scaunul ca să evite o nouă lovitură, după care 
continuă cavalereşte duelul în timp ce semna do- 
cumentele risipite pe birou în faţa lui. 

Nu exista nici un motiv ca afacerile şi dis- 
tracţia să nu se poată combina. 


Odată ce auziră despre licitaţia de binefacere, 
Morticia şi Mamaia o conduseră pe Margaret la 
etaj să caute donația potrivită. Scotociră printre 
felurite bunuri ale familiei Addams, împachetate 
în cufere, stivuite în lăzi şi acoperite cu linţolii 
amenințătoare. 

Poate că aici e, spuse Morticia, şi deschise 
un dulap mare, sculptat cu măiestrie. 

Mamaie chicoti: 

—Nu crez... 

În partea din faţă a şifonierului se afla un 
sac de veşminte umflat să plesnească, cu eticheta 
„Hainele de iarnă ale Unchiului Niknak“. 

—Garderoba de iarnă a Unchiului Niknak, 
spuse Morticia, plină de amintiri fericite încă din 

secunda când o văzuse. Îi trecu cu grijă sacul 
Mamaiei, care îl aruncă deoparte. 

Următorul sac de veşminte era însemnat „Hai- 
nele de vară ale Unchiului Niknak“. | 

—Garderoba de vară a Unchiului Niknak, ex- 
clamă încântată Morticia. li dădu cu mare băgare 
de seamă sacul Mamaiei, care-l trânti pe jos. 

Următorul din dulap era un sac fără nici o 
etichetă. 

—Ahhh! făcu Morticia şi se lumină la faţă. 
Unchiul Niknak. 

Ridică grijulie sacul şi i-l dădu lui Mamaie 
care i-l dădu lui Margaret — care se smulse din 
fața lui cu un urlet. 

Orice vizită la familia Addams era întotdeauna 
o aventură. 

Jos, în birou, duelul continua. Gomez care 
nici măcar nu transpirase, lupta mai departe, 
continuând să iscălească hârtii. 

—Aş vrea să treci mai des pe-aici, spuse el. 

Tully lupta cu îndărătnicie, având acum ja- 
cheta zdrenţuită aproape complet. 

—Mi-ar face plăcere, răspunse el, dar... 

—Dar ce, amice? întrebă Gomez. 

—Oh, se sili Tuly să fandeze în continuare, 
ştii... 

Tully oftă. 

—Am hemofilie. 

Gomez râse, apoi se opri ca lovit în cap, privind 
la unul din documente. Abil, îl dezarmă pe Tully, 
trimiţându-i sabia sus în aer. 

—Ce-i asta? întrebă Tully. O nouă propunere? 
„Fondul de Retragere Buboi?“ 

Se încruntă: 

—La ce foloseşte? 

—La ce nu foloseşte, i-o întoarse Tully, aran- 
jându-şi cravata şi zdrenţele jachetei. E o cauză 
foarte demnă şi un mare adaos la fondurile Buboi 
Addams. 

—Buboi — lăudat fie-ţi numele, psalmodie Go- 
mez apoi îl privi pe Tully. Unii spuneau că e de-o 
răutate neomenească. 

—Nu! protestă Tully. - 

—Doar părinții noştri, îl asigură Gomez. Eu 
îl numeam... frate. 

lar amintirea lui trebuie să trăiască în veci, 
adăugă repede Tully. Prin bani. Vom depune fon- 
durile sub numele meu, în scopuri fiscale. 

—Chiar aşa? 

Gomez se' gândi la cele auzite, apoi dădu din 
cap: 

—Inspirată idee! 

—Aşa ar fi vrut-o şi el, spuse Tully, forţându-şi 
avantajul. Dragul de Buboi. 

—Într-adevăr! fu Gomez de acord şi-i aruncă 
înapoi lui Tully spada ca să-şi poată relua duelul. 
Pentru Buboi! 

—Pentru Buboi! repetă Tully. Un frate! 

—Fratele meu! 

—Fără pereche! proclamă Tully. 

—Toţi doctorii au spus! confirmă Gomez. 

—Bun cu animalele! împunse Tully; pară. Atât 
de blând cu copiii. 

—N-au dovedit niciodată nimic! preciză repede 
Gomez. 

Tully îi ţinti capul şi dădu pe alături. 

—Un milion de dolari. Suma perfectă. 

—E splendid! dădu Gomez din cap. 

—E nedepistabil, preciză Tully. ` 

Gomez se opri ô secundă, coborând spada: 

—Dar, Tully, asta nu-i o afacere veche. Va tre- 
bui să mai aştepte. Doar ştii regulile mai bine 
decât mine. 

—Ce? se înmuie Tully, cu mâna înarmată că- 
zându-i pe lângă trup. Dar e altceva! E pe numele 
meu. Fă şi tu o excepţie! 

Gomez clătină din cap: 

—Afacerile vechi sunt afaceri vechi, iar cele 
noi sunt noi, iar asta... ridică propunerea... este 
o afacere nouă şi nu discutăm afacerile noi până... 

Se opri, răsfoind cu degetul un calendar de 
birou, dând pagini după pagini la nesfârşit. 

—În trimestrul viitor. 

Tully păli. 

—Trimestrul viitor?! exclamă el, şi se repezi 
cu spada ca un taur furios. 

Gomez făcu un flip kung fu pe spate din scaun 
şi scăpă ca prin urechile acului ca să nu fie 
străpuns de sabia lui Tully. Sabia lunecă pe scau- 
nul .cu tapiţerie umflată, iar Tully, purtat de 
inerția atacului, zbură peste birou, se ciocni de 
scaun şi ateriză pe podea cu o bufnitură înfun- 
dată. 

—Superb plonjon, observă Gomez, dar ripos- 
ta... un pic cam ruginită. 

Îşi aruncă neglijent spada, iar Cioacă, stând 
cocoţată pe un coif decorativ de samurai, o prinse 
din zbor şi o vâri la loc în teacă. 

—Fă-te comod, bătrâne, îl invită Gomez pe 
Tully, după ce dădu din cap a mulţumire către 
Cioacă. Merg să aduc banii pentru cheltuielile 
lunare. i 

Tully, care zăcea pe jos ca un maldăr, gâfâind 
ruinat, nu răspunse. 

Gomez culese servieta lui Tully şi ieşi rapid, 
închizând în urma sa uşile cabinetului. 

Tully se târî până la uşi, întredeschizându-le 
atât cât să-l poată spiona pe Gomez. Privi pe 
furiş în micul oficiu, unde Gomez întinse mâna 
spre o carte (avea titlul „Rapacitate“), trăgând-o 
parțial de pe rafi. Întreg stelajul — un panou 
secret — se roti pe un ax şi-l depuse pe Gomez 
de cealaltă parte a peretelui înainte de-a reveni 
la poziţia iniţială. 

Intrigat, Tully se ridică în picioare, intră pe 
uşa dublă şi merse împleticit până la bibliotecă. 
Dincolo de ea îl putea urmări pe Gomez coborând 
în hrubă, cu zgomote de lanţuri şi scripeţi, 
scârţâieli şi dangăte şi vagi urlete animalice. 

Vroia să ajungă şi el acolo — dar, totodată, 
poate că nu vroia. 


Morticia goli tot dulapul fără a găsi ceea ce 
dorea, aşa că se uită pe un raft de alături. Cioacă, 
ajunsă acum la etaj, îi oferi o comoară cu nes- 
temate. 

—uUite-o, spuse ea. Exact ceea ce căutam. 
Mulţumesc, Cioacă. 

Luă comoara şi i-o oferi lui Margaret — un 
cilindru din aur bătut în pietre preţioase, în formă 
de capete de dragoni impletite, cu boturile căscate 
în ambele părţi. 

La început, Margaret se temu să-l atingă, dar 
lăcomia ei înnăscută o ajută să treacă peste asta. 

—Ce este? întrebă ea, minunându-se. 

Morticia privi mândră obiectul: 

—Moştenire de familie. O cătuşă siameză de 
la curtea Împăratului Wu. 

— Trebuie că valorează o avere, suflă Margaret. 
Ia priveşte la smaraldele astea. Oh, Morticia, e 
pur şi simplu prea extravagant, spuse ea, fără 
mare convingere. Chiar şi pentru licitaţie. 

Mamaie dădu din cap, pe deplin de acord: 

—Mai bine s-o păstrăm. 

—Sst, făcu Morticia. E în scop de binefacere. 
Văduve şi orfani. Avem nevoie de cât mai mulţi! 
Margaret? 

Vrăjită de obiect, Margaret n-o asculta. Îşi 
strecură degetele în cătuşa siameză... şi acolo-i 
rămaseră. 

—Mmmm? întrebă ea, chinuindu-se să se eli- 
bereze. 

—Şedinţa de diseară, spuse Morticia. O să vii? 
E vorba de Gomez. Sunt teribil de îngrijorată. Nu 
mănâncă, nu poate dormi, tuşeşte sânge... 

Margaret o privi cu oroare. 

—Tuşeşte sânge? 

—Ei... nu ca altă dată... preciză cu tristeţe 
Morticia. 


Tully stătea în faţa stelajului cu cărți din ca- 
binet, trăgând de-o carte aflată cam în acelaşi loc 
cu cea care descuiase panoul secret. Dar... nu se 
întâmpla nimic? 

Încruntat, Tully privi titlul — „Pe aripile vân- 
tului“ — şi apoi deschise coperta. O rafală ca de 
uragan izbucni din cartea deschisă, suflând părul 
lui Tully drept în sus şi vălurindu-i muşchii feţei. 
Reuşi să închidă cartea şi, cu inima bătându-“i, 
o puse la loc pe rafi. 

Pândiş îl pândise din hol, unde ştergea praful, 
iar Tully îi rânji mânzeşte. 

Pândiş nu părea amuzat. 


După câteva minute, Gomez reveni în birou, 
depunând servieta lui Tully, acum plină de du- 
bloni aurii-verzui, pe masă. Îi numără cu grijă, 
purtând la ochi un monoclu de giuvaergerie şi 
cântărind fiecare pumn de monede cu o balanță 
demodată înainte de-a le pune la loc în servietă. 

lată, spuse el în cele din urmă. Cheltuielile 
lunare. 

Tully închise servieta şi o ridică de pe biroul 
lui Gomez. Era o darâ în mâna lui — obişnuita 
sa corvoadă lunară. 

—Cred, ăă, cred că n-ai nici un ban de hârtie 
în hrubă, spuse, încercând să fie politicos. Gomez, 
e timpul. Pentru noul fond. Un registru. 

Gomez scutură din, cap: 

—Niciodată! În bănci n-am încredere. 

Cobori glasul: 

-—Ciudaţi oameni, Tully. Nu-s ca tine şi ca 
mine. Sau... ca Buboi. Oh, se îndreptă el de spate. 
Şedinţa! Am nevoie de tine aici. Pentru el. 

—Şedinţa? întrebă cu îndoială în glas Tully, 
cărând servieta spre uşă. 

—La ora opt, dădu din cap Gomez. Fix. Şi, 
aprop6s... 

Tully se întoarse, iar Gomez aruncă un dublon 
în plus peste întinsul camerei, drept în buzunarul 
vestei lui Tully. 

—Azi dimineaţă am mai spart un geam de-al 
Judelui Womack, 'spuse Gomez. 

Tully dădu din cap, scoase cel mai mare oftat 
pe care-l avea şi se îndreptă spre uşă. 

Judecătorul Womack, ca întotdeauna, avea să 
fie pur şi simplu înfiorat la vederea lui. 

Judecătorul Womack fu atât de înfiorat să-l 
vadă pe Tully încât nici măcar nu-l primi în casă. 
Aşa că Tully rămase pe treptele de la intrare, 
pescuindu-şi din buzunarul vestei dublonul. 

—Tot mai lucrezi pentru Addams? întrebă cu 
arțag Judele Womack şi se încruntă apoi la Mar- 
garet, care aştepta pe gazonul din faţă. Te-a pre- 
venit mama, Margaret. li mai aud şi-acum glasul, 

limpede ca un clopoțel. Spunea mereu, zi şi 
noapte: „„Mărită-te cu Tully Alford...“ 

—, Şi-ai să-l auzi pe Satan hohotind“, încheie 
Tully, citatul, şi-i îndesă moneda în mână. Poftim 
dublonul. 

—M-am prins în asta! spuse Margaret, conti- 
nuând să se chinuie în cătuşa siameză. 

Judele Womack se uită urât la Tully, părând 
să-l suspecteze pe el că îi aplicase cătuşa. 

—Viaţa ta desfrânată, spuse, apoi examină 
comoara cu nestemaite mai îndeaproape. la te 
"uită. Astea-s smaralde? 

Margaret dădu din cap, iar Judecătorul se 
grăbi să coboare scara şi s-o ajute. Să admire 
şi să jinduiască la smaralde. 


După ce părăsi casa Judecătorului, Tully se 
înapoie la biroul său de avocat, târând după el 
servieta imposibil de grea. Birourile sale fuseseră 
cândva de-a dreptul cochete, dar acum pielea fo- 
toliilor începea să se crape, iar de o zugrăveală 
de mult sera nevoie. 

Se opri în antecameră, privind în jur după 
secretară: . 

—Miss Bradbury? 

Mai privi puţin în jur. 

—Miss Bradbury! 

—E la masă, domnule Alford, răspunse o voce 
din biroul lui. 

De vreme ce acolo nu avea cine să fie, Tully 
se încruntă, păşind prudent înăuntru. 

În birou, aşezată pe scaunul clientului din 
faţa mesei sale, stătea Abigail Craven, o bătrână 

arogantă, trecută de şaizeci de ani. Voința ei de 
oţel şi tainica ei putere de manipulare abia dacă 
erau mascate sub un foarte subţire strat de po- 
leială şi bune maniere. 

Tully se sili să râdă, punându-şi jos servieta: 

—Doamnă Craven, tocmai vroiam să vă sun. 

Abigail se rezumă să strâmbe din nas. 

—Sunt sigură de asta, spuse, apoi arătă spre 
dreapta. Nu l-aţi cunoscut pe fiul meu, Gordon, 
nu-i aşa, domnule Alford? 

Tully se întoarse, pregătindu-şi un zâmbet dră- 
gut, dar când îl văzu pe Gordon îi căzu faţa. Gor- 
don, un bărbat cărnos şi rotund de vreo patruzeci 
de ani, era îmbrăcat impecabil, chiar dacă excen- 
tric. Părul negru îi era lipit de cap cu pomadă 
şi, cu pieptul său cât un butoi şi atitudinea de 
kamikaze, oferea într-adevăr o privelişte ame- 
ninţătoare. 

—ăsta-i ăla? întrebă Gordon. Pungaşul de care 
mi-ai vorbit? 

Înainte ca Tully să poată reacţiona, Gordon îl 
apucă de beregată, spânzurându-l de perete cu 
capul în jos ca pe un tablou vechi. 

—Aşteapt-o clipă, stai aşa! strigă Tully, înecat. 
Trebuie să mă ascultați! 

—Să vă ascultăm, domnule Alford? zâmbi cu 
răutate Abigail. Şi de ce am face-o? 

—Vă rog, îl imploră Tully, sufocându-se. Doar 
s-auziţi ce am de zis... 

Gordon o privi pe maică-sa şi ridică din umeri: 

—Mamă... matale hotărăşti. 

Abigail îi surâse. 

Gordon şi cu mine ne bucurăm de o relaţie 
foarte... specială, îi explică ea lui Tully. Mor după el. 

—E o cobe, confirmă Gordon, dând din cap 
voios. 

—Înviorător, nu? întrebă Abigail, apoi se uită 
la chipul încordat şi panicat al lui Tully. Jos, 
Gordon. 

Gordon păru foarte dezamăgit: 

—Mamă... 

—Gordon! făcu tăios maică-sa. 

—Gordon, spuse Tully, vocea sunându-i ca un 
croncănit. 

Gordon oftă şi-i dădu drumul lui Tully, lăsându-l 
să cadă în cap. Scâncind, se târi spre biroul său. 

—Şi ce mai face soţia dumneavoastră, dom- 
nule Alford? întrebă AHigail, cu mâinile împreu- 
nate cuminte în poală. Am auzit atât de multe 
despre ea. Tot fermecătoare? Tot... cheltuitoare? 

—N-am banii pe care vi-i datorez, murmură 
slab Tully. Am încercat totul. 

—Da, mă rog, v-am imprumutat o Sumă con- 
siderabilă, spuse Abigail, pigulindu-şi o scamă de 
pe mânecă. Multe mii de dolari. A sosit scadenţa. 
Acum. 

Tully dădu din cap: 

—Curând, vă promit. 

Abigail îl studie, apoi clătină din cap cu tristeţe 
batjocoritoare. 

—Oh, Gordon, cât aş dori să-l cred. 

—Şi eu, replică Gordon, şi-şi arătă dinţii spre 
Tully. 

—E atât de teribil de încrezător, îi spuse A- 
bigail lui Tully. 

— o sfântă, îi spuse Gordon lui Tully. 

Tully se resemnă să dea din cap stingher, 
privind de la unul la altul. 

Abigail îi zâmbi iar fiului èi: 

—Prost băiat. Sunt mândră de el. 

Gordon îl înşfăcă pe Tully şi mătură biroul 
cu el. La asta, servieta lui Tully se deschise, iar 
dublonii se împrăştiară afară. Văzând aurul, A- 
bigail şi Gordon schimbară un zâmbet maliţios. 

—Ne-a minţit, mamă, spuse Gordon. 

—Nu! strigă Tully, în pragul isteriei. Nu-i ceea 
ce credeţi! Ăştia-s dubloni! Pentru contul Addams! 

Abigail işi duse un deget la frunte, gânditoare: 

—Addams? 

—Mai sunt şi alţii, insistă desperat Tully. E 
o avere întreagă, dar nimeni nu pune mâna pe 
ea! Credeţi că n-am încercat? 

—Aţi încercat? se interesă Abigail. Aţi încercat 
destul de stăruitor? 

Se întoarse spre fiul ei: 

—Întreabă-l, iubitule. 

Gordon făcu un pas ameninţător înainte. 

—Nu! îşi ridică Tully braţele încercând să se 
apere. lubitule! Nu întreba! 

Chipul lui Gordon se aplecase la câteva degete 
de-al lui. Lumina becului agăţat în tavan îi albea 
părul, făcându-l să pară chel ca o bilă de biliard. 
Făcându-l să arate întocmai ca... Tully se holbă 
la el, nevenindu-i să creadă. 

Gordon era bucăţică-ruptă Buboi cel de mult 
pierdut. 


Capitolul 6 


Era întuneric, iar Morticia stătea în micul ca- 
binet, la fereastra deschisă, privind o cumplită 
furtună cu fulgere şi trăsnete. Fulgerele explodau, 
tunetele bubuiau, ploaia cădea şiroaie pretutin- 
deni — iar ea savura fiecare secundă. 

Gomez stătea în spatele ei, ţinând-o de talie. 

—Grindină, zise el visător. 

—Şi fulgere, spuse Morticia. 

Gomez dădu din cap: 

—E o noapte mizerabilă. 

—Ştiu, dragule. Splendidă vreme pentru o 
şedinţă, aprecie Morticia şi se aplecă pe fereastră. 
Copii, acum haideţi în casă! Incepem! 

Apoi râse: 

—Şi lăsaţi jos antena aia! 

Chiar în timp ce-o spunea, scăpără un nou 
trăsnet bubuitor... 


În partea opusă a oraşului, Gordon şi Abigail 
se aflau într-un motel dărăpănat, tipic 'stil şosea, 
cu perdele de plastic pătate şi un tablou ca o 
împroşcătură de ulei. Gordon şedea pe pat, cu 
faţa spre o oglindă crăpată. Abigail stătea în pi- 
cioare de-o parte, consultând o fotografie de-a lui 
Buboi pe care le-o împrumutase Tully, uitându-se 
când la ea, când la oglindă. 

—Ce chestie sinistră, spuse ea. Băieţelul meu 
şi creatura asta hidoasă. 

—Mamă, protestă Gordon, rănit în amorul pro- 
priu. 

—Ăă, creaţiunea asta frumoasă, se corectă A- 
bigail şi-i zâmbi. Gândeşte-te numai, îngeraşul 
meu. Gata cu încăierările prin prăvălii pădu- 
chioase. Gata cu împrumuturile la putregaiuri ca 
Tully Alford. Toţi banii ăia delicioşi — parcă-i simt, 
chiar aici, în vârfurile degetelor. 

—Şi eu la fel, spuse Gordon, cu mâinile des- 
făcându-i-se şi închizându-se automat. 

Abigail puse jos fotografia cea urâtă, reprimân- 
du-şi un tremur 

—Acum mai avem doar o săptămână, şi-am 
scăpat. Localizezi hruba cu bani, după care ne-am 
făcut nevăzuţi — puf! Încă înainte să-şi dea ei 
seama ce lipseşte. 

—Şi Alford? întrebă Gordon. 

Abigail oftă. 

—Avem nevoie de el — deocamdată. lar pe 
urmă, vom fi la mile-ntregi depărtare şi — rânji 
ea — el o s-o ia pe cocoaşă. 

Gordon rânji şi el. 

Nu exista nici o posibilitate ca planul să dea 
greş. 


Când Tully şi Margaret sosiră la conul Ad- 
damşilor pentru şedinţă, Pândiş le luă pardesiele 
ude. Margaret era şi acum imobilizată în cătuşa 
siameză, aşa că n-avusese cum să-şi schimbe îm- 
brăcămintea — sau, în general, să facă mare lu- 
cru. 

—Ce seară mizerabilă, spuse ea posomorâtă. 

—Nu mai adăuga şi tu, replică Tully. 

Miercuri veni să-i escorteze în cabinet. 

—Măreaţă noapte pentru voi, ăştia! comentă 
din toată inima Tully. Ce faci, puştime? Întinse 
mâna s-o mângâie pe cap, dar fetiţa se feri. 

—Bună, draga mea, o salută Margaret, cu 
un zâmbet subţire lipit pe faţă, după care îşi ridică 
mâinile încătuşate. Ai puiea...? 

Miercuri îi eliberă cu dibăcie degetele din cap- 
cană — spre uimirea Margaretei. 

—Mulţumesc, spuse ea, şi încercă să-şi aran- 
jeze hainele aflate în neorânduială. Cheamă-mi 
un taxi, Tully! 

Tully clătină din cap. 

—Cheamă-ţi singură. 

—Perfect, răspunse Margaret şi întinse nerăb- 
dătoare mâna recent eliberată. Dă-mi cheile de 
la maşină. 

—Dă-i tu ei pace, ripostă Tully. 

Morticia apăru în uşă, încântătoare şi palidă, 
în negru. 

—Fiţi bineveniţi, onoraţi oaspeţi. 

Pândiş oferi un platou cu tartine repulsive la 
aspect. 

—Măruntaie? îi îmbie Morticia, arătând spre 
platou. Tully şi Margaret scuturară din cap, cu 
fermitate. 

Odată schimbate amabilităţile, familia şi Al- 
forzii se aşezară la o masă rotundă, cu un glob 
de cristal în centru. Pândiş stătea la orga din 
colțul încăperii, improvizând — note dramatice, 
zdrobitoare. i 

—Să ne adunăm, începu Morticia, în această 
casă de dor, în această zi a inimilor frânte, la 
această masă a jalei. 

Privi în jurul mesei: 

—Toată lumea se simte bine? 

Toată lumea în afară de Alforzi. 

Morticia ridică o statuetă de aur înnegrit. 

—Cântaţi, Oh, spirite! intonă ea. Ascultaţi, su- 
flete toate! În fiece an la această dată, oferim un 
semnal de trâmbiţă lui Buboi Addams. 

Miercuri îi dădu un şut lui Boxişor pe sub 
masă: ` 

—Termină-te! 

—Boxişor... îl admonestă Gomez. 

Boxişor, care îşi ţintea sora cu un satâr pen- 
tru carne, i-l dădu fără tragere de inimă lui Go- 
mez, care zâmbi. 

—Copii — comentă el către Tully — şi puse 
satârul la o parte. 

Morticia ridică statueta sus, deasupra capului: 

—Din generaţie în generaţie, farul nostru spre 
lumea de dincolo. 

Apoi, trecu statueta lui Miercuri: 

—Primeşti glorioasa povară? 

Miercuri dădu din cap, luând statueta: 

Fie ca greutatea ei să mă apese, prin toţi 
anii melancoliei mele. 

—Închideţi cu toţii ochii şi daţi-vă mâinile, 
spuse Morticia. 

Lucru pe care îl şi făcură, Mamaie apucând 
mâna unei foarte scârbite Margaret. 

Au! exclamă Mamaie. Ce mai strânsoare! 

Se retrase, lăsându-și., mâna“ pe loc, cu må- 
neca dintr-o dată goală. 

—Mâna mea! Mi-a smuls mâna! 

Rămasă cu Cioacă în mână, Margaret scoase 
un chirăit. 

Mamaie şi Boxişor râseră amândoi laudativ 
în timp ce Margaret încerca să se scuture de 
Cioacă. 

—Mă scuzaţi, zise Margaret, dând să se ridice, 
cu faţa pământie. Eu... 

Tully o trase la loc pe scaun: 

—Stai jos, pepenaşule. Ia parte la distracție. 

—Da' ce te mai pricepi, Mămico, spuse Mor- 
ticia cu multă afecţiune. Cioacă, nu râde cu gura 
plină. 

Cioacă dădu drumul mâinii lui Margaret şi 
fugi. 

Continuând să chicoteașcă, Mamaie apucă 
mâna acum rigidă a Margaretei cu mâna sa cea 
reală. 

Aruncând o ultimă privire în jurul mesei ca 
să se asigure că toţi se instalaseră, Morticia reluă 
şedinţa. 

—Miercuri, spuse ea, cu o aplecare a capului. 

—Să te răscumpărăm puterii mormântului, 
continuă Miercuri, recitând perfect incantaţia. La 
noapte, O, Moarte, fie ca noi să-ţi fim osândă. 

Acum Morticia o privi pe Mamaie: 

—Mama? 

—Simt că-i pe-aproape, răspunse Mamaie. Bu- 
boi Addams, adună-ţi puterile şi ciocăneşte de 
trei ori. 

Incredibil, se auzi sunetul greu şi gol a trei 
bătăi în uşa de la intrare, reverberând prin toată 
casa. 

Ochii lui Mamaie mai să sară din orbite. 

—Aţi auzit asta? 

—Mai cere o dată, Mămico, spuse Morticia. 
Repede. 

Pândiş cântă o notă sonoră, inspiratoare, la 
orgă. 

=—Negreşit! exclamă Tully, ştiind cine era la 
uşă şi abia reuşind să-şi stăpânească entuziasmul 
fudul. 

—Cere! Cere! insistă Gomez, surescitat. 

—Buboi Addams — îţi cer să baţi din nou! 
impuse Mamaie. 

Încă trei ciocănituri puternice în uşa de la 
intrare răsunară, iar Pândiş execută un crescendo 
la orgă ca răspuns. 

Jubilând, Gomez sări în picioare. 

—E aici! strigă el. La uşă! 

Cu toată familia pe urme, Gomez alergă la 
uşa din faţă, dEschizând-o nerăbdător. 

lar acolo, pe treptele de-afară, stătea... Buboi 

Era un miracol! 


Capitolul. 7 


Gordon arăta într-adevăr convingător. Abigail 
il răsese complet în cap, iar îmbrăcămintea şi 
paloarea-i erau Buboi pur. Exactitatea asemănării 
era şocantă. 

El şi Gomez se uitară unul la altul. Ochii lui 
Buboi aveau o expresie dură de tipul ia-iîn- 
drăzneşte-să-mă-iei-la-ntrebări. Cei doi bărbaţi 

nu făceau decât să se holbeze, nevorbind nici 
unul. 

—să fie cu putinţă? întrebă Morticia. 

Marmaie se apropie, mijindu-şi ochii la această 
neaşteptată apariţie: 

—El e ăsta? 

—0 fi posibil? întrebă inocent Tully. 

—Dumnezeule din ceruri, exclamă Margaret, 
neputându-şi lua ochii de la urâta privelişte. 

Morticia îl privi pe Gomez în aşteptarea confir- 
mării. La urma urmei, douăzeci şi cinci de ani 
erau un timp îndelungat. Dar Gomez şi Buboi 
îşi continuau confruntarea. 

În cele din urmă, Gomez puse capăt remizei. 

—Buboi! strigă el, desfăcându-şi larg braţele. 

Şi îl smotoci cu o îmbrăţişare, pe care Buboi 
o îndură cu bărbăţie. 

Acum, Abigail, care stătuse înapoia fiului ei 
transformat, păşi înainte. Se schimbase într-un 
costum simplu şi vetust, iar părul îl purta în 
cosiţe încovrigate. 

—Pună zeara, spuse ea, cu accent de împru- 
mut, Zind Toamna Toktor Pinder-Schloss. 

Se făcu rapid schimb de prezentări, iar Mor- 
ticia îi conduse pe toţi în salon pentru a se aşeza 
comod şi a servi nişte gustări. 

Buboi stătea lângă şemineul înalt, baronesc, 
unde ardea un foc enorm. Din haina udă îi ieşeau 
aburi, învăluindu-l. Era imobil, calculat, cu ochii 
săi încercănaţi cu negru ca ai unui dihor. 

Lângă el, Boxişor examina etichetele exotice 
ale cufărului de vapor pe care îl cărase în casă 
Pândiş. 

—Kum z-a putut intimpla una ca azda? întrebă 
Abigail, captând atenţia tuturor. Kum a ajunz za 
ze intimple? Povezdea e kum nu ze poate mai 
uluitoare, ji frumoaza totodata. 

Familia Addams luă loc, nerăbdătoare să audă 
povestea. 

—A fozd gasit in Miami, inkilcit in navodul de 
pejde ton! explică Abigail. Z-a intimplat egzakt 
luna trecuta, in timpul Uraganului Helga. Cerul 
era negru ca zmoala. Walurile erau ziduri ale a- 
bogalipsei. 

Tăcu o clipă. 

—Va budetzi inkipui? 

După zâmbetele de pe feţele tuturor, era evi- 
dent că puteau, şi-şi închipuiau fermecătoarea sce- 
nă. ` 

—Adungi, urmă Abigail, l-au dras din ogean, 
din înzeji vălgile uitarii. Azkultatzi ge va zik! Zind 
tezte, atit de multe tezte, ji un provil psykologic 
komplet. In gele din urma, Departamentul Pejdelui 
ji Vinatului din Vlorida, zige-ze, ku mik ku mare, 
toamne toamne, ducetzi-va z-o zigetzi pe -munte 
— el e... vratele vozdru! Buum! 

Toţi tresăriră, apoi râseră din toată inima, su- 
râzându-i tăcutului, aburindului Buboi. 

—Mi L-au dad mie, continuă Abigail, la Zer- 
viciile Omenejdi, ji eu il aduk, dupa totzi agejdi 
ani, dupa gine jdie ge turere de inima, dupa gei 
mortzi ji gei goi, eu il aduk akasa la voi 

Margaret clătină din cap, neconvinsă: 

—E ridicol. 

—Margaret... murmură Tully, dându-i un 
ghiont în coaste ca să tacă. 

—Dar nu vi se pare că-i absurd? întrebă Mar- 
garet. 

——ubiţel... spuse Tully calm. 

—Nu-i cel mai rizibil lucru pe care l-aţi auzit? 
stărui Margaret. 

Tully scrâşni din dinţi: 

—Bobocelule dragă... 

—Cu siguranţă că e, spuse Gomez, şi-l plesni 
pe Buboi prieteneşte pe spaie. 

Buboi, care nu suporta să fie atins, tresări 
retrăgându-se. 

——ar acum, te-ai întors, continuă Gomez, zâm- 
bitor. 

Tully dădu din cap: 

—Înapoi să vă împărtăşească bucuriile, înapoi 
să vă împărtăşiţi necazurile, înapoi să împărţiţi 
— ei bine — totul! 

—Eu pur şi simplu nu-s sigură, insistă a în- 
doială Margaret. 

Tully îi dădu cătuşa siameză ca să-i distragă 
atenţia: i 

Draga mea, cum mai lucrează şi chestia 
asta? 

Margaret îl privi cu dezgust: 

—Până şi un ţânc ar pricepe, spuse ea — şi 
făcu o demonstraţie, înțepenindu-se prompt din 
nou. 

Morticia se întinse pe canapea cu bucurie lan- 
guroasă: E 

—Buboi Addams, în sfârşit din nou acasă. 

—Ei, cel puţin... pentru o săptămână replică 
Buboi. 

Morticia se opri din întins: 

—Doar o săptămână? 

—Nu fii ridicol! protestă Gomez. Eşti acasă! 

Buboi clătină din cap: 

—Regret, dar trebuie să mă întorc. Am multe 
oale pe foc în... Triunghiul Bermudelor. 

—Oh, Gomez, spuse Morticia, învăpăiată de 
romantism. Triunghiul Bermudelor! 

——nsula Diavolului, rosti cu drag Gomez. 

Groapa Neagră din Calcutta, zise Morticia, 
cu privirea şi vocea pline de dor. 

—Într-o bună zi, draga mea, promise Gomez. 
O a doua lună de miere. 

La cufărul de vapor, Boxişor dezintegra în- 
cuietoarea cu o sticluţă plină de acid şi o pipetă. 

Morticia se întoarse spre Abigail: 

—Doamnă Doctor Pinder-Schloss, rămâneţi şi 
dumneavoastră? 

—Nu, nu, răspunse Abigail, Kiar drebuie za 
plek. Dar, o za mai vin, budeţi vi ziguri. Ka za 
kontrolez reataptarea lui Pupoi. 

Acidul devorase încuietoarea cufărului lui Bu- 
boi, iar Boxişor deschise capacul, vârând înăun- 
tru un braţ şi pescuind printre obiecte. Se auzi 
un clănţănit sonor şi micuțul rânji, trăgându-şi 
mâna care era strivită într-o capcană de urşi pli- 
nă de rugină. 

—Mişto, comentă el, admirând dezastrul. 

Miercuri stătea de una singură, în colţul odăii, 
cu obişnuita ei atitudine jalnică. Il bănuia ins- 
tinctiv pe acest nou Buboi. 

—Nimeni nu scapă din Triunghiul Bermude- 
lor, spuse ea. Nici măcar în vacanţă. Toată lumea 
ştie asta. 

Abigail o privi cu milă: 

—O, mititika mea karaghioaza. Zind atitea pe 
kare nu le intzelegi. Zbiritul omenesk, azda-i... 
un lukru greu de ugis. 

Mamaie încuviinţă: 

—Chiar şi cu drujba. 

Ca să se facă şi mai clar înţeleasă, Abigail o 
ciupi pe Miercuri de obraz — tare. Miercuri n-o 
băgă în seamnă, continuând să se încrunte la 
Buboi. 

Dacă nu altceva, acum era şi mai bănuitoare. 


Mai târziu, când toată agitația se stinse, Mor- 
ticia îl conduse pe Buboi în camera sa neschim- 
bată. Biroul era acoperii cu fotografii de pe 
vremea când el şi Gomez erau băieţi. 

Una îi reprezenta pe amândoi, foarte tineri, 
alături de o pancartă grosolană de lemn cu cu- 
vintele „Camp Custer“ pirogravate. 

Morticia se aplecă să deschidă cufărul lui Bu- 
boi şi săsl ajute să se instaleze. 

—Nici vorbă de despachetat — precis eşti frânt 
de oboseală, spuse ea. Lasă-mă pe mine. 

—Ăă... nu, interveni iute Buboi, alarmat de 
ceea ce-ar fi putut să găsească. Ăă, nu-i nimica... 
nu trebuie să... 

Morticia începu să scoată din cufăr echipa- 
mentul de spărgător al lui Buboi, aranjându-l în 
ordine. 

—O rangă, constată ea. Dinamilă. Cianură. 

Râse cu blândeţe: 

—Buboi! De parcă ni s-ar fi terminat. 

Îl bătu pe umăr, chicotind în continuare: 

—Noapte bună. 

Odată ce femeia plecă, Buboi cercetă încă două 
fotografii dintr-o ramă de piele lucrată manual, 
aflată pe birou. Sub chipul frumoasei fete din 
stânga era întipărit numele de Flora, iar sub fata 
frumoasă din dreapta era imprimat numele de 
Fauna. Două fermecătoare gemene identice. 

Atunci, ceasul bătu de miezul nopţii, iar el 
lăsă jos fotografia. 

Era foarte târziu şi sosise vremea să treacă 
la treabă. Să găsească averea familiei Addams. 


li 


Capitolul 8 


Încercând să facă zgomot cât mai puțin, Buboj- 
deschise uşa camerei sale şi aruncă o privire a- 
fară. O văzu pe Miercuri, în uşa odăii ei din partea 
opusă a coridorului, privindu-l, şi se retrase iute 
în camera sa. 

—Puştoaică gălăgioasă, murmură el; număr: 
până la o sută şi deschise uşa iar. 

De astă dată, uşa camerei lui Miercuri era 
închisă. Privi în ambele direcţii, apoi ieşi pe co- 
ridor pentru a-şi începe căutarea. De-acum, fă- 
ră-ndoială că toţi ai casei dormeau — şi, fireşte, 
nu vroia să fie deranjat. 

incepu cu podul, impingând chepengul şi 
căţărându-se în vechea magazie plină de praf. 
Văzând câteva cutii cu geam, se îndreptă spre 
ele. 

Prima cutie conţinea un număr de fluturi 
fixaţi cu ace. A doua, mai mare, adăpostea câţiva 
lilieci-vampiri împăiaţi. Cea de-a treia, şi cea mai 
mare, avea cam un metru înălţime — şi era goală. 

—Asta-i rezervată, spuse Miercuri, apărând 
deodată în spatele lui, lângă trapă. 

Buboi sări surprins, dar încercă să se poarte 
cu calm. 

—E rezervată? repetă el, ca şi cum ar fi stat 
pur. şi simplu la taclale; mai bine să fie prietenos 
cu nepoţica lui. Pentru ce? 

Miercuri îl privi fără să clipească: 

—Pentru Skipper. 

—Pentru Skipper, zise stingherit şi Buboi. 
Ăsta-i... un câine? 

—Nu, spuse Miercuri. Skipper nu e un câine. 

Şi, încruntându-se la el: 

—Ar fi o cruzime.“ 

—Sigur că da, replică Buboi, pe un ton de 
scuză ursuză. Sigur că ar fi. Îmi pare rău. 

—Skipper e un bălăuş, preciză Miercuri, şi 
clipi din ochi. O dată. 

Enervat, Buboi o mai privi o clipă, apoi trecu 
grăbit pe lângă ea şi cobori prin trapă. Fugi 

înapoi în camera sa şi închise uşa, rezemându-se 
de ea şi respirând greu. 

Odată ce fu sigur că Miercuri nu-l urmărea, 
se aşeză pe marginea patului. Un nor de praf se 
ridică în jurul lui. Căscând, hotări să se întindă. 
Se cufundă în saltea atât de adânc încât aproape 
fu îngropat de viu. Făcându-se comod, se afundă 
şi mai adânc. 

Exact când să aţipească, auzi scârţâitul chi- 
nuitor de încet al uşii ce se deschise şi se ridică 
în capul oaselor ca fulgerul. 

—Cine-i acolo? întrebă. 

Văzu o umbră uriaşă pe perete — o mână 
sinistră dând din degete. Icni şi se repezi la pum- 
nalul pe care-l ţinea întotdeauna în cizmă, acum 
aflată pe podea lângă pat. 

Dar, înainte de a-l putea apuca, uşa se trânti 
şi fereastra se deschise bubuind sub forţa furtunii 
ce urla afară, vântul umed suflând flacăra poli- 
candrului. Totul fu scăldat în lumina albă a unui 
fulger strălucitor, iar Buboi văzu cu groază o 
mână agăţându-se de aşternut. Târându-se spre 
el. O mână care nu era a lui. 

Una dintre lumânări încă mai pâlpâia puţin, 
iar Buboi o luă în mână, acoperind protector fla- 
căra până ce fu îndeajuns de puternică pentru 
a reaprinde restul fitilelor. În timp ce camera se 
umplea de lumină, o văzu pe Cioacă şezându-i 
pe un picior. 

Buboi sări în sus de frică, apoi îşi scutură 
piciorul, azvârlind-o violent pe Cioacă. Dar încă 
mai putea să vadă mâna fără trup zăcând pe 
jos, aşa că scoase un urlet. 

Scoase un urlet puternic. 


Mai în josul culoarului, Gomez şi Morticia stă- 
teau în pat, prea fericiţi de miraculoasa întoarcere 
a lui Buboi ca să poată adormi. Auziră urletul, 
şi părură şi mai fericiţi. 

—Propriul meu frate drag, spuse Gomez, şi 
pufăi din trabuc. Urlă noaptea. Nu poate însemna 
decât un singur lucru. 

Aşteptară în tăcere, ascultând. Apoi, Buboi 
mai slobozi un zbieret de să-ţi îngheţe sângele-n 
vine. 

Sunetul o făcu pe Morticia să zâmbească. 

Da. E la el acasă, spuse ea. 

Priviră afară pe fereastră la ploaia torențială, 
şi continuară să zâmbească în timp ce Buboi răc- 
nea iar şi iar. 

Era atât de drăguţ să-l aibă iarăşi printre ei. 


Dimineaţa, Gomez cobori să-şi trezească fra- 
tele. Rămase acolo, privindu-l pe Buboi adormit, 
cu Cioacă torcându-i pe piept ca un pisoiaş. Era 
una din cele mai drăgălaşe privelişti pe care le 
văzuse în viaţa lui. Gomez o ridică uşurel pe Cioa- 
că şi o vâri în buzunarul jachetei. 

Deşteptat pe dată, speriat ca Gomez să nu-l 
atace, Buboi sări din pat şi se aruncă peste fratele 
său, ţintuindu-l la podea. Scoase cuțitul din cizmă 
şi apăsă vârful în beregata lui Gomez. 

—Gata de micul dejun? întrebă vesel Gomez; 
îl aruncă pe Buboi de pe pieptul său cu o figură 
de judo, apoi sări în picioare. Ce bine că te avem 
iar printre noi! Hai să mergem! 

Porni spre uşă, apoi se opri, arătând spre 
pumnal: 

—Câţi vrei să mergem, doi sau trei? 

La subsol, restul familiei mânca deja micul 
dejun în bucătăria subterană. Odată ce Gomez şi 
Buboi li se alăturară, nu mai lipsea decât Boxişor. 

Ca de obicei, pereţii transpirau, iar pe jos se 
tāra fum. Mamaie irebăluia la aragaz, o mons- 
truozitate cu cărbuni scuipând flăcări din cuptor. 
Partea de sus era un grătar gigantic pe care se 
zvârcoleau organe şi alte felurite cevauri neiden- 
tificabile. Trânti aceste jertfe pe farfuriile diferiților 
membri ai familiei, cu ajutorul credincios şi apatic 
al lui Pândiş. 

Morticia îl aşezase pe Buboi între ea şi Gomez 
şi-i oferise preţuitul scaun de onoare, din cositor, 
cu un motiv de dragon. Doar cei mai preacinstiţi 
dintre oaspeţi aveau îngăduinţa să-l folosească. 

—Pot să iau şi eu sarea? întrebă Miercuri. 

Morticia ridică solniţa, apoi se opri: 

—Cum se spune? 

—Acum, completă conştiincioasă Miercuri. 

Morticia dădu din cap şi-i întinse sarea. 

—Ce-i asta? întrebă Buboi, privindu-şi farfu- 
ria. d 
—Specialite de la maison a lui Mama, răspunse 
mândră Morticia. 

Mamaie aruncă o privire, de lângă aragaz. 

——ncepe cu ochii, spuse ea. + 

Buboi se cutremură şi împinse din faţa lui 
farfuria. ` 

—Ai dormit bine? îl întrebă Morticia. 

Buboi dădu din cap: 

—Ca mortu . 

—Chiar aşa? spuse Gomez, extrem de sur- 
prins. Cine să fi ştiut că Triunghiul Bermudelor 
poate schimba un om atât de mult? Aveai obiceiul 
să te suceşti şi să te-nvârteşti toată noaptea. Tre- 
buia să te legăm cu lanţuri de picioarele patului. 

—N-are nici un sens, spuse Miercuri, cu pri- 
virea la fel de egală ca vocea. 

Simţindu-se încolţit, Buboi se foi puţin pe 
scaun: 

-— Triunghiul Bermudelor e un loc atât de în- 
tins şi misterios, îi spuse el lui Miercuri, plin de 
condescendenţă. Ai fi surprinsă de toate câte nu 
le ştii. 

—Cu siguranţă că ar fi, fu Morticia de acord. 
Miercuri adoră Triunghiul Bermudelor. Îl studia- 
ză. Moartea pe mare o captivează. 

Miercuri îi oferi lui Buboi cel mai neprietenos 
surâs al ei: 

—Întreabă-mă orice. 

Buboi ezită, apoi îi întoarse spatele spre a i 
se adresa lui Gomez: 

—Revenirea în camera mea îmi trezeşte ne- 
greşit amintirile. Îţi mai aduci aminte de Camp 
Custer? 

Lui Gomez i se luminară ochii: 

—Ăla pentru delincvenţii sub zece ani? 

Buboi dădu din cap şi amândoi râseră cu 
răutate. 

—Nu-s oare de mare preţ amintirile? întrebă 
Buboi, orientând conversaţia exact încotro voia 

el. Mi-ar plăcea să-mi petrec ziua de azi hoinărind 
prin casă, amintindu-mi. 

—Nu, nu, nu, protestă Gomez, scuturând din 
cap. Regret, bătrâne, — azi, nici o hoinăreală. 
Azi, ne ducem drept la hrubă. 

—La hrubă? exclamă Buboi, nevenindu-i să-şi 
crează norocului. 

—Păi, fireşte, spuse Gomez, înfigându-şi fur- 
culiţa într-o bucăţică arsă şi zgârcită din micul 
său dejun. Unde altundeva? 

—Unde altundeva, fu Buboi de acord şi nu-şi 
putu stăpâni un surâs încet şi hidos. 

Furtul averii avea să fie mult mai uşor decât 
crezuse. - i 


Capitolul 9 


Încă mai erau cu toţii la masă, când Boxişor 
intră alergând în încăpere, târând după el un 
semn de stop, proaspăt şterpelit, aflat încă pe 
stâlpul său. Gomez ridică un deget, făcându-i pe 
toţi să tacă. 

Un moment domni tăcerea, după care auziră 
scrâşnetul frânelor unor maşini gonind spre o co- 

liziune. Se mai auziră ceva scrâşnete şi scârţâieli, 
apoi autovehiculele se ciocniră cu un satisfăcător 
trosnet metalic. 

Toţi cei de la masă deveniră radioşi. 

—Cine mai vrea o porţie? întrebă Mamaie, apoi 
îl privi pe Buboi. Haide, spuse ea cu un rânjet 
veninos. Nu te sfii. 

Buboi înghiţi, cu efort, şi-şi întinse farfuria. 


După micul dejun, Gomez îl luă pe Buboi în 
cabinetul şi biblioteca ce serveau drept intrare în 
hrubă. Se întinse după o carte, iar Buboi fu i- 
mediat lângă el, cu imâna pe mâna lui Gomez, 
în timp ce acesta trăgea vechiul volum. 

—,,Rapacitate““, spuse Buboi. 

Schimbară un zâmbet. 

Stelajul se roti, iar Buboi îl urmă nerăbdător 
pe Gomez înăuntru, coborând spre camera secre- 
tă. 

—Mă simt de parcă... am fi din nou copii, 
spuse Gomez, coborând încântat o scară, până 
într-o mică încăpere circulară. Sute de lanţuri ru- 
ginite atârnau de tavan; Gomez apucă unul, apoi 
îi dădu lui Buboi un pumn în umăr: 

Leapşa — eşti! 

Trase de lanţ, un chepeng se deschise şi a- 
mândoi căzură sub podea pe un lung tobogan în 
serpentine aflat dedesubt. Gomez se distra de mi- 
nune; Buboi era pietrificat. 

În cele din urmă, toboganul îi depuse la de- 
barcaderul unui râu subteran. Gomez sări în pi- 
cioare, plin de voie bună, în timp ce Buboi se 
sculă pe îndelete, cât se poate de împleticit. 

Gomez inhală adânc, ca şi cum s-ar fi aflat 
pe o pajişte împestriţată cu flori: 

——nspiră aerul acesta, Buboi! 

Buboi inspiră — şi apoi icni. 

—Ca un mormânt! comentă Gomez. 

Buboi dădu din cap, continuând să icnească. 

Gomez porni spre capătul debarcaderului, 
unde aştepta o gondolă venețiană, ponosită dar 
încă magnifică. Sări la bord, punându-şi o pălărie 
din pai, de gondolier. 

—Tutto a bordo, fratello mio! îl chemă el şi 
gesticulă spre apă. Marea — a doua-ta casă. 

Buboi se îmbarcă delicat pe gondolă, părând 
nu tocmai îm apele lui. 

—Ăă... ahoe corabie, spuse, încercând să intre 
în atmosferă. 

Gomez dădu din cap, întorcând arcul unui 
Victrola vechi în vreme ce căuta printr-un maldăr 
de discuri cu viteza 78. Îl găsi pe cel pe care-l 
dorea şi-l puse să cânte, într-un tunător basso 
profundo în timp ce navigau pe râu. Împingea 
cu prăjina barca şi cânta cu voce tare, în timp 
ce Buboi se ţinea de parapeţi şi-şi dădea toată 
silinţa să zâmbească. 

Silinţa sa nu era foarte convingătoare. 


Sus în pod, Miercuri şi Boxişor explorau. Se 
opriră să investigheze diverse articole înfri- 
coşătoare. 

—Crezi că ăla chiar e Unchiul Buboi? întrebă 
Boxişor. 

Miercuri se încruntă: 

—Tata aşa zice, da” cred că mama nu-i tocmai 
sigură. 

Se opri în faţa unui scaun electric vechi. 

—Boxişor, stai jos. 

—De ce? întrebă Boxişor. 

—Ca să jucăm un joc, răspunse cu inocenţă 
Miercuri. 

Boxişor ridică din umeri şi se urcă pe scaun: 

—Ce joc? 

—Se cheamă... Căzu pe gânduri. „Există viaţă 
după moarte?“ 

Boxişor ridică din umeri: 

—Bine. Sună distractiv. 


Continuând să cânte, Gomez împinse ambar- 
caţiunea spre o uşă masivă de metal, lată de doi 
metri şi înaltă de trei, amplasată drept în stânca 
grotei. Acostă la treapta îngustă din faţa uşii, 
apoi sări din barcă, urmat imediat de Buboi. 

——ată şi, ăăă, hruba, zise Buboi, lingându-se 
pe buze cu nerăbdare. 

Gomez se puse pe treabă la uriaşa încuietoare 
cu cifru, adresându-i lui Buboi un surâs com- 
plice: 

—Două la dreapta, zece la stânga şi pe urmă 
împrejur la...? 

Buboi îşi muşcă buza. 

—Cinci? spuse el la nimereală. 

Gomez îl privi surprins. 

—Unsprezece, îl corectă el. Doi, zece, unspre- 
zece. Doi ochi, zece degete la mâini, unsprezece 
la picioare. 

întinse mâna spre mânerul uşii: 

—Atâţia ani... 

—Ani lungi şi sterpi, spuse Buboi, abia reuşind 
să-şi stăpânească surescitarea la gândul de-a ve- 
dea uriaşa avere a familiei Addams. 

—Ani pe care i-am irosit, spuse trist Gomez. 

—Ani pe care-i vom aduce înapoi, îl asigură 
Buboi, încercând să grăbească sfârşitul conver- 
saţiei. 

Gomez dădu din cap: 

—Aşadar, intrăm împreună — o revenire 
triumfală! 

—Intrăm ca fraţi, spuse Buboi, dorindu-şi ca 
Gomez să deschidă odată uşa. Intrăm... 

Nu se întâmplă nimic. 

—Intrăm... 

—Ca unul! completă Gomez, şi trase de uşă 
deschizând-o cu o înfloritură dramatică. 

Mai degrabă decât a grotă de Ali Baba, hruba 
arăta ca un decrepit club bărbătesc din secolul 
nouăsprezece, cu scaune şi canapele de piele roşie 
ruptă, un sortiment larg de instrumente de tortură 
şi trofee vânătoreşti şi un bar somptuos cu oglinda 
crăpată. 

—Bine ai revenit! spuse Gomez. 

Buboi era prea dezamăgit ca să se prefacă 
entuziast. 

—Mersi. 

—Locul nostru secret. Sanctum sanctorum, îl 
înghionti Gomez. Dacă pereţii ăştia ar avea glas 
să vorbească, hai, bătrâne? 

—Ce, ăă, privi în jur Buboi, ce-ar spune? 

Gomez râse, convins că fratele său glumea. 

—Tu să-mi zici. 

—Tu intri primul, se opuse Buboi. 

Gomez gesticulă spre Buboi, cu respect: 

—Nu. Cei în vârstă mai întâi. 

—Ăă — astronaut junior! spuse Buboi, gesti- 
culând la rândul său. 

Urmă o scurtă tăcere, apoi Gomez indică ba- 
rul: 
—Mai întâi, un brandy! Fă tu onorurile. 

Se aplecă să deschidă o ladă mare din lemn: 

—Am la păstrare o trataţie grozavă. 

Buboi se apropie de bar bombănind. 

—Unde-s banii, băi imbecil ridicol, murmură. 
Pe raftul bine utilat se aflau şase, şapte coniace 
excelente, iar Buboi vâri în buzunar un tirbuşon 
de argint pur ca amintire, după care alese o sticlă 
de brandy. 

Instantaneu barul se roti în ax, cu el cu tot, 
dezvăluind... interiorul sălii comorii. 

Era acolo tot ce-şi imaginase — ba chiar mai 
mult. 


Capitolul 10 


Interiorul sălii tezaurului era o cavernă în 
stâncă, plină până sus cu aur, pietre preţioase 
şi statuete bizare dar nepreţuite, din toată lumea. 
Trebuia să valoreze milioane. 

Buboi avu timp exact pentru o singură privire, 
cu gura căscată, după care barul se roti la loc, 
readucându-l în cealaltă cameră. 

Gomez, care fusese prea ocupat să scotoceas- 
că prin lada de lemn ca să observe mişcarea de 
carusel a lui Buboi, se ridică având braţul plin 
cu role de film. 

—Surpriză! spuse el, arătând spre aparatul 
de proiecţie. Ora începerii spectacolului! 

Cu mâinile tremurându-i — atât de la pirueta 
pe bar cât şi la gândul că va vedea filme de 
familie — Buboi îşi turnă o porţie ţeapănă, apoi 
puse sticla la:loc pe raft. 


În pod, Miercuri îl lega pe Boxişor în chingi, 
de braţe şi de picioare, pe scaunul electric. 

—Dar, dacă nu-i Unchitl Buboi, se încruntă 
Boxişor, atunci cine e? 

—Altcineva, replică logic Miercuri. Apăsă pe 
un buton, iar beculeţele scaunului se aprinseră, 
întregul mecanism bâzâind şi vibrând. Trebuie 
să se încălzească, explică ea. 

Aha, privi Boxişor în jos. De ce? 

—Ca să te poată omori, răspunse Miercuri. 

—A, spuse Boxişor, se uită în jos şi zâmbi 
nesigur. Ştiam eu. 


Gomez proiecta film după film de familie. El 
şi Buboi şedeau unul lângă altul în fotolii cărora 
le ieşea umplutura. În timp ce priveau, fumau 
trabuce şi beau brandy din cupe supradimensio- 
nate. 

Filmul care tocmai rula îi înfăţişa pe tinerii 
Gomez şi Buboi, cu dorsale de rechini legate pe 
spate, în timp ce se furişau pe după un colţ, 
spre o piscină plină de copii mici. 

Apoi, urmă o săritură de montaj la tânărul 
Gomez, îngropându-l pe tânărul Buboi în nisip la 
plajă. Lui Buboi nu i se vedea decât capul. Câţiva 
metri mai încolo, o singură mână — evident, a 
unei alte persoane — se zbătea să iasă din nisip. 

Filmul trecu “apoi la o secvenţă oficială, cu 
Buboi şi Gomez acum în adolescenţă. Băieţii Ad- 
dams arătau atât siniştri cât şi cuceritori cu smo- 
kingurile lor, iar Gomez trăgea dintr-un trabuc. 

—A, balul debutanţilor! zise Gomez. Mai ţii 
minte noaptea aia fatidică? 

— Sigur că da, răspunse Buboi, cu mai multă 
încredere în sine decât simţea. Prima ta... havană. 

—Ce? se holbă al el Gomez. Hâi, bătrâne, fu- 
mez de la cinci ani. Mama a insistat. 

Pe ecranul cinematografic, băieţii Addams stă- 
teau cu perechile lor, gemenele din fotografiile de 
pe biroul lui Buboi — roşcate frumoase cărora li 
se citea demenţa în ochi. 

—Flora şi Fauna, spuse Buboi, ca să-şi aco- 
pere urmele. Grozavă pereche, mm, Gomez? 

Gomez dădu din cap şi oftă, apoi îşi ridică 
amândouă mâinile la piept: 

—Mă vei putea ierta vreodată? 

Buboi îi aruncă o privire goală: 

—Ce? 

—Nu le-am iubit, mărturisi Gomez. Totuşi, 
le-am făcut curte amândorura, din mândrie pros- 
tească. Tu erai atât de seducător, încât ai fi putut 
avea orice femeie îţi doreai, vie sau moartă. lar 
eu eram atât de gelos, nebun de gelozie. Acum 
o recunosc. 

Oftă. 

—Dar. niciodată n-am vrut să te-alung, nu în 
Triunghiul Bermudelor. 

Buboi ridică o mână, cât se poate de grațios: 

—Apa trece, pietrele rămân. Iertat. Uitat. 

Gomez desfăcu braţele, iar Buboi suferi o îm- 
brăţişare straşnică. Apoi, Gomez transformă îm- 
brăţişarea într-un  dublu-Nelson dureros, iar 
Buboi căscă gura, sufocat. 

—Spune-o! spuse jucăuş Gomez. Spune paro- 
la! 

Parola? întrebă înecat Buboi. Eu... Eu... 

Gomez îşi întări strânsoarea: 

—Hai, nu te mai prosti. Doar o mai ţii minte. 

—Te rog, spuse Buboi, albăstrindu-se la faţă. 
Mă sufoc. Te rog. 

Gomez, complet perplex, îi dădu drumul. 

—Ai uitat parola noastră secretă? se miră el. 
Cuvântul pe care-l foloseam de o sută de ori pe 
zi? Numele nostru privat unul pentru celălalt? 

—Asta a fost demult, spuse, încă sufocat. 
Eram copii. 

Se uită urât la Gomez: 

—Mai că nu m-ai omorât, monstru dement ce 
eşti. 

Gomez îl privi şocat: 

—Ai spus... monstru dement? 

—Da, băi monstru dement, întări Buboi. 

Chipul lui Gomez se lumină, şi-şi îmbrăţişă 
voios fratele. 

—Da! zise el. Monstru dement! 


> 


Sus în pod, scaunul electric zumzăia de-a bi- 
nelea. Acum Boxişor purta pe cap casca scaunu- 

lui, în plus faţă de chingi. Miercuri ridică mâna, 
pregătindu-se să trântească uriaşul contactor 
principal. 

—Dar de ce să spună o minciună Doamna 
Doctor Pinder-Schloss? întrebă Boxişor, cu vocea 
îinăbuşită înăuntrul căştii. 

Pentru că vrea ceva, răspunse Miercuri şi 
se opri. Ai vreo ultimă dorinţă? 

—Aş putea primi o îngheţată? ceru Boxigor. 

Miercuri se gândi la cele cerute. 

—Nu, decretă ea. 

Boxişor slobozi un oftat resemnat: 

Atunci, dă-i drumul. 

Exact când Mlercuri era pe cale să închidă 
heblul, capul Morticiei apăru prin trapă. 

—Copii... ce faceţi? întrebă ea, urcându-se în 
pod. 

—Mă pregătesc să-l electrocutez, răspunse 
dulce Miercuri. 

—Dar... vom întârzia la licitaţia de caritate, 
protestă Morticia. 

—Te rog, mamă, eu... începu Miercuri. 

Morticia îşi puse mâinile în şolduri, prefăcân- 
du-se a fi foarte severă; 

—Am spus nu. 

—Te rog se rugă şi Boxişor, din cască. 

—Of... bine, acceptă Morticia, zâmbi şi trase 
chiar ea heblul. 

Înalta tensiune începu să-l prăjească pe 
Boxişor. Miercuri privea solemnă, cu obişnuita ei 
expresie impasibilă, iar apoi — cea mai rară 
reacţie din toate — zâmbi şi ea. 

Kra un moment de familie cu totul deosebil. 

Licitaţia de binefacere era aglomerată, Mar- - 
garet Alford stătea pe estrada licitaţiei, ţinând 
mâinile sus, imobilizate şi acum în cătuşa sia- 
meză. Şi, întrucât nu-şi putea mişca mâinile şi 
n-avea de ales, încă mai purta exact aceleaşi 
haine pe care le avusese şi-n ajun. 


68 Elizabeth FAUCHER 


Pe scenă, în spatele ei, Judecătorul Womack 
juca rolul de licitator, citind la microfon din ca- 
talog: 

—... bătută în rubine şi cincisprezece cioburi 
de smarald. A fost donată de Morticia şi Gomez 
Addams 

Gomez şi Morticia, aşezaţi cu toată familia, 
priviră în jur cu modestie. 

Oameni din mulțime întoarseră capetele, ui- 
tându-se la familie cu un amestec de oroare şi 
neîncredere. 

—Ţineţi minte, spuse Judele Womack, când 
nimeni nu făcu nici o ofertă, banii pe care-i strân- 
gem sunt pentru a-i ajuta pe cei mai puţin no- 
rocoşi. Anul acesta, peste jumătate din câştiguri 
le vor fi de folos bătrânilor şi handicapaţilor min- 
tal. 

Toţi Addamşii o priviră mândri pe Mamaie. 
Aceasta radia. 

—Declar licitaţia deschisă cu cinci mii de do- 
lari, anunţă Judecătorul Womack, ca să pună lu- 
crurile în mişcare. 

—Phe! N-ajunge! îşi repezi Gomez braţul în 
sus. Douăzeci de mii! 

—Pentru vârstnici şi nebuni... o privi Morticia 
cu drag pe Mamaie. Li se cuvine. 

Judele Womack şi Margaret fură atât surprinşi 
cât şi derutaţi de ofertă. 

—Ce fac? întrebă Margaret cu glas scăzut. E 
a lor. 

Judecătorul Womack îi aruncă o privire pre- 
venitoare. 

În asistenţă, Boxişor ţinea un tub de suflat 
boabe de mazăre aţintit spre Judele Womack. 
Miercuri îl fulgeră din priviri şi întinse mâna. Spă- 
sit, băiatul îi trecu ei ţeava. 

—Am douăzeci... începu Judele Womack. 

—Douăzeci şi cinci! îl reteză Gomez, şi-i zâmbi 
Morticiei: Cara mia! 

Buboi luă binoclul de operă al Morticiei şi privi 
apreciativ la scânteietoarea cătuşă siameză. Ochii 
i se lărgiră şi rămase cu binoclul în mână, de- 
vorând lacom priveliştea. 

—Douăzeci şi cinci... spuse Judecătorul Wo- 
mack. 

Morticia înălţă o mână sfioasă. 

— Treizeci, spuse ea şi-i făcu cu ochiul lui Go- 
mez. Mon sauvage. 

—Ce fac? şopti Margaret. 

Judecătorul Womack îi făcu semn să-şi ţină 
gura — imediat. 

Acum, Miercuri ţinea şi ea sarbacana în gură, 
îndreptată spre Judele Womack. Mamaie îi aruncă 
o privire aprigă, iar Miercuri roşi şi-i dădu ei tu- 
bul. 

Gomez ridică mâna: 

—Treizeci şi cinci! 

Morticia ridică şi ea mâna: 

—Cincizeci! 

Lăsă mâna jos, dar o păstră întinsă spre Go- 
mez să i-o sărute. Lucru pe care el îl şi făcu, 
pătimaş. 

Judecătorul Womack ridică ciocănelul, mai de- 
grabă uluit. 

—Am cincizeci de mii de dolari, anunţă el. 

—Rândul tău, extazul meu, îi spuse Morticia 
lui Gomez. 

—Ba al tău, amore mio, îi replică el. 

Femeia se îmbujoră: 

—Mă răsfeţi... mon amour. 

Judecătorul Womack bătu din ciocănel: 

—Vândut, Morticiei Addams, pentru cincizeci 
de mii de dolari! 

În clipa următoare, un proiectil îl izbi în gât 
şi căscă gura înţepal de durere. 

În asistenţă, cu sarbacana la gură, Mamaie 
zâmbea inocentă. 


În drum spre casă, Buboi îşi însuşi cătuşa 
siameză, aşezat pe bancheta din spate a vechiului 
Duesenberg. Îşi prinse imediat degetele şi rămase 
cu ochii holbaţi la pietrele scumpe, ca hipnotizal. 

Morticia, aşezată lângă el, admira şi ea cap- 
cana. 

—Nu-i aşa că-i fermecătoare? Gomez, n-ar fi 
trebuit s-o faci. Atât de mulţi bani... 

Gomez ridică din umeri: 

—De dragul carilăţii. Şi apoi, locul ei e în 
familie! 

Buboi îşi trăgea degetele, încercând să şi le 
elibereze: 

—Cum se scoate? 

Morticia desfăcu căluşa: 

—Are un truc. Fireşte. 

Gomez îi aruncă o privire lui Miercuri, apoi 
se aplecă înainte de la locul său din cealaltă 
parte a Morliciei şi, cu sprâncenele împreunate, 
se încruntă la Buboi. 

Poate că brusca apariţie a fratelui său de mult 
pierdut era o fericire prea mare ca să fie adevă- 
rată. 


După ce ajunseră acasă, Gomez se aşeză în 
sufragerie, cu imensa „sa machetă de trenuleţe 
umplând toată încăperea. Privea cum trenuleţul 
Lionel gonea prin rănțăşițele unei terase mun- 
toase dezgolite. 

Cioacă apăru galopând de după un munte, 
apoi începu să se plimbe încoace şi-ncolo prin 
faţa transformatoarelor lui Gomez. 

—, Cum se scoate?” i se adresă Gomez Cioa- 
cei, încă foarte tulburat. E absurd! Cătuşa sia- 
meză a primit-o de ziua lui la zece ani! 

Demonic, îşi porni al doilea tren, înscriindu-l 
pe un curs de coliziune sigură cu primul. 

La etaj, Buboi, cu profesionalism rece, îşi stre- 
cura ustensilele de spart seifuri în banduliere pe- 
trecute peste piept, pregătindu-se să meargă la 
hrubă. 

Deschise sertarul de sus al scrinului să-şi ia 
nitroglicerina şi dădu peste o fotografie a tinerilor 
Buboi şi Gomez în timp ce erau aduşi acasă de 
la Camp Custer de către omul de la U.P.S. Privi 
poza, după care o azvârli în lături ca şi cum l-ar 
fi ars. 

Luă nitroglicerina şi reveni la pregătiri. 


În sufragerie, pufăind fum negru, trenuleţele 
goneau unul spre altul, spre inevitabil. Cu 

emoţiile duduindu-i ca nişte roți de locomotivă, 
Gomez vorbea emfatic şi furios cu Cioacă: 

—A purtat cătuşa aia timp de doi ani! Mama 
a trebuit să-l înveţe să mănânce cu picioarele! Şi 
cifrul, şi parola, şi trabucul meu — şi a dormit 
atât de bine! 

La fel ca Gomez, Cioacă se plimba înnebunită. 

Ceva era în mare, mare neregulă. . 


ni, Au 


Capitolul 12 


Mamaie şedea în bucătărie, citind cărţi de bu- 
cate. Zgomotul trenulețelor era atât de puternic 
încât o împiedica să se concentreze. Dar... gătitul 
era viața ei. 

„ Consulta două cărţi diferite odată: „Bucuria 
de a găti“ şi „Anatomia“ lui Gray. Combinația 
era minunată şi mortală. 

Un şuierat pătrunzător de tren răsună prin 
casă, zgâlţâind masa de la bucătărie, iar Mamaie 
se încruntă, rezemându-se cu coatele de fiecare 
carte pentru a putea citi în continuare. 

Atât de multe reţete, atât de puţin timp. 


Sus, în odaia lui Boxişor, Morticia stătea aşe- 
zată pe pat, cu un album cu fotografii de familie 
în poală. Miercuri şi Boxişor, în pijamale, îi stă- 
teau de-o parte şi de alta, privind pozele. 

Boxişor arătă una: 

—Ăsta-i tata când era mic? 

—Da, răspunse Morticia şi arătă spre o altă 
figură din fotografie. Iar ăsta-i Unchiul Buboi. 

Miercuri se încruntă spre haotica scenă alb- 
negru: ~ 

—Unde erau? 

—La ziua de naştere a cuiva, arătă Morticia. 
Nu vezi maşinile de pompieri? 

Din sufragerie, puteau auzi vocea lui Gomez 
urlând „Vă rugăm poftiţi în vagoane!“, urmată 
de încă un şuierat de locomotivă. 

Morticia părea foarte îngrijorată. 

—O, nu, spuse ea. 

—Tata se joacă cu trenuleţele, spuse nervos 
Boxişor. 

Miercuri dădu din cap, ridicând spre maică-sa 
o expresie extrem de preocupată: 

—Precis e tulburat. 

—Asta-i întotdeauna semn rău, fu Morticia 
de acord, cu amărăciune. Hobby-uri. 

În cabinet, Buboi luă de pe raft exemplarul 
giorsăit din „„Rapacitate““, iar panoul secret se 
deschise. 

Îşi începuse drumul spre hrubă. 

In sufragerie, trenurile în miniatură şuierau 
din toți bojocii, semnalând a avertizare pe când 
dădeau Curba Mortului, unul spre celălalt. În va- 
gonul unuia din trenuri, un mic pasager privea 
pe fereastră temător. 

Gomez continua să se-nvârtă furios. 

—Gândurile astea! strigă. Mă chinuie! Ce e 
adevărul? Ce-i ficțiunea? 

Cioacă bătu în masă cu neputinţă, la fel de 
tulburată. 


Pândiş era sus în odăiţa lui, în prea micul 
său pat, în cămaşă de noapte şi fes, cosând cu 
grijă un nasture la o cămaşă. 

Glasul roţilor de tren zguduia acum.toată 
casa. Acul lui Pândiş alunecă la auzul unui fluie- 
rat deosebit de puternic şi se înţepă la deget. 
Instinctiv îl vâri în gură, privind în jos în direcţia 
aproximativă a sufrageriei, unde Gomez vocifera 
înainte. 

Când un membru al familiei Addams era tul- 
burat, Pândiş era tulburat şi el. 


Buboi parcurse drumul spre mica încăpere 
circulară unde se afla camera secretă. Împinse 
în perete, întrebându-se ce anume l-ar face să 
se deschidă. Apoi, îşi aminti ce făcuse Gomez şi 

ridică privirea spre lanţurile ce atârnau din tavan, 
fiecare având la capăt câte un mâner de metal 
ruginit. 

Întrebarea era, pe care să-l tragă? 

La nimereală, smuci unul, iar lanţul se smuci 
înapoi, trăgându-l drept în aer. Cu un scârţâit de 
scripeţi şi roţi dinţate, lanţul îl azvârili ca pe o 
rachetă, în timp ce se ţinea speriat de moarte, 
spre o deschizătură îngustă a ceea ce s-ar fi putut 
numi sau nu plafon. 

Buboi închise ochii. 


Morticia şi copiii ascultau cacofonia dudui- 
toare şi şuierândă a trenurilor. 

—Foloseşte locomotiva diesel, şopti Boxigor. 

Răsună un semnal ascuţit. 

—Podul acoperii, spuse încetişor Miercuri. 

Urmă un nou semnal, iar Morticia deveni 
foarte preocupată. 

Curba Mortului. 

Miercuri o trase de mânecă: 

—Ştiu ce-l nelinişteşte. 

—Şi eu, draga mamii, spuse Morticia, încer- 
când să-şi ascundă încordarea. Dar hai mai bine 
la culcare. Ei, v-aţi spălat pe dinţi şi în urechi? 

Boxişor lăsă capul în piept. 

—Eu, da, murmură el. lartă-mă. 

Se auzi un nou şuier al trenurilor. 

—Omul ăla chiar e Unchiul Buboi? întrebă 
Miercuri. 

Morticia era pe cale să-i răspundă, când îl 
văzu pe Buboi ţâşnind prin acvariul mare cât 

înălţimea camerei. Le aruncă o privire iute copii- 
lor, ca să se asigure că nu observaseră. 

—Ora stingerii, spuse ea, ridicându-se în pi- 
cioare. 

Miercuri şi Boxişor protestară, dar nu prea 
mult. Aşa că Morticia îi culcă şi porni spre parter. 

Avea de făcut ceva foarte important. 


Catastrofa feroviară era iminentă, iar Gomez 
căzu în genunchi pe podele. 

—Spirite de deasupră-mi — daţi-mi un semn! 
strigă el. 

Trenurile se ciocniră cu un bubuit grozav şi 
o hărmălaie de metal, fum şi flăcări izbucni pre- 
tutindeni. 

După cum se interpretau semnele, nu era unul 
tocmai pozitiv. 


Afară în curte, o trapă pentru cărbuni instalată 
într-o latură a casei se deschise, expulzându-l ne- 
ceremonios pe Buboi, ud leoarcă şi dezorientat, 
la picioarele Morticiei. 

Profilată contra luminii lunii pline, stătea 
regeşte deasupra lui, cu mantia de catifea aco- 
perindu-i veşmintele de culcare. 

—Insomnii? întrebă ea sarcastică. Hai cu mine 
la o plimbare, Buboi. 

Se răsuci pe călcâie, lhunecând de-a latul curţii, 
lui Buboi nerămânându-i decât s-o urmeze. * 

Se îndreptau spre cimitir. 


Capitolul 13 


Era o noapte rece... iar în cimitir era chiar 
mai frig. Morticia îl conduse pe Buboi de-a lungul 
unei cărări ce şerpuia printre pietrele de mormânt 
ornamentate ale răposaţilor Addams. Mingile de 
golf ale lui Gomez se zăreau peste tot — pe jos, 
în mâinile întoarse-n sus ale statuilor, în gurile 
lor căscale. 

Pe când treceau prin dreptul lor, Morticia a- 
rătă spre diferite monumente. Statuile de mar- 
mură arătau atât de reale încât ar fi putut fi vii. 

—Mătuşa LaBorgia, o prezentă ea pe una. 
impuşcată de un pluton de execuţie. Vărul Fledge 
— sfârtecat în bucăţi de patru cai sălbatici. Şi 
dragul de Nenea Eimar... 

Dragul de Nenea Eimar era un cătău cu ca- 
gulă şi securea ridicată. Se auzi un geamăt ne- 
pământesc, ce părea să iasă din mormânt. Buboi 
tresări; Morticia, nu. Îngropat de viu, explică ea. 
Psihopaţi, tâlhari, parlagii de câini turbaţi — stră- 
buni, Buboi. Ca să nu uităm. 

Printre sculpturi se afla un vultur de mar- 
mură, aşezat cu demnitatea unei acvile pe un 
baston de steag, dar măciulia prăjinii cra de fapt 
o reproducere a capului pleşuv al lui “Buboi. 

—lubitul tău Muerto, spuse Morticia. După 
ce-ai plecat, pur şi simplu nu mai era acelaşi 
vultur. 

Oftă. 

—Nu mai dădea târcoale. Nu mai * ctugulea. 
Iată cât de mult însemni tu pentru familia asta. 

Buboi nu spuse nimic. 

Ajunseră la mausoleu, unde odihneau. Mama 
şi Tata Addams. Era situat pe un gorgan, cel 
mai înalt punct al cimitirului. Oţetari otrăvitori 
decorau mormântul  greco-roman deteriorat. 
Mama şi Tata Addams fuseseră înfăţişaţi ca zeu 
şi zeiţă, cu care de luptă trase de bidivii prin 
lumea de dincolo. Fireşte, Tata Addams fuma om- 
niprezentul trabuc Addams. 

Morticia privi fascinată cât de bine semănau 
statuile cu Mama şi Tata Addams, dar Buboi îşi 
feri ochii. Cum, necum, chipurile păreau să se 
uite drept la el 

—Mama şi Tata Addams, rosti Morticia cu a- 
lean. Inchipuieşte-ţi, cât le datorăm! Oh, Buboi, 
tare mi-aş fi dorit ca ăştia mici să-i fi cunoscut 
mai bine! Dar încearcă să explici asta unei gloate 
furibunde. 

Se întoarse, urmărind cu privirea apoteoza fa- 
miliei, sculptată în mausoleu. Creasta apoteozei 
reprezenta un vultur, iar fundalul era compus din 
trei capete de leu. Într-o metopă, un vânător ţinea 
căscate fălcile leului; în următoarea, leul îl înfu- 
lecase pînă la brâu; în ultima metopă, vânătorul 
era complet înghiţit, cu excepţia unui picior care 
atârna din botul leului. Pe un stindard din partea 
de jos era înscris motto-ul familiei, în latină. 

— Trei lei feroci, spuse Morticia, foarte gândi- 
toare. Vulturul înălțându-se. Şi credo-ul nostru: 
„Sic gorgiamus allos subjectatos nunc“. „Ne ospă- 
tăm cu bucurie din cei ce ne-ar împila.“ 

Tăcu, reflectând. - 

—Nu-s doar simple vorbe frumoase. Ca Ad- 
dams ce te afli, înţelegi perfect, nu-i aşa? 

Buboi tuşi: 

—Ca Addams, da, înțeleg. 

Morticia îl privi un minut întreg. 

—Noapte bună, Buboi, îl salută ea şi o luă 
spre casă; apoi se -intoarse. Odihnească-se în 
pace. 7 

Cu asta, plecă. 

Dimineaţa, Buboi o sună pe Abigail. Stătea 
cocoţat pe telefonul din hol, săgetând cu ochii în 
dreapta şi-n stânga, ca să se asigure că nu era 
nimeni prin preajmă care să tragă cu urechea. 

—Sunt pe urmele mele, mamă! spuse el agitat. 
Sunt aproape sigur!... Sigur că am încercat. Dar 
tot n-o pot găsi... Trebuie să vii aici. 

Mai încolo, Miercuri stătea legată de un scaun, 
cu un căluş la gură. Boxişor alergă până la Buboi, 
cu două sticluţe cu otravă. Oarecum distras, Bu- 
boi o arătă pe una. Boxişor dădu din cap şi se 
îndepărtă în fugă. 

—Nu spune asta, zise Buboi în receptor. Haide, 
mamă, ştii că mă străduiesc... 


În bucătărie, Mamaie şi Pândiş spălau vasele. 
Mamaie le clătea, Pândiş le ştergea şi-i dădea fie- 
care farfurie lui Cioacă, pentru a le pune la loc. 

Morticia stătea la masa de bucătărie, bându-şi 
ceaiul de dimineaţă. Miercuri, eliberată de legă- 
turi, se oprise în faţa ei, ţinând în mână un uriaş 
cuţit de măcelărie, deloc prietenos la înfăţişare. 

—Ăsta-i pentru frate-tău? întrebă Morticia. 

Miercuri dădu din câp că da. 

Morticia i-l luă din mână. 

—Nu, nu prea cred, zise ea şi-i dădu lui Mier- 
curi în schimb un cuţit mult mai mare, şi încă 
mai puţin prietenos ca aspect. 

Miercuri luă cuțitul şi fugi din încăpere. 

Morticia o privi plecând, apoi oftă: 

— Trenurile lui umblă peste tot, copiii nu mai 
sunt în apele lor — nu se mai poate aşa. Cum 
l-aş putea ajuta? Spune-mi, Mama. 

—Păi, să ne uităm. 

Mamaie se şterse pe mâini şi deschise o carte 
mare, legată în piele zdrenţuită, răsfoind-o. 

—Soţi tulburaţi... soţi tulburaţi... adulter... 

Morticia clătină din cap: 

—A, nu. 

Mamaie continuă să caute: 

—Necazuri financiare, bani... 

—Nu, zise Morticia. 

Mamaie mai căută puţin. 

—Prefăcut într-o broască râioasă sau reptilă... 

—N-are index alfabetic? întrebă Morticia, pier- 
zându-şi puțin răbdarea. 

—A! Uite aici, arătă victorioasă Mamaie. Sus- 
piciuni şi nelinişti la soţi. 

Morticia se aplecă să citească peste umărul 
ei, plină de nerăbdare: 

—Ce scrie? 

—Scoate-i din trup tot sângele şi înlocuieşte-l 
peste noapte cu oţet, citi cu voce tare Mamaie. 
Lasă-i sub pernă un cocoş fără cap. Unge-i frun- 
tea, palmele şi picioarele cu lacrimi de maimuţă 
născută moartă. Adaugă lapte. 

—Nu pot face una ca asta, protestă Morticia, 
ofensată. E o barbarie. Zău, Mama, mă surprinzi. 

Strâmbă din nas cu scârbă: 

Auzi, lapte! 

Pândiş mârâi a încuviinţare. 

Abigail sosise pe dată, iar acum ea şi Buboi 
erau în camera lui. Buboi stătea pe pat, frămân- 
tându-şi mâinile, foarte necăjit. ‘Abigail inspecta 
odaia, absolut copleşită de ceea ce vedea. 

—Au aflat că-s un escroc, se văicărea Buboi. 
Toată şleahta. N-o să ne meargă! 

—Cine a aflat? întrebă Abigail. Gomez, cretinul 
ăla în călduri? 

Buboi clătină din cap: 

—Nu-i cretin. E fratele lui Buboi. S-au certat 
îngrozitor, de ani de zile. E bănuitor. Toţi sunt 
— mi-am dat seama. 

—Mă rog, e foarte bine că am venit. Pot consi- 
lia familia tulburată. Să le alin necazul. E menirea 
mea. Ţine minte, Gordon... 

—Ce? întrebă îmbufnat Buboi. 

Abigail zâmbi: 

—Sunt doctoriţă. 

Şi, peste câteva minute, şedea în salon cu 
Gomez şi Morticia. 

—Doamna Doctor Pinder-Schloss a venit să 
ne-ajute, îi spuse Morticia lui Gomez, apoi o privi 
pe Abigail. N-ar fi bine ca Gomez să stea de vorbă 
cu Buboi? E chiar afară, la uşă. 

—Aş vorbi cu Buboi, spuse Gomez şi se ridică, 
pornind spre uşă, dacă ăla ar fi Buboi, dar nu 
e! 

Fulgeră din priviri uşa închisă. 

—E un impostor! ţipă el. Un impostor! 


i 


Capitolul 14 


De cealaltă parte a uşii, Buboi aruncă peste 
umăr o privire aprigă şi c luă din loc ca o furtună. 
In drum spre camera sa, îi auzi pe Miercuri şi 
Boxişor jucându-se. 

—O, ticălosule, licălosule, ticălos rânjit şi a- 
furisit! spunea Miercuri, în holul de jos. 

—Cine mă face ticălos? țipa cu îndrăzneală 
Boxişor. Cine-mi spintecă dovleacul? Cine-mi 
smulge barba şi mi-o suflă-n faţă? 

—Dac-o trebui să te omor dintr-o lovitură, am 
s-o fac, se jurui Miercuri. 

Lui Buboi i se aprinse în ochi un licăr sincer. 

—Baie de sânge! spuse el. 

Se grăbi spre capul scării şi-i văzu pe Miercuri 
şi Boxişor cu spadele scoase, duelându-se. Impun- 
geau şi parau, loveau şi tăiau. Apoi, Boxişor o 
străpunse pe Miercuri. Fetiţa se clătină şi căzu 
la pământ. ` 

—Nu! Nu! alergă Buboi la parter. Ia dă-ncoa’ 
spada aia. 

Boxişor îi întinse spada. 

—N-ai mai măcelărit pe nimeni? întrebă Buboi. 

Miercuri deschise ochii, încă prăbuşită la po- 
dea. 

—Nu-i decât un copil, spuse ea. 

—Nici o stuză, zise Buboi şi îndreptă spada 
spre beregata lui Miercuri. Ţinteşte o arteră ma- 
joră. Jugulara. 

Miercuri dădu din cap, cu spada la gât. 

—Asta i-am spus şi eu. 


În salon, Gomez tot mai era plin de furie. 

—Un falsificator! Un prefăcut! proclamă el. O 
înşelătorie totală! Josnică, hoţească... 

Abigail i-o reteză: 

—Tomnu' Attams, kred ka va intzelegg. Am 
sa va aiut. Ta? Theoria inzdrainarii — va suna 
kunoskut? 

—Nu, spuse Gomez, deşi îi plăcea cum sună. 
Tu ai auzit de asta, Tish? 

Morticia clătină din cap. 

—Ha! făcu Abigail. E kum nu ze boate mai 
fassichinanta. Za va egzblik. 

—E ceva neplăcut? întrebă Gomez, cu spe- 
ranţă. 

—Egztrem, îl încredinţă Abigail. 

Gomez se aşeză lângă Morticia, luând-o de 
mână. Amândoi erau fascinați. 

—Brobriul tumneafoastra vrate in perzoana — 
ji sa-l izgonitzi! spuse Abigail. Marsch! Avara ku 
foi! Pai azda insemneaza ka zindetzi ka monzdrul 
ala mik ji negru. 

Gomez se încruntă: 

—Boxişor?" ' 

—Finofatzia! preciză Abigail, şi dădu din cap 
de mai multe ori. Ta! Vratele tumneafoastra re- 
fine, fa simizitzi finofatzi — fa inzdrainatzi. 

—Aşa fac? se interesă Gomez. 

Morticia era convinsă — şi impresionată; 

—Sigur că da, dădu ea din cap afirmativ. 

—Zendimendele tin ţelulele tumneafoastra 
țereprale, klokotezg ji ze cioknezg, explică Abigail. 
Zuzbegdatzi vel de vel de kezdii. Il iupitzi, tar il 
ji tujmanitzi. lupire, ura, ura, iupire. Ka pendru 
Mamika, nu? 

—Dar, păru derutat Gomez, nu mi-am urât 
mama. A fost un accident. 

—Ezde o psykoza voarte razpindita, confirmă 
Abigail. O fad in viekare zi. 

—Norocul doctorului, remarcă Morticia, cu o 
expresie un pic invidioasă. 

—Înstrăinare! încercă Gomez el-însuşi cuvân- 
tul. Ce bizar. Iar aici, îmi închipui că Buboi era 
problema. E posomorât... 

—E temător... confirmă Morticia. 

Gomez dădu din cap, surescitat: 

—Loveşte pe la spate... 

—Rumegă... completă Morticia. 

—L-am bănuit, recunoscu Gomez. 

—Eşti dezechilibrat, afirmă Morticia. 

—Şi, o privi Gomez cu îndoială, îl urăsc... 

—Dar asta-i iubirea! exclamă Morticia. 

Gomez sări în picioare: 

—Ai dreptate! Este Buboi! 

Încântată să-şi vadă soţul din nou în apele 
lui, Morticia îi zâmbi lui Abigail: 

—vă mulțumim, Doamnă Doctor Pinder- 
Schloss. 

Abigail ridică din umeri cu modestie: 

—Vak ji io ge bot. 


Sus, în camera lui Miercuri, Buboi stătea pe 
o canapea de piele, cu Boxişor şi Miercuri cui- 
băriţi de-o parte şi de alta a lui. Se uitau toţi 
trei într-o enormă carte veche, deschisă în poala 
lui Buboi. Avea titlul „Răni, cicatrici şi infecţii“. 

—Vedeţi, copii? le arătă Buboi. Sunt multe 
de învăţat. 

Dădu foaia: 

—,,Gangrena“. 

Boxişor îl privi cu admiraţie: 

—Unchiule Buboi, de unde ştii atât de multe? 

Buboi ridică din umeri: 

—Am mai umblat şi eu. Culeg de ici de colo. 

—Din Triunghiul Bermudelor? întrebă Mier- 
curi, încă bănuitoare. 

Buboi n-o luă în seamă, întorcând încă o pa- 
gină. 

—Priviţi, copii — un capitol nou! 

—Mamăă! exclamă Boxişor. 

Priviră toţi trei titlul capitolului, fermecaţi. 

—, Cicatrici“, citiră într-un glas. 


Trecuse o bucată de vreme, când o explozie 
sfâşie curtea din spate, azvârlind în toate părţile 
pământ şi resturi. Când fumul se risipi, Buboi 
încă mai stătea chircit peste un detonator. Mier- 
curi şi Boxişor erau chiar lângă el. 

—vedeţi? le arătă Buboi curtea plină de pietre. 
Sunt excelente pentru căsuțe, garaje şi magazii 
de scule. 

—Cu  picnicurile cum rămâne? se interesă 
Miercuri. 

Buboi îi zâmbi aprobator. Apoi băgă mâna în- 
tr-o ladă şi scoase o grenadă defensivă. Ochii co- 
piilor scânteiară, ca şi cum ar fi fost seara de 
Crăciun. 

Deasupra lor, Abigail stătea la fereastra ca- 
merei lui Buboi. Se uita afară, urmărindu-l cum 
se juca împreună cu copiii, extrem de nemulţu- 
mită. 

Nu-i plăcea ceea ce vedea. 


Capitolul 15 


Când Buboi reveni la etaj, Abigail îl aştepta. 

—Toată lumea va merge la piesa copiilor di- 
seară, corect? întrebă ea înţepată. 

—O, da, îi rânji Buboi. Am lucrat cu ei. O să 
fie o mare distracţie! 

— Distracţie? Distracţie? repetă Abigail, absolut 
lividă. De-asta suntem aici? Ca să ne distrăm? 

Îi dădu o palmă peste faţă, apoi îl cuprinse 
în braţe şi-l strânse: 

—Dragu' mamii, iartă-mă! Vezi ce m-au îm- 
pins să fac? Am ridicat mâna asupra copilului 
meu, rostul meu de-a trăi. 

Îşi scutură violent capul ca să se limpezească. 

—Oricum. E foarte simplu. Nu poţi merge la 
spectacol. 

Lui Buboi îi căzu faţa: 

—Dar... copiii... 

—Casa va rămâne părăsită, îi reaminti Abigail. 
Hruba va fi a noastră! 

—Dar... începu Buboi. 

Abigail îl strânse la piept: 

Curând vom avea banii şi vom fi departe 
de-aici. Mamă iubitoare, fiu recunoscător... Nu-i 
momentul pentru teatru. 

Îi răsuci capul, strângând şi mai tare îm- 
brăţişarea: 

—Înţeles? 

Buboi încuviinţă, fără tragere de inimă. 


În aceeaşi seară, când toată lumea se pregătea 
să plece la spectacol, Buboi stătea singur pe a- 
coperiş, privind peste cimitir, îngândurat. 

——ată-te! spuse din uşă Gomez şi veni lângă 
el la balustradă. Ce prost am fost să mă îndoiesc 
de tine. Doamna Doctor Pinder-Schloss ne-a ex- 
plicat totul. Înstrăinare — e o psihoză comună. 
Nu-i aşa că-i măreț? . 

Buboi oftă: 

—Zău? 

Gomez aruncă un braţ prietenos pe după u- 
merii lui Buboi. 

—Uită-te la el, Buboi, arătă el spre cimitir, 
morbid şi magnific în lumina lunii. Supa primor- 
dială.  Nisipuri mişcătoare. Miasme. Deşeuri 
toxice. Şi... toate sunt ale noastre, Buboi. Aici 
ţi-e locul, bătrâne. 

Buboi clătină din cap, nefericit. 

—Nu şlii ce ceri. Ai o soţie frumoasă, doi copii 
minunati.. 

Arătă spre mlaştină: 

—...O moşie. Eu... îţi stau în drum. 

—În drum? se miră Gomez. Fratele meu? 

Buboi dădu din cap: 

—Pentru line, Gomez, viaţa e numai distracţie 
şi jocuri. Un dans în cimitir. Duhoare şi putre- 
ziciune. Dar, oftă el din-nou, lucrurile se schimbă. 

—Întocmai! replică Gomez. Te-ai întors! Toţi 
aceşti ani de despărţire, Buboi, nu putem să mai 
facem din nou asta! 

Buboi ridică din umeri, nefericit. 

—Eşti acasă, urmă Gomez, şi întinse mâna. 
Cioacă îi puse în ea un baston de golf. Gomez 
îi dădu bastonul lui Buboi, iar Cioacă îi mai dădu 
unul şi pentru sine. 

—Păzea! răcni Gomez şi-şi luă avânt cu crosa. 

Cei doi bărbaţi catapultară mingile de golf, 
de pe acoperiş peste cimilir, în beznă. Departe, 
în zare, se auzi zgomotul unui geam spărgân- 
du-se. 


După scurta diversiune a lovirii mingilor de 
golf, Buboi cobori la loc în camera lui şi se aşeză 

pe marginea patului să mediteze acolo, în loc de 
acoperiş. 

Miercuri şi Boxişor apărură în uşă. 

Haide, unchiule Buboi, îl chemă Boxişor. Hai 
la piesă. 

Buboi se uită urât la el: 

—Am spus că sunt ocupat! i 

Miercuri arăta şi mai nefericită decât de obicei. 

—Dar ziceai c-ai să ne ajuţi, spuse ea. Cu 
Shakespeare. Şi puroiul. 

—M-am răzgândit! răspunse Buboi şi se lăsă 
moale în faţă, rezemându-şi capul în mâini. 


Duesenberg-ul familiei parcă în faţa şcolii. Tre- 
cătorii se opriră să tragă cu ochiul la ciudatul şi 
nemaivăzutul automobil. Pândiş se dădu jos din 
maşină, arătând de parcă tocmai ar fi ajuns la 
decernarea premiilor Oscar. Mulțimea se dădu la 
o parte pentru a-i lăsa să treacă. 

Înăuntru, holul era plin de familiile elevilor. 
O vioaie şi peste poate de zglobie tânără se des- 
prinse dintr-un grup de profesori, apropiindu-se 
de Morticia. 

—Doamna Addams? întrebă ea. Putem vorbi 
o clipă? Eu sunt Susan Firkins, profesoara lui 
Miercuri. 

—A, fireşte, doamnă Firkins, răspunse Morti- 
cia, dând din cap. Miercuri mi-a vorbit atât de 
mult despre dumneavoastră! 

O privi cu simpatie: 

—Mai aveţi vreo veste de la soţ? 

Ochii doamnei Firkins se dilatară, dar apoi se 
mulţumi s-o ia pe Morticia de braţ şi s-o conducă 
la un avizier agăţat într-o latură a holului. 

—Miercuri e o elevă strălucită, spuse ea, dar, 
sincer vorbind, sunt cam îngrijorată. Acesta e a- 
vizierul clasei noastre şi, luna aceasta, avem tema 
„Eroii noştri“. Persoane pe care le iubim şi le 
admirăm. 

Morticia .dădu din cap amabilă. 

—Vedeţi, Susan Ringo l-a ales pe Preşedinte, 
arătă doamna Firkins spre o copertă de revistă 
reprezentându-l pe George Bush, agăţată lângă 
compunerea unei eleve. Nu-i adorabil? lar Har- 
mony Feld a ales-o pe Diane Sawyer. 

Indică o fotografie a Dianei Sawyer, atârnată 
lângă compunerea lui Harmony. 

—Şi aţi stat de vorbă cu părinţii ei? întrebă 
Morticia, foarte îngrijorată. | 

Doamna Firfkins o privi, neînţelegând absolut 
nimic. 

—Ăă, oricum, continuă ea, Miercuri a adus 
acest portret — Calpurnia Addams. 

Îi arătă Morticiei tabloul în ulei al unei hoaşte 
cu mutră rea. 

Morticia fu foarte impresionată. 

—Calpumia, stră-mătuşa lui Miercuri, spuse 
ea, cu multă mândrie. A fost arsă pe rug ca vră- 
jitoare în 1706. Se spune că a dansat goală în 
piaţa oraşului şi a sedus un pastor. 

Doamna Firkins o privi şocată: 

—Chiar aşa? 

—O, da, o încredinţă Morticia. Dar nu vă faceţi 
griji, i-am spus lui Miercuri: mai întâi — facul- 
tatea. : 

Doamna Firkins rămase cu ochii holbaų. 


Când Morticia reveni la ceilalţi membri ai fa- 
miliei, Tuly şi Margaret sporovăiau cu Gomez. 
Fiul lor, Tully jr., purta un costum din fetru, de 
elf. 

—Nu-i adorabil? întrebă Margaret, cu mâinile 
pe umerii lui. Eu i l-am făcut. 

—E fermecător, spuse Morticia, şi-l mângâie 
pe cap. Ce este — o şopârlă? 

—Un elf, îngenunche Margaret, ştergând faţa 
fiului ei cu un Kleenex. Uită-te la tine — e mai 
bine aşa. Eşti pur şi simplu prea nepretuit pentru 
vorbe. Te-aş mânca de viu! 

—Ba nu, Margaret, spuse Morticia, încrun- 
tându-se. E prea tânăr. 

Un moment domni tăcerea. 

—Aşa, Gomez, spuse Tully. Ăă, unde-i Buboi 
în seara asta? 

Gomez ridică din umeri: 

—Are toane — ca de obicei. Toţi am ieşit la 
distracţie, iar el stă singur în căsoiul ăla mare 
şi gol. - 

—Ce păcat, comentă Tully, cu ochi străluci- 
tori. 

Mamaie şi Pândiş trecură pe lângă ei, oferind 
mulţimii una dintre delicatesele Mamaiei. 

—Râioasă pe băț! spuse Mamaie. la broscuţa 
râioasă fierbinte ca focu’ pe băț! Nu cade bine 
piesa fără o râioşică pe băț! 


Acasă, Buboi stătea la birou, lucrând cu maxi- 
mă concentrare. Părea că montează o bombă. Se 
uită la ceas, încruntă sprânceana şi începu să 
lucreze şi mai repede. 


li 


Capitolul 16 


Când îl văzu pe Judecătorul Womack în partea 
cealaltă a holului şcolii, Gomez se duse la el, 
vrând să se poarte ca un bun vecin. 

—Speram să treceţi pe la noi într-o zi şi să 
jucăm o partidă de golf, spuse el. Nu că vreau 
să mă laud, dar mi-am instalat un splendid set 
putch-and-putt de nouă găuri, în cimitir. 

Judele Womack întoarse capul şi se îndepărtă: 

—Niciodată. 

—Ahh, spuse Gomez. Aţi promis altcuiva. 

Vâri unul din trabucele sale în buzunarul de 
la piept al Judecătorului Womack şi se înapoie 
alături de familie. 


Spectacolul se lungea mult şi, până una-alta, 
familiei Addams nu-i plăcea cine ştie cât. Stăteau 
cu ochii la o jumătate de duzină de adorabili co- 
pilaşi de şapte ani aflaţi pe scenă, care cântau 
„Ajungând să te cunosc“. Copiii sfârşiră, în aplau- 
zele entuziaste ale unei săli pline de părinţi. 

Morticia şi Gomez aplaudară şi ei, politicoşi, 
în timp ce Pândiş se foia, iar Mamaie moţăia, 
plictisită, în scaunul ei. 

—Ummează copiii, anunţă Morticia. 

Pândiş încetă cu foiala, iar Mamaie îşi îndreptă 
spinarea. 


În culise, Miercuri şi Boxişor şedeau la oglinda 
de machiaj, punându-şi pe ei armurile. Buboi a- 
păru deodată în spatele lor, reflectat în oglindă. 

—M-am răzgândit, spuse el morocănos şi a- 
runcă spre ei un pachet. 


Acasă la Addamşi, Abigail bătea în uşă cu 
inelul de fier. 

—Gordon? strigă ea, dulce. Oh, Gordon? 

Nu primi nici un răspuns. 

—Unde eşti! bubui ea în uşă. N-ar fi trebuit 
să mă folosesc de el nici în ruptul capului! 

Cobori bocănind pe treptele verandei şi o luă 
spre o latură a casei, privind înăuntru pe ferestre 
şi încercând să găsească o intrare. 


În sala de festivități a şcolii, Buboi împingea 
oamenii în lături, croindu-şi cu forţa drum spre 
locul unde se aşezase familia. Se arătară foarte 
încântați să-l vadă. 

—Ştiam eu că nu te poţi ţine deoparte, bă- 
trâne, şopti Gomez, apoi se aşeză la loc să admire 
spectacolul. 


Acasă, ridicându-se pe vârfuri, Abigail încercă 
o fereastră. 

Sub ea, lujeri de viţă se apropiară şerpuind 
şi i se încolăciră strâns împrejurul gleznelor. Se 
holbă la ei, apoi urlă, când lujerii se încordară, 
pregătindu-se s-o tragă în casă. 

Zbieră din nou, dar nu era nimeni care' s-o 
audă şi nu mai avea nici o scăpare. 


Boxişor şi Miercuri se descurcau de minune 
pe scenă. Îmbrăcaţi în costume complicate, se 
duelau spre punctul culminant al scenei lor din 
„Hamlet“, din toată inimioara lor de Addamşi. 

—Cum toate prilejurile ticluiesc: împotrivă-mi, 
şi-mi îmboldesc dreapta răzbunare! ţipa Miercuri. 
O, de-acum înainte, fie-mi gândurile sângeroase, 
sau nimic nu vor mai preţui! De trebuie să te 
dobor cu-o lovitură, aşa voi face! 

Boxişor aplică prima lovitură, tăind braţul lui 
Miercuri. Mâneca se sfâşie şi ţâşni sângele. 

—Touchă! spuse el. Atins foarte palpabil! 

Atacul se înteţi, vărsând şi mai mult sânge. 
Cu o lovitură fatală, Boxişor secţionă jugulara 
lui Miercuri. Aceasta începu să scoată horcăieli 
oribile, în timp ce sângele şiroia în şuvoaie ar- 
teriale. 

—O, mândră moarte! icni ea. Ce ospăț se-a- 
nunţă într-a ta veşnică temniţă? 

Într-un răzbunător final, ciopârţi braţul stâng 
al lui Boxişor, retezându-i-l, stârnind o cascadă 
de sânge din ciotul rămas. Braţul căzu pe scenă 
şi ricoşă, aterizând în poala Judecătorului Wo- 
mack. 

Pe scenă, Miercuri se ţinea de beregata în- 
sângerată. 

—Dulce uitare, deschide-ţi braţele, spuse ea 
slab, şi căzu moartă. 

Publicul rămase complet încremenit, cu gurile 
căscate, profund şocat. 

Apoi, membrii familiei Addams săriră în pi- 
cioare toţi că unul, aplaudând dezlănţuiţi. 

—Bravo! strigă Gomez. Autorul! Autorul! 

Reflectoarele scenei se aprinseră, iar Boxişor 
şi Miercuri se înclinară adânc, acceptând aplau- 
zele familiei. 

Buboi bătea din palme mai tare ca toţi. 


Mai târziu, în aceeaşi seară, Buboi o vâri pe 
Miercuri în pal. Amândoi erau acum prieteni de- 
votaţi. 

—...Şi au fost marinari, şi pirați, şi un avion 
plin de turişti, spunea el, în toiul unei povestiri. 
Toţi, pierduţi în Triunghi. 

Miercuri bătu din palme, fascinată: 

—Unchiule Buboi, ai să mă duci şi pe mine 
acolo într-o zi? 

Buboi dădu din cap: 

—Îţi promit. Noapte bună, Miercuri. Ai fost 
straşnică. 

O sărută pe frunte. Ea îi întinse păpuşa fără 
cap, iar el sărută gâtul gol al păpuşii. Apoi, Mier- 
curi îi întinse şi capul tăiat al păpugşii. 

Buboi zâmbi şi-l sărută şi pe acesta. 


În cimitir, Morticia stătea sub razele lunii, în 
vreme ce Gomez se aşezase pe o bancă din apro- 
piere. 

—Ce seară sublimă, spuse Morticia. Un triumf 
teatral! ` 

—O .desfrânare shakespeareiană! încuviință 
Gomez. Slavă lui Buboi! 

—E ca un vis, murmură Morticia, privind în 
jurul ei prin cimitir. Când ne-am întâlnit noi pen- 
tru prima oară, acum alâţia ani, era o seară foarte 
asemănătoare cu asta. Vraja plutea în aer. Un 
băiat... 

Gomez dădu din ċap: 

—O fată... 

—Un mormânt deschis... spuse nostalgică 
Morticia, şi se aşeză lângă el. Era prima înmor- 
mântare din viaţa mea. 

Gomez o cuprinse cu braţul. 

—Frai atât de frumoasă — palidă şi miste- 
rioasă. Nimeni nu se uita, măcar, la cadavru. 

—Vărul tău, Balthazar, spuse Morticia, apoi îi 
zâmbi. Tu încă mai erai suspectat. Nu-mi puteam 

lua ochii de la tine, cât a durat panebiricul. Ochii 
tăi. Mustaţa ta. Râsul tău. 

—M-ai vrăjit, spuse Gomez, cu ochii aprinşi 
de romantism. Te-am cerut de soţie chiar în noap- 
tea aia. 

—Gândeşte-te, numai, spuse Morticia, privind 
la pietrele funerare. Într-o bună zi, şi noi vom fi 
înmormântați aici. Unul lângă altul, la doi metri 
sub pământ. În sicrie asemenea. Trupurile noastre 
neînsufleţite, putrezind împreună, pentru eterni- 
tate. 

—Cara mia! exclamă Gomez, excitat de toate 
cele auzite. 

—Mon sauvage! rosti pasional Morticia. 

Se îmbrăţişară în lumina lunii. 


Strălucitor şi devreme sculat a doua zi dimi- 
neaţă, Pândiş era în salonul de muzică, măturând. 
Printre plante, dădu peste Abigail, înfăşurată 
strâns într-un cocon vegetal. , 

Mârâi. 

Nu era o privelişte prea: drăguță. 


le, dans 


Capitolul 17 


La bucătărie era în curs de desfăşurare un 
vesel mic dejun Addams. 

—Ţi-a plăcut sângele? îl întrebă Boxişor pe 
Buboi. 

—De minune. O găleată plină. Am fost atât 
de mândru. 

—Nu toți am fost? interveni Morticia. Miercuri, 
joacă-te cu mâncarea. 

În castronaşul cu cereale al lui Miercuri ceva 
se mişca şi, ascultătoare, fata zgândări cu fur- 
culiţa. 

La masa de gătit, Mamaie scoase un zbieret 
şi toţi ridicară privirea. 

Mama? întrebă Morticia, îngrijorată. 

Mamaie scoase oasele unui ţurloi şi laba-pi- 
ciorului dintr-o supieră. 

—Cine-a pus asta aici? vru ea să ştie. 

Boxişor şi Buboi schimbară o privire complice 
şi chicotiră. 

Mamaie se încruntă la ei, cu mâinile în şol- 
duri: 

—Asta-i pentru musafiri! 

Gomez clătină din cap, amuzat. 

—Ce ticăloşi, spuse şi-i dădu lui Boxişor peste 
cap o pălmuţă de genul aşchia-nu-sare-departe- 
de-trunchi. 

Abigail intră, pigulindu- se de bucățele din 
vitele ce o înfăşuraseră. 

—Doamnă Doctor! exclamă Gomez, încântat 
s-o vadă. Aţi avut atât de multă dreptate! Ce mai 
seară! 

Buboi şi-a găsit de minune locul, spuse feri- 
cită Morticia. 

Gomez dădu din cap: 

—Înstrăinarea a luat sfârşit! 

Abigail îl fulgeră pe Buboi cu privirea. 

—Ei, nu-i aja ka-i... tragutz, spuse ea. 

—Chiar trebuie să plece? întrebă Miercuri, în- 
tinzându-se să-şi ia unchiul de mână. 

—Ta, răspunse Abigail, foarte posacă. Trepuie. 

Adunarea se cufundă într-o tăcere adâncă. 

—Ei bine, sparse Gomez liniştea. Dacă insistă 
să plece, trebuie să însemnăm prilejul. Tish? 

Morticia se întoarse spre Buboi: 

—Am planificat o petrecere de rămas-bun. 

—Am invitat tot clanul, dădu Gomez din cap. 

Uimit de acest gest, Buboi zâmbi tremurător. 

—Ce cest atorapil, constată Abigail, şi-i aruncă 
lui Buboi o privire numai cuțite. 

—Vărsare de sânge... cazne... micul dejun... 
enumeră Morticia şi lăsă să-i scape un oftat de 
mulţumire. Iarăşi suntem o familie. Şi toate vi le 
datorăm dumneavoastră, Doamnă Doctor Pinder- 
Schloss. 

—Fa rok, spuse Abigail, silindu-se să surâdă. 
Greta. 

Morticia surâse la rândul ei: 

—Greta. 

Deodată, Abigail se ridică în picioare, troznin- 
du-şi degetele. 

—Pupoi, spuse ea. Kontu-ma afara. 

Buboi îşi privi cu tristeţe micul dejun neter- 
minat, apoi o urmă afară din încăpere. 

—Ei? întrebă Abigail în timp ce ieşeau. 

—Mă simt bine, mamă, o asigură Buboi. 
Controlez perfect situaţia. 

Abigail se opri şi-l apucă de ambele braţe, 
zgâlţâindu-l. 

—Ăştia nu sunt familia ta, Gordon spuse. Eu 
sunt. Ei nu te iubesc. Eu, da. Ei sunt răi, corupți, 
descompuşi. Asta ţi-o pot oferi şi eu. 

—Mă simt foarte tine, stărui Buboi, privind 
cu jind înapoi spre casă. Vorbesc serios. 

Femeia se încruntă la el: 

—Vom vedea. 

Ajunseră la capătul aleii din faţă şi la poartă. 

—Deschide! tună Abigail. 

Până şi poarta fu intimidată de acest muget 
— şi se deschise pe dată. 


În seara aceea, Morticia intră în salonul de 
muzică, încântată să-l găsească pe Buboi tăindu-i 
bobocii de trandafir. 

—Acum deschidem balul, îi spuse ea. 

Buboi ezită, dar puse foarfeca jos şi o urmă. 

În holul din faţa sălii de bal, fiecare membru 
al familiei primi un policandru aprins să-l ţină 
în mână, stând în faţa uşilor duble, înalte, de 
stejar. 

Gomez le desferecă şi apoi, împreună, împin- 
seră cu toţii uşile. 

Lumina lunii se revărsa înăuntru prin feres- 
trele înalte până-n tavan, dezvăluind reala imen- 
sitate a sălii. Era ceva în genul unui palat rococo. 
Avea un foarte înalt plafon boltit, decorat cu figuri 
demne de pana unui Dante. Pardoseala de mar- 
mură neagră scânteia, iar mobila şi mesele de 
banchet erau acoperite cu giulgiuri funebre. Ase- 
menea unui soi de mări primordiale, linţoliile se 
ondulau în boarea ce intra pe uşa deschisă. 

Gomez făcu un pas spre Morticia, o îmbrăţişă 
şi începură să danseze. 

Buboi rămase împietrit în centrul sălii de bal, 
copleşit de grandoare. 

—O petrecere, spuse el încetişor. Pentru 
mine... 
Gomez şi Morticia valsară pe lângă el. 
—Totul, numai pentru tine! spuse Morticia şi-l 
lăsă pe Gomez s-o îndepărteze cu o piruetă. 
—Tish — cât e de când n-am mai dansat 
vals? o întrebă el. 
—O, Gomez, răspunse cu reproş Morticia, 
Ore-ntregi. 


Oaspeţii începură să sosească şi, curând, pe- 
trecerea era în plin avânt. Gomez şi Morticia a- 
rătau splendid în veşmintele lor sărbătoreşti, 
Morticia purtând o variantă oficială a rochiei sale 
negre colante, iar Gomez o pijama lejeră de catifea 
neagră, jachetă de smoking şi fes. 

O mică orchestră cânta un vals fracturat, cu 
Cioacă pe post de a treia mână la contrabas. 
Gomez şi Morticia dansau printre rudele familiei 
Addams — galeria de portrete groteşti trezită la 
viaţă. 

Dexter şi Donald Addams, vărul cu două ca- 
pete, era prezent, purtând col-roul-uri asortate. 
Verişoara Ofelia Addams, arătând ca o eroină a 
lui Tenessee Williams care tocmai a fost pescuită 
din Mississippi, venise şi ea. Mâl Addams, dovadă 
vie a faptului că un om poate arăta exact ca o 
broască râioasă, şi totuşi să comită un omor pe 
Wall Street, era şi el de faţă, şi-şi adusese şi 
adorabila soţie — Lois — mare cât un copil. 

Mai dansau şi Digit Addams, cele patru braţe 
ale sale cuprinzându-i perechea, o Heidi îmbă- 
trânită, cu cosiţe blonde, groase, şi vărul Cocoloş 

Addams, un adolescent cocoşat, cu blazer ţipător, 
care dansa de unul sin 

Dexter şi Donald dansară cu Ofelia spre Go- 
mez şi Morticia. 

—Mă întreb... Mă întreb... spuseră ei, fiecare 
ca un ecou al celuilalt, ce s-a întâmplat... ce s-a 
întâmplat... cu Buboi... cu Buboi... 

—Incă se mai împopoţonează, cred, răspunse 
Gomez. 

Ofelia, umflată de apă şi cu ochii tulburi, îi 
oferi Morticiei un spaţios surâs de thorazină: 

—Unde-i Buboi? întrebă. 

—Vine curând, Ofelia, spuse cu blândeţe Mor- 
ticia. Curând. 

Ofelia înclină capul şi o privi vag pe Morticia: 

—Da' unde-s eu? 


Auzind o maşină, Pândiş deschise uşa din faţă 
să-l salute pe musafirul nou-venit. Când văzu 
cine era, se lumină la faţă. 

Sosise vărul It. 


Capitolul 18 


După ce-şi parcă Itomobilul cu capotă bulbu- 
cată, vărul It deschise bulbucul şi ieşi. Vărul It 
era o minge de păr înir-o pălărie eden, care 
chiţcăia şi cârâia într-un limbaj ce nu ridica deloc 
probleme de înţelegere familiei Addams. 

Pândiş avu plăcerea să-l escorteze înăuntru. 
Gomez şi Morticia îi ieşiră numaidecât în întâm- 
pinare. 

—t, bătrâne! exclamă Gomez în culmea bunei 
dispoziţii. l 

—Bleep gibber, ooot, ooot, făcu vărul It. 

Morticia dădu din cap: 

—Ai dreptate. Mult prea mult timp. 

Vărul It privi în jur, trecând în revistă, evident, 
femeile. O văzu pe Margaret cu Tully în ringul 
de dans. 

—Ooot gibber bleep, le spuse vărul It lui Gomez 
şi Morticiei, scuzându-se, apoi îşi trecu o mână 
prin păr, netezindu-şi-l pe spate — şi o luă aţă 
spre Margaret. 

În tot timpul petrecerii, Margaret se ţinuse ţea- 
pănă de Tully, încercând să ignare toate ciudăţe- 
niile Addamşilor. 

—E prima oară că dansez, de veacuri, se 
plânse ea, iar tu mă aduci aici. 

—E o ocazie oficială, spuse în defensivă Tully. 

—Doar să nu mă pierzi din ochi, continuă 
Margaret, ţinându-se agăţată de el. 

Simţi o bătaie pe umăr şi se răsuci. Înaintea 
ei stătea vărul It, cu pălăria în mână, gata să se 
amestece. 7 

—Ooot, ooot, ooot, spuse vărul It, o luă în brațe 
şi începu să se învârtă cu ea. 


Sus, în baia lui Buboi, Abigail îşi rădea fiul 
în cap ca să se asigure că va fi şi pe mai departe 
complet chel. Folosea apă clocotită şi un brici 
drept, iar încăperea era plină de aburi. 

—Ai să-ți faci apariția, spuse ea, după care 
o ştergi de la petrecere. 

—Cum? Sunt oaspete de onoare. 

—Tu doar şterge-o, îl repezi Abigail. 


La parter, Miercuri dansa cu Cocoloş Addams, 
adolescentul cocoşat. 

—Miercuri? întrebă Morticia, apropiindu-se. 

Întotdeauna politicoasă, Miercuri se opri din 
dans. 

—Da, mamă? 

—Ai putea să dai o fugă până sus, să vezi 
ce face unchiu-tău? " 

Miercuri dădu din cap, luând-o la picior. 

—Mulţumesc, dragule, se întoarse' Morticia 
spre Cocoloş Addams. la uite la el. Ce-ai mai 
crescut! 

Cocoloş se cocoşă şi mai mult, sfios. 


Miercuri ciocăni la uşa lui Buboi şi, cum a- 
cesta nu răspunse, o deschise. 

—Unchiule Buboi? strigă ea, auzind apa 
curgând în baie şi peste éa sunetul vocilor. 

Apoi, apa se opri cu un ultim zdrăngănit de 
tevi, şi putu auzi clar glasurile. 

—Da, mamă, înţeleg, spunea Buboi. Te aud. 

—Sper că mă auzi, Gordon, spuse Abigail. 
Contez pe tine. Nu îndoi spinarea. 

Gordon? Ochii lui Miercuri deveniră uriaşi, 
ascultând. 

—N-o să meargă uşor, zise Buboi, în baie. E 
lume peste tot. 

—Poţi s-o faci, dacă încetezi numai cu smior- 
căitul, spuse Abigail. Nimănui nu-i place aşa ceva 
— e neatrăgător. 

—În regulă, bine. Voi încerca să ajung la hrubă 
în noaptea asta. Dar, dacă nu pot, ei bine... 

Ezită. 

—Atunci asta e. De acord, mamă? 

Miercuri dădu de perete uşa băii. 

—Eşti un falsificator! îl acuză ea. Ştiam eu! 

Abigail şi Buboi se răsuciră pe călcâie spre 
ea. Briciul din mâna lui Abigail prinse o rază de 
lumină, lucind ameninţător. 

—Fino-aigi, karaghioaza mika, o chemă Abi- 
gail, cu vocea mustindu-i de farmec. Nu-tzi vacem 
nigi un rau. 

Buboi stătea doar acolo, vizibil sfâşiat, 
neştiind cui să ia partea. 

—Miercuri, eu... începu. ` - 

Fața plăcută a lui Abigail se dezintegră. 

—Pune mâna pe ea! strigă, şi-l împinse spre 
Miercuri. 

Speriată acum de-a binelea, Miercuri fugi din 
odaie, până în camera ei, trântind uşa. . 

Galvanizat de influenţa pe care mama lui încă 
o avea asupră-i, Buboi se duse după ea şi des- 
chise uşa cu un şut, tocmai la timp ca s-o vadă 
pe Miercuri deschizând un chepeng din podea şi 
dispărând prin trapă. 

Buboi încercă să găsească trapa, dar margi- 
nile nu se vedeau. Pipăi podelele zadarnic, şi bătu 
din picior înciudat. 

Afară, lângă toboganul de cărbuni, erau altele 
două mai mici — unul însemnat „,„Boxişor“, iar 
celălalt „Miercuri“. Miercuri lunecă pe toboganul 
ei, atinse solul şi o rupse la fugă. 

Alerga cât putea de repede. spre cimitir, în te- 
nebrele nopţii. 


Pândiş mai escortă încă două invitate, Flora 
şi Fauna Amor — gemenele din filmele de familie 
— în sala de bal. Le luă etolele, dezvăluind faptul 
că, de fapt, erau o pereche de surori siameze. 
După douăzeci şi cinci de ani, arătau tot fru- 
moase. Şi tot nebune. 

Gomez se apropie, ferindu-şi ochii: 

—Flora şi Fauna Amor! Nu mai văd bine! Sunt 
orbit de frumuseţe! 

Cele două roşiră drăguţel. 

—Gomez Addams, spuse Flora. 

-—Teribil crai, spuse Fauna. 

—Mereu a fost, spuse Flora. 

—Cel puţin, cu mine... dădu din cap Fauna. 

Flora se încruntă la ea: 

—lar mă imiţi! 

—ar te ţii scai de mine! i-o întoarse Fauna. 

Morticia se apropie, parcă glisând, în rochia 
sa cu trenă: 

—Ei, Gomez! Gemenele Amor. Am auzit atât 
de multe despre voi. 

—Morticia! Eşti detestabilă! spuse Flora, zâm- 
bitoare. 

—-ai pus pirostriile bărbatului ăstuia adora- 
bil... adăugă Fauna. 

Flora trecu, posesivă, mai aproape de Gomez: 

—A fost al meu. 

—Ba al meu, se încăpăţână Fauna. 

Mereu plină de tact, Morticia interveni: 

—Flora, Fauna, cum m-aş putea întrece cu 
voi? Sunteţi de două ori femeia care-s eu. 

Tully trecea pe alături, în căutarea lui Mar- 
garet, iar Gomez îl înhăţă: 

—Tuly, gemenele Amor. Îl aşteaptă pe Buboi. 
Distrează-le. 

Flora fâlfâi curtenitoare din gene: 

—Hello, Tully. 

—Eu l-am văzut prima, se supără Fauna. 

—N-o lua în seamă, îi spuse Flora lui Tully. 

—E egală cu zero, spuse Fauna. 

Acum fetele îl cuprinseseră pe Tully cu toate 
cele patru braţe ale lor, conducându-l spre ringul 
de dans. Bărbatul aruncă o privire desperată peste 
umăr, către Morticia şi Gomez. 

—Bonne chance! spuse Morticia şi se îndepărtă 
cu Gomez, dansând. 


Abigail încă se “mai afla în camera lui Buboi, 
singură. Buboi intră, căţărându-se pe fereastra 
deschisă, foarte tulburat la înfăţişare. 

—N-o găsesc nicăieri, spuse, cu sufletul ia 
gură. Hai mai bine să plecăm prin spate. 

—Adună-te, ordonă Abigail. O să apară ea, 
coropişniţa aia mică. Acum, treci la petrecere, sau 
or să bănuiască ceva. Cobor şi eu în curând. 

Şi-şi puse accentul nemţesc: 

—Ja? 

Buboi lăsă bărbia în piept. 

—Da, mamă, spuse el şi porni spre scară. 


Capitolul 19 


În bucătărie, Morticia privea cum Mamaie gar- 
nisea un porc fript pus pe o tavă de argint. Era 
rumenit frumos, delicios de dolofan şi avea în 
rât un măr roşu-aprins. 

—Mama, te-ai întrecut pe dumneata-însăţi, o 
lăudă Morticia. 

Mamaie întoarse puţin porcul ca să aranjeze 
garnitura, dându-i la iveală al doilea cap. Şi acest 
cap avea un măr în gură. 

—Hei, doar e petrecere, spuse, şi acoperi por- 
cul cu un capac de argint proaspăt lustruit. 

Apoi dădu din cap spre Pândiş, care ridică 
tava pe un cărucior şi plecă, împingându-l, să 
servească musafirii. 


Flora şi Fauna, dansând cu Tully, sporovăiau 
buimace în timp ce acesta încerca să le mane- 
vreze printr-un pas de box. 

—Nici nu-ţi închipui ce surprinse am fost 
când ne-a dat telefon Gomez să ne spună că s-a 
întors Buboi, spuse Flora. 

Fauna bâţâi: afirmativ din cap: 

—Mai ales ţinând seama că... 

Se opri şi-i aruncă surorii ei o privire sem- 
nificativă. 

—Fauna.. spuse Flora şi-şi dădu ochii peste 
cap. ` 

—Mai ales ținând seama că ce? întrebă Tully, 
cu curiozitatea ațâțată. 

Flora şi Fauna se uitară una la alta. 

—Acum nu mai are nici o importanță, spuse 
Flora. E evidenti că Buboi şi Gomez sunt devotați 
unul altuia. - 

—De ce nu şi-ar fi devotați? întrebă Tully. 

—Păi, zise Fauna şi-şi coborî glasul ca să 
n-audă cineva. Acum, că s-a întors, Buboi e din 
nou regele castelului, nu? 

Tully păru nedumerit. 

—Buboi e fratele mai mare, explică Flora. Aşa 
că lui îi revin toate. Casa, banii, zi-le pe nume. 

—Toate? întrebă Tully. 

Flora dădu din cap. 

Fauna zâmbi cu viclenie: 

—Buboi e tot singurel, nu-i aşa...? 

—Dar dumneata, domnule Alford? întrebă Flo- 
ra, mai bătând din gene din gene de câteva ori. 

—Vai, Fauna! exclamă Tully, prefăcându-se 
şocat. 

—Eu sunt Fauna! zise Fauna. 

—Eu sunt Flora! zise Flora. 

ar eu suni flatat! zise Tully. Mă scuzaţi, 
domnişoarelor? 
"Îi făcu cu ochiul Florei, suflă un sărut spre 
Fauna şi amândouă chicotiră nebuneşte. 

Apoi plecă grăbit, rânjind ca pisica după ce 
a înghiţit canarul. 


Morticia şi Buboi apărură în uşa sălii de bal. 

—Toată lumea, atenţie, vă rugăm, spuse Mor- 
tcia. 

Muzica se opri instantaneu, oaspeții tăcură. 

—Când a fost pierdut, familia noastră l-a 
plâns, spuse Morticia. Şi cât am mai suferit! 

Zâmbi: ' 

—Dar acum a fost găsit, şi sărbătorirea noas- 
tră începe. Neprețuitul nostru oaspete de onoare 
— Buboi Addams! Îl luă de mână ca pentru a-l 
conduce spre musafirii adunați dar, în loc de asta, 
il învârti de braţ, şi-l expedie rotindu-se ca un 

titirez până în centrul ringului de dans, unde se 
opri, nas în nas cu Gomez. 

Gomez, care acum era îmbrăcat ca un cazac 
versiune Hollywood, purta cinci toporişti sclipi- 
toare. 

—Mamuşka! spuse el, şi începu să meargă în 
cerc împrejurul lui Buboi, în timp ce Morticia, 
Mamaie şi toate femeile Addams băteau un ritm 
incitant la tamburine. 

În timp ce Gomez descria cercuri, ceilalţi mem- 
Þri ai familiei formară un cerc mai larg, învârtin- 
du-se în sens opus. Apoi Gomez aruncă toporiştile 
drept în sus, spre tavan, şi începu să jongleze 
cu ele. 

Năucit, Buboi rămase în centrul cercului, o- 
chiul acelui uragan ameţitor. 

—Învăţată de la verii noştri cazaci, spuse jon- 
glând Gomez, mamuşka a fost o tradiţie a familiei 
Addams de cine ştie când... 

Îi azvârli securile lui Buboi, şi începură să 
jongleze între ei — spre marea surpriză a lui Bu- 
boi. ` 

—Noi dansam mamuşka în timp ce Nero cânta 
la vioară! spuse Gomez, fără a rata o singură 
bătaie. Am dansat mamuşka la Waterloo! Am dan- 
sat mamuşka pentru Jack Spintecătorul, iar 
acum, Buboi Addams, această mamuşka e pentru 
tine! 

Jangleria continua, mişcările devenind din ce 
în ce mai complicate. Era un sistem elaborat, co- 
regrafiat cu grijă, iar Buboi — pietrificai — reuşea, 
cum necum, să se descurce. 

Apoi se aruncară într-un cântec repede de 
să-ţi limbe plimba-n gură, Buboi poticnindu-se 
printre versuri. În timpul unui fragment instru- 
mental al melodiei, Gomez îi zâmbi. 

—După tot acest timp, strigă el mulţimii, Bu- 
boi n-a uitat un pas, n-a uitat un cuvânt! 

Buboi se opri ca trăsnit. 

—Nici un pas, nici un cuvânt, murmură el, 
stupefiat. Privi în sus pentru a vedea cele cinci 
toporişti căzând cu viteză, căzând drept spre el. 

În panică, prinse... una, două, trei, patru — 
cu câte două în fiecare mână, avea mâinile ocu- 
pate, şi încă mai venea una — aşa că deschise 
gura să ţipe iar securea îi căzu drept înăuntru," 
Buboi înghiţind-o până la prăsele. 

Gloata Addams chiui cu nesaţ, şi se lansă în 
finalul cântecului. | 

Uimit, Buboi lăsă să cadă toporiştile pe care 
le ţinea în mâini şi o scoase din gură pe ultima. 

—Cum am reuşit asta? se întrebă el cu glas 
tare. 

Gomez îl plesni pe spate, iar Buboi râgâi. 

Auzind aceasta, clanul Addams ovaţionă din 
nou — şi se strânse să dea mâna cu această 
rudă atât de deosebită. 


Într-un colţ retras al sălii de bal, Vărul It şi 
Margaret valsau împreună. 

—Suntem căsătoriţi de aproape douăzeci de 
ani, spuse Margaret. Câteodată mi se par mai 
mulţi... 

—Ooot oot blipper, răspunse cu simpatie Vărul 
It. 

Margaret dădu din cap: 

—Sigur, oamenii îmbătrânesc, oamenii se 
schimbă. 

—Glipper gleep gleep, spuse Vărul It. 

Margaret încuviinţă. 


În holul de la intrare, cu pardesiul pe el, Tully 
se îndrepta spre uşă. Abigail, coborând scara, îl 
opri: 

—Unde te duci? Avem probleme. 

Tully îi rânji: 

—Ei, nu-ţi face griji. Planul B. 

» —Dar fetiţa aia hidoasă... 

—Mă ocup eu acum, o întrerupse Tully. Zece 
minute — şi-s înapoi. 

Deschise uşa şi se furişă afară. 

În sala de bal, tocmai începuse o reluare a 
mamuşkăi. ” 


Tully se duse drept la casa Judecătorului Wo- 
mack. Judele Womack era într-o stare de spirit 
apoplectică, de vreme ce sunetele aspre ale 
mamuşkăi reverberau dinspre conacul Addams. 

—Ce se întâmplă acolo? întrebă el, cu braţele 
încrucişate pe piept, privind spre casă. 

—Ce-ai zice să te descotoroseşti pentru tot- 
deauna de Addamşi? întrebă Tully. Vorbesc se- 
rios. 

Chipul Judecătorului Womack fu spart de un 
zâmbet. 

—Ce pot face pentru dumneata? întrebă. 


Capitolul 20 


Era ora două noaptea, iar Gomez şi Morticia 
stăteau pe trepiele de la intrare, făcându-le cu 
mâna oaspeţilor ce plecau. 

Vărul It se aplecă pe fereastra limuzinei sale, 
împărtăşind un ultim moment romantic cu Mar- 
garet. 

—Eşti un dansator miraculos, spuse ea. Ce 
m-am mai distrat! 

—Ooot ooot gibber, replică Vărul It. 

Margaret păru sfâşiată: 

—Nu pot. Nu trebuie să facem asta. 

Tăcu un moment. 

—Mă suni? 

Limuzina demară, Margaret făcându-i cu drag 
semne de rămas bun. 

Morticia cobori lângă ea. 

—Oh, Margaret, spuse, cuprinzând-o cu un 
braţ. E foarte deosebit, nu-i aşa? 

Margaret oftă, privind cum limuzina dispărea 
în întuneric. 

—E perfecțiunea întruchipată, spuse. 

Morticia dădu din cap, înţelegătoare. 

—E It, spuse ea cu simplitate. 

Flora şi Fauna se despărţeau cu sărutări de 
Buboi, acoperindu-l cu ruj şi agăţându-se de el 
cu toate cele patru braţe. Lui Buboi, asta-i plăcea 
foarte mult. 

—Mai treci să mă vezi înainte de-a pleca, da, 
Buboi? întrebă Flora. 

—Îţi dau un telefon, îl asigură confidenţial 
Fauna, de cum mă văd singură. 

O ambulanţă trase la scară, şi nişte infirmieri 
în jachete albe coborâră cu o cămaşă de forţă 
croită pentru două persoane. 

—V-a venit maşina! observă Buboi. Pa, fetelor! 

Odată ce le văzu plecate, urcă la etaj, 
furişându-se pe hol, încă mai exersând frânturi 
din mamuşka. Intră dansând în camera sa, unde 

il aştepta Abigail, şi începu să danseze cu ea, 
cântând cântecul cu cimilituri. 
Femeia se mulţumi să-l privească, şi se opri. 
—Mamă, eu... îmi pare aşa de cumplit de rău, 
spuse el. N-a fost decât o petrecere. S-a terminat. 
Nu înseamnă nimic. 
Abigail îl cuprinse într-o îmbrăţişare de fiară: 
—Spune-o Gordon. Fă-mă să cred. 
—Te iubesc, spuse Buboi. Şi vreau bani. 
Îmblânzită, Abigail îi dădu drumul. 
—Haidem. Trebuie să-l găsim pe Tully. 


Morticia intră în sala de bal, căutându-şi co- 
piii. ÎL descoperi pe Boxişor adormit, încovrigat 
pe tava de argint unde fusese porcul cu două 
capete. Găsi priveliştea încântătoare. 

Când Gomez intră, îi făcu semn să tacă, a- 
rătând spre tavă. 

—uUite, şopti ea. Băieţelul nostru. 

—Frânt de oboseală, comentă Gomez. 

—Atât de dulce, şopti Morticia. Arată exact 
ca... ca un mic aperitiv. 

Boxişor se trezi şi privi în jur. 

—Unde... unde-i petrecerea? întrebă el som- 
noros. | 

—S-a terminat, dragul meu, spuse Morticia. 
Nu ţi-ai văzut surioara? 

Boxişor scutură din cap: 

—N-am mai văzut-o dinainte de mamuşka. 

Morticia îi aruncă o privire lui Gomez, foarte 
îngrijorată: 

—Tu ai văzut-o? 

—Nu te agita, spuse Gomez. O s-o găsim. 

Cât ai clipi, adună toată familia pentru cău- 
tare. Mamaâie îşi înhăţase crăcanul de ghicit, iar 
Pândiş împărțea torţe, în timp ce Boxişor îl ajuta 
pe Gomez să desfăşoare o veche hartă a regiunii. 
Morticia stătea inactivă, dârdâind, în mantia ei 
neagră. 

—Răspândiţi-vă, ordonă Gomez. Boxişor — în- 
dreaptă-te spre movila de bălegar. Mama şi Mor- 
ticia — la micile morminte. Eu voi lua abisul, 
iar Pândiş — controlează groapa fără fund. 

Chipul Morticiei păli şi mai tare: 

—Locul ei favorit... 

—Buboi! strigă Gomez, privind în jur. 

—Aicea, sus, răspunse Buboi, de la fereastra 
camerei lui. 

—Buboi, tu cauţi la râpă! spuse Gomez. Şi 
la puţul părăsit şi fără însemne! 

Buboi clătină din cap, vinovat: 

—Cineva ar trebui să rămână aici — în caz 
că revine. 

Gomez se gândi la cele auzite, apoi dădu din 
cap: ` 
—Bravo ție! Bine gândit! 

—Cine o să ia mlaştina? întrebă Mamaie. 

Cioacă trase de manşeta pantalonilor lui Go- 
mez. 

—Aşa se cade, Cioacă — dă o mână de ajutor! 
Haideţi, toată lumea! Să-i dăm drumul! 

Se împrăştiară cu toţii în noapte, cu Gomez 
în frunte. 


La etaj, Abigail veni alături de Buboi în fe- 
reastră, şi-i priviră pe membrii familiei cum se 

răspândeau tot mai departe şi mai larg în terito- 
riu, ţinând luminiţe deasupra capului în timp ce-o 
căutau pe Miercuri. . 

—Unde-i Tully? întrebă Abigail. Trebuie să-l 
găsim. 

Buboi oftă, apoi dădu din cap şi o urmă. 

Dură un timp, dar îl găsiră în cabinet, aşezat 
într-un fotoliu şi prăjindu-se la razele de soare, 
ce radiau dintr-un exemplar al cărţii „Şi soarele 
răsare“. 

—Ce faci aici? întrebă Abigail. 

—Mă relaxez, zâmbi Tully. Fac puţintică plajă. 

—Ai înnebunit? 

—Au contraire, închise Tully cartea şi, înfu- 
murat, desfăşură înaintea ochilor lor un document 
legal. 


Familia îşi continua, fără succes, căutarea lui 
Miercuri. 

Cioacă ţopăia din frunză în frunză de nufăr, 
oprindu-se din când în când să caute vreo urmă 
de-a stăpânei sale, în vreme ce Boxişor rătăcea 
prin pădurea virgină, strigându-şi sora şi ţinând 
făclia sus deasupra capului. 

Pândiş ieşise în vecinătăţuri, luând la rând 
maşinile parcate şi uitându-se sub ele după Mier- 
curi. ` 

Morticia şi Mamaie erau în grota subpămân- 
teană, stând în mijlocul umezelii picurânde, cu 
stalactite şi stalagmite peste tot în jurul lor. Ma- 
maie fâlfâia torţa şi umbre înfricoşătoare săltau 
pe pereţii peşterii. 

—Miercuri! strigă ea. Miercuri! 

Morticia era în pragul lacrimilor: < 

—Oh, Mama, eram sigură c-o s-o găsim aici. 

Gomez se afla în cimitir, umblând prin mau- 
solee. Se aventură într-unul din capătul cel mai 
îndepărtat, unde doi mândri vulturi de marmură 
păzeau intrarea. Cobori gheara ridicată a unuia 
dintre vulturi, iar uşile de piatră se deschiseră 
glisând. 

Înăuntru era ca într-o catacombă, plin de oa- 
sele albite ale defuncţilor Addams. Făclia lui Go- 
mez arunca umbre, din care una îi aparţinea lui 
Miercuri, ce dormea ghemuită pe un sarcofag de 
piatră. . 

Uşurat c-o găsise, Gomez se apropie tăcut ca 
să n-o trezească. Cu blândeţe, o ridică în braţe. 

Fusese mai îngrijorat decât era dispus să ad- 
mită. 


Convocă restul familiei şi formară o procesiune 
triumfală până înapoi acasă, Pândiş cărându-i pe 
Miercuri şi Boxişor adonmniţi. 

Dar, când ajunseră acolo, Poarta nu vru — 
nu putu — să se deschidă. Zăngănea nefericită 
în ţâţâni, încuiată strâns cu lanţuri grele şi bandă 
galbenă de la poliţie. Un aviz mare, TRECEREA 
OPRITĂ! ORDIN JUDECĂTORESC! FAMILIE AD- 
DAMS — AFARĂ CU VOI!!! era amplasat pe barele 
ruginite. 

Familia Addams se opri cu groază. 

Fuseseră izgoniți din propria lor casă. 


Capitolul 21 


—Ce-nseamnă toate astea? “întrebă Gomez 
când Tully se apropie pe alee, fâlfâindu-şi docu- 
mentul legal. 

—ăsta, spuse Tully, e un act de restricţie, 
Gomez. 

Gomez îl privi fără expresie: 

—Un act de restricţie? 

—Te obligă să păstrezi distanţa de-o mie de 
iarzi faţă de această casă, explică Tully, cu glasul 
îmbibat de fudulă încredere-n sine. Mai ai de 
mers cam nouă sute nouăzeci şi nouă de iarzi 
— pricepi aluzia? 

—Am restricţii... faţă de propria mea casă? 
întrebă Gomez, neputând cu nici un chip să crea- 
dă. 

Tully zâmbi: 

—Nu e casa ta, băi mustață! Nu mai e! Îi 
aparţine celui mai vârstnic descendent în viaţă, 
cel mai mare dintre fraţi — Buboi Addams! 

—Dar... scutură Gomez din cap, încercând să 
absoarbă ideea. Asta-i o nebunie! 

—Buboi îl adoră pe Gomez, spuse Morticia, 
la fel de năucită. 

—Ba nu, o contrazise Tully. Se teme de el. 
Întâlnirea cu gemenele i-a readus totul în minte. 

Îi adresă fostului său client un rânjet dinţos: 

—Sunteţi rivali neimpăcaţi, Gomez — întot- 
deauna aţi fost, întotdeauna veţi fi! 

—Nu-i aşa! protestă Gomez. Fetele alea n-au 
însemnat nimic pentru mine — el o ştie. Cer să-l 
văd pe Buboi! 

Tully clătină din cap, rezemându- -se arogant 
de Poartă. 

—Regret, sub nici o formă. E foarte lezat — 
nu-i momentul potrivit. Lasă-l în pace. Sau şi 
mai bine — las-o baltă. 

Miercuri ieşi în faţă, frecându-se la ochii som- 
noroşi. 

—Dar, nici măcar nu-i Unchiul Buboi, spuse 
ea. 

Gomez şi Morticia se intoarseră s-o privească, 
apoi se uitară unul la altul, văzându-şi cele mai 
rele bănuieli confirmate. 

—Nu vă temeţi, spuse Gomez restului familiei. 
Justiţia va învinge. Tribunalul va decide! 

Ridică în aer un pumn hotărât. 

—Se spune că un om care se reprezintă pe 
sine însuşi are drept client un prost. Ei bine, îşi 
agită el pumnul, prostul acela sunt eu! 


A doua zi, în instanţă, Judecătorul Womack 
prezidă şedinţa. După ce abia dacă ascultă ambele 
părţi, bătu cu ciocănelul în bară, gata să-şi pro- 
nunţe hotărârea. 

—Date fiind probele concludente aplicabile, 
spuse el pompos, încercările de a ridica obiecţii 
privind moralitatea acestui om — îl indică el pe 
Buboi — sau de a-i pune la îndoială identitatea 
au fost jalnic de inadecvate. Nu fără o mică pro- 
porție de satisfacţie personală, îl declar pe Buboi 
Addams moştenitor legal al moşiei Addams şi pro- 
prietar de drept al tuturor bunurilor şi posesiu- 
nilor conţinute pe aceasta. Gomez Addams... 
ridică el o minge de golf, zâmbind antipatic. Cred 
că acest obiect vă aparţine. 

Familia rămase năucită. 

Justiţia nu învinsese. 


Li se permise să revină în casă pentru a-şi 
împacheta câteva obiecte personale sărăcăcioase, 
pe care le duseră la maşină. Gomez şedea deja 
pe locul mortului, cu capul dat pe spate în abjectă 

nenorocire şi haina aruncată peste umeri ca şi 
cum ar fi fost un invalid. 

Morticia o încărcă pe Cleo, planta ei carnivoră, 
iar Mamaie îşi aduse cazanul favorit. Miercuri 
avea una din păpuşile ei Maria Antoaneta, iar 
Boxişor ținea sub braţ trusa de chimie. Pândiş 
îşi smulse din rădăcini copacul preferat şi li se 
alătură celorlalţi. Cioacă venea la urmă, trăgând 
după ea un cărucior de jucărie plin cu inelele şi 
mânuşile ei. 

Apoi Duesenberg:ul ieşi de pe alee în stradă, 
împovărat de pomul lui Pândiş, care ieşea din 
portbagaj. 

Buboi, stând la o fereastră de la etajul doi, 
privea maşina îndepărtându-se, cu faţa complet 
lipsită de expresie. 


Familia Addams se deplasă în apropiatul Wam- 
pum Court să închirieze o cabană. O săgeată lu- 
minoasă de neon, cu două vârfuri, indica drumul 
spre cabane, care erau construite într-un oribil 
surogat de stil western. Colibe din buşteni de 
lemn-irmitaţie înconjurau recepţia în formă de tee- 
pee. 

După ce se înregistrară, parcară în faţa celei 
mai îndepărtate căsuțe. Pândiş smulse bucăţi 
mari din asfalt ca să-şi parcheze copacul. 

Interiorul cabanei era decorat cu motive cow- 
boy-şi-indian, amestecate cu plastic îmbrăcat în 
crom, iar pe jos era aşternut un covor gros şi 
miţos, portocaliu. Primul lucru pe care-l făcu Mor- 
ticia fu să agaţe un tablou pe care-l adusese de 
la conac. Apoi păşi înapoi să-şi admire opera. 

Mamaie o consolă cu o bătaie pe spinare: 

—Mie-mi place. 

Morticia dădu din cap curajoasă: 

—Atâta vreme cât suntem împreună cu toţii, 
n'est-ce pas, mon cher? 

Gomez stătea adus de spate pe un scaun făcut 
dintr-o roată de căruţă şi Naugahyde. Arăta de 
parcă toată energia sa vibrantă şi dementă îi fu- 
sese complet suptă din trup. 

—N est-ce pas, mon cher? repetă Morticia. 

Gomez ridică o privire ca şi cum n-ar mai fi 
auzit în viaţa lui franceza: 

—Hnnh? 

Miercuri îi apăsă un prosop rece pe frunte, 
adresându-i mamei ei o privire îngrijorată. 

Boxişor ieşi din baie, ciugulind un calup am- 
balat de săpun motelier. 

—Locu-ăsta nu-i nici pe jumate rău, spuse 
el cu gura plină. Pun chiar şi dulciuri la baie. 

—Ăla-i săpunul, dragul meu, spuse Morticia. 

—Aha, făcu Boxişor, ridicând din umeri, şi 
mai muşcă o dată cu poftă. - 

Miercuri puse mâna pe brațul tatălui ei. 

—Vrei un trabuc, tată? 

—Ţi-ar face foarte rău fumul, spuse Gomez 
cu glas monoton. 

Tată? zise Miercuri şi schimbă cu Morticia 
o privire plină de panică. 

Toată familia se strânse mai aproape de el. 

Dar, poale am să servesc o de-asta, spuse 
Gomez, luând o bucată de săpun de la Boxişor. 
O despachetă şi începu să mănânce posomorât. 

Era o umbră de om, zdrobită. 


jis Agia 


Capitolul 22 


La conacul Addams, Abigail, Buboi şi Tully 
încercau să intre în hrubă — dar nu reuşeau să 
treacă de camera nenumăratelor lanţuri atârnate. 
lar şi iar, apucau fiecare câte un lanţ şi trăgeau 
de el, şi de fiecare dată se întâmpla ceva rău. 

Când, încă odată, toboganul de cărbuni din 
latura casei se deschise aruncându-i pe toţi trei 

afară într-un maldăr ud şi plin de noroi, Abigail 
se răţoi la fiu-său: 

—Faci asta anume. 

Buboi se rezumă să tuşească, scuipând apă 
şi încercând să-şi recapete suflul. 

Se adunară cu chiu cu vai pe picioare şi re- 
veniră amărâţi în casă să mai încerce odată. 


Dimineaţă, Gomez se simţi şi mai rău. Zăcea 
întins pe somiera goală a patului, cu salteaua 
împinsă la o parte. O cârpă udă îi acoperea ochii, 
iar Cioacă îi masa capul care-l durea. Avea lângă 
el un castron cu săpunuri de motel pe care le 
molfăia nefericit. 

În contrast cu el, Morticia înfrunta cu bărbăţie 
criza. Se adresă restului familiei din capul mesei 
unde-şi luau micul dejun, cu ziarul deschis în 
faţa ei la ofertele de serviciu. 

—Suntem Addamşii, şi nu ne vom da bătuţi, 
spuse ea. Cine-şi mai aminteşte povestea cu ie- 
purele şi broasca ţestoasă? Coadă-scurtă, iute şi 
totuşi leneş, şi partenera sa, înceată dar hotărâtă. 
Ce ne învaţă: povestea asta, ca Addamşi ce sun- 
tem? 

Toţi ceilalţi schimbară priviri nesigure. 

—Să omorâm iepurele, spuse în cele din urmă 
Mamaie. Să-i facem de petrecanie. Să-l punem la 
fiert. 

—Să punem broasca ţestoasă pe şosea, spuse 
Miercuri. 

—La ora de vârf, dădu din cap Boxişor. 

Morticia le zâmbi tuturor, foarte încântată de 
ceea ce înţeleseseră ei din poveste: 

—Da! Vom supravieţui! Otrăviţi-ne, sugruma- 
ți-ne, frângeţi-ne oasele — vom reveni ca să mai 
cerem. Şi de ce? 

—Fiindcă ne place! răspunse Mamaie. 

Fiindcă suntem Addamşi! replică Boxişor, 
contaminat de entuziasmul celorlalți. 

Gomez încercă să se ridice, săltându-se parţial 
în capul oaselor. 

—Suntem Addamşi, spuse el cu glas surd, iar 
apoi râgâi, din gură ieşindu-i baloane de săpun. 

Restul familiei oftă. 


Dar, urmând exemplul Morliciei, se puseră toţi 
pe treabă. Miercuri şi Boxişor deschiseseră o to- 
netă de răcoritoare, contribuţia lor la bunăstarea 
financiară a familiei Addams. Îşi aliniară un bogat 
sortiment de otrăvuri pe măsuţa lor şubredă. Pen- 
tru a încerca să-şi stimuleze cifra de afaceri, co- 
borâră preţurile la cinci cenți ceşcuţa. 

Maşinile goneau pe-alături, fără să încetineas- 
că măcar. 

Cărând cu sine o mostră de aspirator şi o 
găleată, Pândiş ieşi din curtea motelului. 

Boxişor îi turnă o ceaşcă de punci din carafa 
aburindă. 

—Poftim, Pândiş, spuse. Fac cinste. 

Pândiş dădu punciul de duşcă şi plecă. Apoi, 
simțind efectele licorii, deschise gura şi scuipă o 
limbă de foc care incineră un indian de lemn ce 
făcea reclamă la Wampum Court. Pândiş se 
mulțumi să ridice din umeri şi-şi continuă dru- 
mul. 

Morticia se dusese direct la agenţia de anga- 
jări, unde un funcţionar neobosit de ţanţoş o in- 
terogă. 

—Avem foarte multe gospodine care reintră 
în forţele de muncă, spuse funcţionarul. Aptitu- 
dinile dumneavoastră gospodăreşti pot fi de mare 
valoare. Facultatea? 

—Preceptori particulari, răspunse Morticia. 

Funcţionarul dădu din cap, scriind răspunsul 
pe fişa personală. 

— Specialitatea? 

—Vrăji şi farmece. 

—Arte liberale, preeiză funcţionarul, pe un ton 
cunoscător. Aţi lucrat ca voluntară? PTA, orga- 
nizaţii de serviciu? 

—Să vedem, căzu Morticia pe gânduri. O zi 
pe săptămână, vizitez celulele condamnaților la 
moarte din închisoarea locală, cu copiii mei. 

Amploiatul rămase perplex: 

—Cu copiii? 

—Pentru autografe, explică Morticia. 

Funcţionarul clipi din ochi. 

—În fine, spuse, fără a-şi pierde calmul. Ce 
face soţul dumneavoastră? În prezent e angajat? 

—Păi... trece printr-o perioadă proastă în mo- 
mentul de faţă, spuse Morticia. Dar nu e vina 
lui. - 
—Sigur că nu, fu amploiatul de părere, pe 
un ton acru. Ce este — vagabond? Pierde-vară 
fără nădejde? Visător inadaptat? 

—Nu mai e... răspunse cu jind Morticia. 

Funcţionarul îi aruncă o privire îndoielnică şi 
începu să-şi răsfoiască registrul cu posturi. 

Miercuri şi Boxişor erau tot la toneta lor cu 
răcoritoare. Se tocmeau cu o fetiţă înţepată îm- 
brăcată în uniformă de Mică Cercetaşă. 

—Asta-i făcută cu lămâi adevărate? întrebă 
Mica Cercetaşă, privind neîncrezătoare carafa. 

—Da, spuse Miercuri, cu faţa perfect sinceră. 

Mica Cercetaşă mirosi lichidul, apoi făcu un 
pas înapoi. 

—Mie nu-mi plac decât mâncărurile şi bău- 
turile complet naturale, spuse ea. Cultivate or- 
ganic, fără conservanţi. Eşti sigură că sunt lămâi 
adevărate? 

—Da, răspunse Boxişor, pierzându-şi răbda- 
rea. 

—Uite ce e, spuse Mica Cercetaşă, scoțând o 
cutie de fursecuri. O să cumpăr o ceşcuţă, dacă 
şi voi cumpăraţi o cutie de delicioase fursecuri 
Micile Cercetaşe de la mine. Facem târgul? 

—Ei, se încruntă Miercuri, dar sunt făcute 
din Mici Cercetaşe adevărate? 


Pândiş se opri în faţa unei adorabile case sub- 
urbane din şindrilă albă. În jardiniere minunat 
îngrijite creşteau muşcate, iar proprietatea era în- 
conjurată cu un gard de şipci albe. 

Ducând mostra de aspirator şi găleata, unel- 
tele noii sale munci, Pândiş deschise cu grijă por- 
tita albă. Apoi sună la uşă, încercând să nu 
spargă nimic. 

© gospodină blondă în costum alb de tenis, 
evident grăbită, deschise uşa, doar pentru a fi 
salutată de o găleată de zoaie aruncate pe lângă 

ea, pe covorul oriental de culoarea piersicii. Zbieră 
îngrozită, se întoarse să-i spună vreo două au- 
torului acestei atrocități şi, văzându-l pe Pândiş, 
mai urlă o dată. 

În panică, încercă să trântească uşa, dar, aşa 
cum recomanda manualul comisului voiajor, Pân- 
diş întinse piciorul în casă, smulgând parţial uşa 
din balamale. Îşi retrase piciorul şi păşi înăuntru, 
închizând uşa atât cât se mai putea. 

După un minut, ieşi din nou, fâlfâind încântat 
un cec. 

Îi plăcea să fie valet, dar poate că vânzările 
din poartă-n poartă erau adevărata sa vocaţie. 


Morticia fusese repartizată la o creşă cu pro- 
gram zilnic, ca ajutoare de guvermmantă. Stătea pe 
un scăunel scund, spunându-le o poveste unor 
ţânci aşezaţi în cerc pe mici covoraşe pătrate. 
Încăperea era însorită şi veselă, cu desene! în 
creion lipite pe pereţi. 

—...Şi astfel, spunea Morticia, vrăjitoarea i-a 
ademenit pe Hânsel şi Gretel în căsuţa de turtă 
dulce, promiţându-le şi mai multe dulciuri. Şi le-a 
spus să se uite în cuptor, şi era gata-gata să-i 
împingă înăuntru, când, ce să vezi, Hânsel a îm- 
pins-o pe sărmana vrăjitoare lipsită de apărare 
în cuptor, în locul lui. Unde a ars de vie, zbă- 
tându-se-n chinuri groaznice. 

Le zâmbi copiilor: 

—Ei, fetiţe şi băieţi, cum credeţi că e să păţeşti 
una ca asta? 3. 

Fetiţele şi băieţii începură să plângă şi să se 
văicărească zgomotos. 

Morticia zâmbi iar. Trecuse o vreme de când 
nu le mai spusese poveşti copiilor mici dar, ne- 
greşit, nu-şi pierduse talentul. 


Acasă la cabană, Mamaie încerca să pregă- 
tească cina. Ţinea un ciomag la spate, momind 
ceva în păduricea de lângă căsuţă. 

—Vino-aici, pis, pis, pis... 

Înăuntru, mâncând silit dintr-o cutie de Mal- 
lomar-uri, Gomez continua să zacă lungit pe so- 
miera goală a patului. Privea în gol la un concurs 
cu premii transmis la televizor — ,„„Primejdia“. 

—Monstru din istorie, pentru două sute de 
dolari, citi de pe un carton Alex Trebek. A fost 
cunoscut ca „„Măcelarul din Bavaria“. 

—Bunicul Adams! strigă Gomez, apoi se plesni 
peste frunte. La naiba! Nu sub formă de întrebare! 

Mamaie, fugind cu ciomagul ridicat, trecu în 
goană prin dreptul ferestrei deschise. Se opri vă- 
zându-l pe Gomez înăuntru. 

Acesta mutase pe alt program şi acum stătea 
în picioare pe pat, uitându-se la emisiunea cu 
Sally Jesse Raphaël. 

—Zombii voodoo — material de legendă sau 
coşmar viu? se întreba Sally, în preambulul său. 
Există în realitate zombii? Din ce sunt făcuţi? 
Unde îi putem găsi? Daţi-ne telefon să vă spuneţi 
părerea. 

Un număr la care se putea suna apăru pe 
micul ecran, iar Gomez, cu ochii sticloşi, întinse 
mâna către telefon. 

Mamaie se întoarse de la fereastră. Era prea 
groaznic de privit. 


lie, das 


Capitolul 23 


La conacul Addams, Abigail şi Buboi şedeau 
în capetele opuse ale mesei din sufragerie, servind 
prânzul. Casa era cufundată în linişte. 

După masă, mai încercăm, spuse Abigail. 

—Da, Mamă, răspunse Buboi, cu vocea foarte 
plată. 

—Vom găsi banii, continuă Abigail. Şi între 
timp, avem acest cuibuşor. Liniştit şi călduţ. Fără 
familia aia îngrozitoare. 

Buboi dădu din cap: 

—Da, Mamă. 

—Doar noi doi, stărui Abigail, cu o nuanţă 
de desperare în glas. Departe de lumea dez- 
lănţuită. Visul nostru, devenit realitate. 

—Da, Mamă, repetă iar Buboi, monoton, cu 
ochii holbaţi spre prânzul său neatins. 


În căsuţă, Sally Jesse Raphaël era tot în e- 
misie — vorbind cu o femeie din publicul aflat 
în studiou. 

—Deci, fiul dumneavoastră a fost spălat pe 
creier de către stăpânii de sclavi voodoo, spuse 
ea, părând preocupată, şi forţat să recruteze şi 
pe alţii. Extraordinar. la să mai răspundem noi 
la un telefon... . 

Glasul lui Gomez izbucni în sistemul de am- 
plificare al studioului: T 

—Sally... 

Sally Jesse se încruntă la auzul vocii: 

Domnule Addams, vă rog încetaţi să ne mai 
sunati. Nu ştim unde se întâlnesc. 

În camera de motel, Gomez lăsă receptorul 
să-i cadă din mână. Morticia, aşezată pe marginea 
somierei, încerca să-l mângâie. Boxişor, Miercuri 
şi Pândiş stăteau pe scaunele din apropiere, a- 
rătând foarte tulburaţi, ca la un priveghi lângă 
mort. 

Acum Gomez era înconjurat de resturi de mân- 
care şi un munte de resturi de ambalaje, pungi 
şi cutii de polistiren. 

Ritual, cu mişcări de guvernantă, Morticia îi 
aduse lui Gomez telecomanda televizorului, iar 
Miercuri îi aduse un exemplar din „Programul 
T.V.“. Boxişor îi dădu o pungă cu Doritos, iar 
Pândiş îi oferi o canistră de Pringles. 

Gomez dădu din cap a mulţumire şi se folosi 
de telecomandă pentru a schimba canalele; pe 
ecran apăru un episod din ..The Cosby Show". 

—Reluare, constată el amar şi închise apara- 
tul, rămânând cu ochii la ecranul mat. 

Morticia sări în picioare: 

—Ştiu! Gomez, hai să facem o plimbare cu 
maşina. Toată familia! 

Gomez nici măcar nu ridică privirea. 

— Plimbare? întrebă el. Şi domnişoara Matlock? 

Mamaie deschise uşa, vârând capul înăuntru. 

Cina o să mai întârzie, spuse ea, apoi trânti 
uşa şi începu să fluiere. Aici, băiatu'. Aici, băiatu'! 


Mai târziu în aceeaşi seară, Morticia o culca 
pe Miercuri. 

—Dacă omul ăla nu-i Unchiul Buboi, atunci 
cine e, mamă? întrebă Miercuri, cu ochii cât ce- 
pele, îngrijorată. 

—Nu ştiu, draga mea, oftă Morticia, vârând-o 
în pat. Aş vrea şi eu să ştiu. 

—De ce cucoana aia face toate astea? mai în- 
trebă Miercuri. 

—E greu de spus. 

Morticia încercă să se gândească la o explicaţie 
potrivită. . 

—Uneori, oamenii au avut copilării cumplite. 
Şi câteodată, pur şi simplu nu şi-au găsit locul 
lor deosebit în viaţă. Şi uneori, pur şi simplu, 
sunt răi şi trebuie distruşi. 

Cu asta, se aplecă şi o sărută pe Miercuri, 
care închise ochii ca să adoarmă. 


Curând, toată familia dormea, cu excepţia 
Morticiei. Miercuri era în acelaşi pat cu Mamaie, 
iar Pândiş se culcase pe jos. Boxişor îl folosea 
drept saltea, iar Cioacă îl folosea pe Boxişor drept 
saltea. Boxişor fomăia partea inhalată a unui sfo- 
răit, Pândiş gemea exhalaţia, iar Cioacă acompa- 
nia sforăitul fâlfâind din degete. | 

Morticia privi la somnul agitat al lui Gomez 
timp de un minut, mângâindu-i iubitoare părul. 
Apoi, hotărâtă, se dădu jos din pat. 

Îşi puse mantia şi ieşi, îndepărtându-se de mo- 
tel. Nevăzută, Cioacă pomi pe urmele ei. 

Când ajunse la casa ce fusese a lor, se luptă 
cu Poaria, încercând s-o deschidă, în timp ce 
Cioacă se agăța de gratii, încercând şi ea să-i 
taie drumul. 

—incetaţi, voi două, spuse Morticia şi, elibe- 
rându-se de Cioacă, intră cu forţa pe Poartă. 

Când bătu la uşa din faţă, Tully deschise, zâm- 
bind maliţios la vederea ei. 

—Aş dori să vorbesc cu Buboi, spuse Morticia. 

Tully păşi într-o parte. 

—Te aşteptam... spuse, şi afişă un zâmbet rău- 
tăcios. 

La Poartă, Cioacă nu-şi mai venea în fire. În 
cele din urmă, se târî până în intersecţia de la 
poalele Colinei Addams. Făcu tot posibilul să o- 
prească vreuna din maşinile ce veneau, dînd din 
sine însăşi zadarnic. Dansă pe loc de nervi, apoi 
încercă să facă autostopul, arătând cu degetul 
mare. 

O maşină în trecere o împroşcă prompt cu 
noroi. 

Adunându-şi curajul, într-un salt de kami- 
kaze, Cioacă se agăță de bara următoarei maşini 
ce se apropia şi se tinu acolo cu riscul vieții în 
timp ce maşina gonea în josul străzii. 

Trebuia să le spună şi celorlalţi. 


Cât ai zice peşte, Morticia fusese întinsă pe 
masa de tortură din salon, Tully şi Buboi fere- 
cându-i mâinile şi picioarele, sub supravegherea 
lui Abigail. Buboi urma ordinele fără tragere de 
inimă, sfâşiat şi agitat. 

„ —Eşti o femeie desperată, roasă de lăcomie 
şi nesfârşită acreală, îi spuse grațios Morticia lui 
Abigail şi făcu o pauză. Am fi putut să fim atât 
de bune prietene! 

—N-aş prea crede, replică Abigail, cu vocea 
aproape la fel de neplăcută ca şi expresia. Hruba, 
doamnă Addams — v-aţi mai gândit? 

—În pofida a toate, spuse dulce Morticia, nu 
te urăsc. Mi-e milă de dumneata. Persecuţii, tor- 
turi monstruoase, depravare inumană — uneori 
pur şi simplu nu-s de ajuns. 

Abigail se încruntă la ea şi se întoarse spre 
Buboi: 

—Gordon, să începem. 

Buboi îşi mută greutatea de pe un picior pe 
altul. 

—Dar, Mamă, spuse el, privind cu vinovăţie, 
o secundă, spre Morticia. 

—Nu te mai mocăi! îl repezi Abigail. 

—Nu mă mocăi! îşi mută iar Buboi greutatea. 
Nu mă mai sâcâi! 

Renunţând, Abigail îl dădu la o parte. 

—Tully, ia problema-n mână! ordonă. Întin- 
de-o! 

Tully făcu o mutră plouată: 

—Tare mi-ar mai plăcea, ştii bine, dar... am 
problema aia la stomac. Când torturez oameni. 
Aşa-s eu. 

Abigail îl împinse spre masa de tortură: 

—Dă-i drumu”! . 

Tully o privi pe Morticia. 

—Ăă, unde aveţi baia? întrebă el politicos. 

—Acum! se răsti Abigail, cu vocea trosnindu-i 
de autoritate. 

Tully închise ochii şi întinse masa. Oasele 
Morticiei scoaseră un pârâit oribil, de întindere. 
În loc să urle, Morticia gemu fericită. 

—incă o dată! ordonă Abigail. 

Tully întinse masa, şi se mai auziră câteva 
pârâituri de oase. Morticia gemu voluptuos. 

Abigail se încruntă: 

—Mai tare! 

Tully întinse masa pentru a treia oară. 

Morticia gemu, mai satisfăcută ca oricând, 
apoi îi făcu cu ochiul lui Tully: 
—Ai mai făcut asta şi-altă dată, nu-i aşa? 


Ca o mână posedată de diavol, Cioacă gonea 
pe aleea din Wampum Court, stârnind nori de 
praf. Sări pe verandă, apoi bătu la uşa cabanei. 

—Cine e? întrebă somnoros Gomez. Am plătit 
până joi. 

Cioacă bătu în uşă strânsă pumn, iar Gomez 
deschise. Cioacă năvăli înăuntru. Se căţără pe 
tejgheaua bucătăriei, gesticulând frenetic spre Go- 
mez, în timp ce restul familiei dormea. 

—Mai încet, Cioacă! şopti Gomez. E groaznic 
când te bâlbâi! 

Cioacă apucă o lingură şi începu să bată 
morse. 

—,, Morticia în pericol... stop!“ traduse Gomez. 
„Trimiteţi imediat ajutor... stop!“ 

Cioacă se înmuie, epuizată dar victorioasă. 

—Hai! spuse Gomez, apucând-o şi ieşind în 
fugă din cabană. 


Capitolul 24 


De vreme ce masa de tortură nu dăduse re- 
zultate, Tully şi Abigail o legară pe Morticia de o 
enormă roată de supliciu, apoi se duseră la şe- 
mineu să vadă de fiarele puse la încălzit în focul 
ce vuia. 

—Nu puteţi face asta! protestă Buboi. Nu cv 
fiare înroşite-n foc! 

Tully dădea semne că-i vine iar rău de la 
stomac: 

_—Chestia asta o să miroasă? 

—Tully Alford — şarlatan. Escroc. Parazit, 
spuse Morticia, cu grațioasă înțelegere. Cât te 
mai adora Gomez. 

—Ei bine, nu îndeajuns, spuse Tully, şi îm- 
pinse şi mai adânc vătraiul în flăcări ca să se 
încingă. 

Buboi îşi frângea mâinile înnebunit: 

—Morticia, te rog... Spune-le. 

—Dragă Buboi — sau cine-oi mai fi şi tu, 
spuse Morticia, zâmbindu-i. Care din tine e cel 
real — respingătorul monstru prefăcut care-ai de- 
venit? Sau respingătorul monstru prefăcut pe 
care-am ajuns să-l îndrăgim? 

—Nici nu mai ştiu. Nu mă-ntreba, spuse des- 
perat Buboi. 

Acum, o grimasă oribilă se întinse pe faţa lui 
Abigail. 

—Gordon, mă bate un gând, spuse ea. Doar 
o idee, mi-a fulgerat, aşa, prin cap. Spune-mi ce 
părere ai. De vreme ce tu şi doamna Addams vă 
simţiţi atât de apropiaţi... 

Luă o ţepuşă înroşită în foc şi i-o întinse: 

—Eşti invitatul meu. 


Gomez opri motorul Duesenberg-ului, iar 
maşina intră tăcută pe Poartă, care se deschise 
fără nici cel mai mic scârţâit. Gomez frână şi se 
furişă afară, cu Cioacă furişându-se după el. 

Văzând reflecţia focului viu prin fereastra bi- 
roului, Gomez privi înăuntru, pentru a-l descoperi 

pe Buboi luând ţepuşa şi apropiindu-se de Mor- 
ticia. Instantaneu, Gomez năvăli înăuntru într-un 
flip de judo. 

—Cara mia! exclamă Gomez, aterizând în pi- 
cioare. 

Morticia îi zimbi de pe roata de tortură: 

—Mon cher! 

Abigail icni: 

—Addams! 

Cioacă îi aruncă lui Gomez o sabie de pe pe- 
retele biroului, iar Tully apucă şi el o sabie, a- 
propiindu-se de Gomez pe la spate. 

—Dragule, fii atent! strigă Morticia, făcând 
semne cu capul, de vreme ce n-avea cum să arate 
cu mâinile legate. 

Fără să se uite măcar, Gomez pară lovitura 
pe la spate a lui Tully. 

—Truc murdar, bătrâne, spuse el. Să nu mai 
faci! 

Tully dădu din cap: 

Asta-i pe viaţă şi pe moarte, Gomez! Nu 
doar pentru dubloni! 

Fentă, apoi tăie, ciopârţind în bucăţi pieptarul 
jachetei lui Gomez. 

—Una pentru tine, Tully... atacă Gomez, cu 
lama fulgerându-i. 

Într-un iureş de mişcări, spada îi fu smulsă 
din mână lui Tully iar el căzu de-a berbeleacul 
pe spate, aterizând în genunchi. 

—Şi una pentru mine! încheie Gomez şi ridică 
spada. , 

Tully privi în sus la el cu ochi laşi, rugători: 

—Gomez, eu sunt Tully. Sunt avocatul tău. 
Sunt plătit în avans. 

Gomez ezită. 

-—Lasă-l în pace! spuse Abigail, din spatele 
lui. 

Gomez se întoarse, cu spada în mână, pentru 
a o vedea pe Abigail, care acum ţinea un pistol. 
O ochea cu el pe Morticia. 

Un foc, şi Morticia avea să cadă pradă unei 
morţi groaznice. 

Fără şovăire, Gomez aruncă spada. 

—Aşa-i mai bine, spuse Abigail, în timp ce 
Tully se aduna pe picioare. Acum mişcă — Ad- 
dams, du-l la hrubă. lar dacă într-o oră nu sunteţi 
înapoi... gesticulă ea cu pistolul spre Morticia, o 
spulber. 

Gomez se afla destul de aproape ca să apuce 
mâna Morticiei, de pe roata de tortură. 

—Tish, când te văd aşa... Îmi clocoteşte sân- 
gele-n vene. 

—La fel şi al meu, spuse Morticia, strângân- 
du-l cu putere de mână. 

Gomez atinse roata de tortură cu mâna cea- 
laltă. 

—hRoata asta a suferinţei... spuse el trist. 

—Roata noastră, preciză Morticia. 

Gomez încuviinţă: 

—A trăi fără tine, iubito — doar asta ar fi o 
tortură. 

—O zi, singură, mon cher, adăugă Morticia. 
Doar asta ar fi moartea. 

Gomez se aplecă şi-i sărută mâna. 

—Las-o baltă! interveni Abigail. Hruba, Ad- 
dams — în clipa asta! 

Gomez întinse mâna spre cartea care deschi- 
dea panoul secret. 

—Dar, Mamă, vorbi nesigur Buboi, n-am putea 
să... 

—N-am putea, Gordon! îl repezi Abigail. Nu-ţi 
mai târi picioarele! Mă dezguşti — nu eşti decât 
un pici smiorcăit, de nici un folos! O piatră legată 
de gâtul meu! Ce-oi fi avut în cap? Mai bine te 
lăsam acolo unde te-am găsit! 

În timp ce aceste cuvinte îşi făceau efectul, 
Buboi se repezi înainte: 

—Fără şmecherii, Gomez! Nu-i aia cartea! 

Mâna lui Gomez era pe cartea cu pricina, „Ra- 
pacitate““, dar Buboi nu-l lăsă s-o tragă. 

—Dă-mi voie, spuse el. 

Gomez se uită în ochii lui Buboi, dându-și 
seama ce avea de gând să facă. 

—Bună idee, Bătrâne, murmură el, şi făcu un 
pas într-o parte. 

Buboi întinse mâna spre o altă carte — „U- 
raganul Irene: coşmar de deasupra“. 

Văzând titlul, Tully intră pe neaşteptate în pa- 
nică: 

—Lasă-n pace cartea aia, Gordon! Nu ştii de 
ce-i în stare! Nu-i doar simplă... literatură! 

—Oh, chiar aşa? întrebă Buboi, înaintând spre 
el. 

Tully bătu în retragere: 

—Su-sunt prietenul! tău, Gordon... gândeşte-te 
la dubloni! 

—Nu-s ai tăi, Tully! spuse Buboi, apucând 
ameninţător cartea. 

În timp ce toţi ceilalţi erau atenţi la ei, Gomez 
se apropie de roata de tortură pentru a o elibera 
pe Morticia. 

—Repede, iubita mea! spuse. 

O ajută să coboare, tremurînd de furie: 

—Chingi de piele, reteveie înroşite-n foc... 

—Mai târziu, iubitul meu, promise Morticia. 

Tully se cliircise pe jos, iar Abigail trecu faţă 
în faţă cu Buboi. 

—Lasă închisă cartea aia, Gordon, spuse ea 
tăios. Ascult-o pe Mama! 

Buboi clătină din cap. 

—N-o să te-ascult niciodată — niciodată n-am 
s-o mai fac! 

Acum Abigail vorbi mai blând, arborându-şi 
cel mai drăguţ zâmbet: 

—A trebuit să fiu severă cu tine — pentru 
că te iubeam. Las-o jos! ” 

Buboi scutură din cap, agățându-se de carte: 

Niciodată nu m-ai iubit! Acum o ştiu! 

Gomez o luă pe Morticia de mână: 

—vino, iubirea mea — în siguranţă! 

Morticia rămase pe loc o secundă: 

—Dar cum rămâne cu Buboi? întrebă. 

—Bătrâne, pe-aici! răcni Gomez, făcându-i 
semn fratelui său. 

Buboi îl privi, apoi reveni cu ochii spre Abigail: 

—Eşti o mamă groaznică! Poftim, am zis-o! 

Deschise cartea şi îl 'suflă pe Tully pe fereas- 
tră, apoi o suflă afară şi pe Abigail. 

Gomez smulse „Rapacitate“ din bibliotecă 
pentru a deschide camera secretă. Prin furtună, 
o conduse pe Morticia dincolo de stelaj, şi încercă 
să-l ţină deschis şi pentru Buboi, ca să-i urmeze, 
luptând cu vânturile uraganului. 

—Bătrâne! strigă el cât se putea de tare. Pe- 
aici! 

Cioacă se chinuia să înainteze pe jos spre 
bibliotecă, vântul bombardând-o cu hârtii şi alte 
resturi în zbor. Exact când reuşi să se târască 
la adăpost, Gomez nu mai putu înfrunta vântoasa 
dezlăriţuită iar stelajul se trânti. 

Buboi încercă să închidă cartea pentru a pune 
capăt furtunii, dar înainte de asta îl lovi un uriaş 
trăsnet. Căzu pe podea, răsucindu-se şi zvârco- 
lindu-se, cu curentul electric străbătându-i săl- 
batic trupul. 


jis Ai 


Capitolul 25 


Era luna octombrie, şi un grup de copilaşi se 
apropiară de uşa din faţă a conacului Addamşilor. 
Pe uşă se afla o inscripţie de mână, anunțând: 
CASĂ DESCHISĂ DE HALLOWEEN. Copiii, îmbră- 
caţi în costume tradiţionale de Halloween şi având 
în mâini pungi pentru trick-or-treat, chicoteau şi 
sporovăiau. Unul dintre ei — o mică vrăjitoare — 
păşi înainte şi bătu la uşă. 

În timp ce se deschidea, cântară: 

—Trick or... 

Îngheţară în plin vers şi o luară la fugă urlând, 
înapoi în stradă. 

Pândiş închise uşa, cu o mutră nedumerită. 

Familia era ocupată să împodobească locuinţa 
pentru sărbătorirea nopţii de Halloween. Globurile 
de cristal ale candelabrelor fuseseră înlocuite cu 
capete-din-dovleci în miniatură şi schelete, fiecare 
purtând joben, agăţate cu ştreanguri petrecute la 
gât. Pretutindeni se vedeau ciorchini de baloane 
portocalii şi negre, acoperite cu pânze de păian- 
jeni. 

Împreună, Unchiul Buboi şi Cioacă drapau ba- 
lustradele cu o ghirlandă făcută din hârtie cre- 
ponată, crengi uscate şi muşchi spaniol. Gomez 
stătea agăţat cu capul în jos sub balcon, iar Mor- 
ticia îi dădu încă o podoabă s-o pună la locul ei. 

Cranii, fiecare conţinând câte o lumânare, erau 
împrăştiate peste tot şi o sperietoare de ciori um- 
plută,cu paie stătea rezemată de casa scărilor, 
cu o furcă trecută prin gât. Pe un stindard din 
perete scriă HALLOWEEN FERICIT, iar literele şi- 
roiau de sânge. 

Mamaie ieşi din bucătărie, aducând o tavă cu 
mâncare pentru copiii colindători. Când văzu că 
fugiseră, se mulţumi să dea din umeri. 

—Mă rog, ei pierd, spuse. Am făcut chiar şi 
sandwichuri cu degete. 

—lată-ne! anunţă Boxişor, coborând împreună 
cu Miercuri pe scări. 

Miercuri era îmbrăcată în stilul ei obişnuit, 
dar Boxişor se costumase ca o versiune miniatu- 

rală a Unchiului Buboi, inclusiv chelia şi man- 
taua. 

Adulții fură încântați la vederea lor. 

Gomez făcu un salt mortal de la balcon, că- 
zând în picioare. 

—Boxişor, bătrâne! 

——a, uită-te la tine!!! se minună Morticia. 

Boxişor îi zâmbi Unchiului Buboi: 

—Cum îţi place? 

Buboi era profund emoţionat şi îl luă în braţe 
pe Boxişor. 

—Ce-aş putea spune? 

Îl strînse la piept. 

—O să frângă toate inimile. 

—MHai să facem un tablou! propuse Gomez. 

—A, da, fu Morticia de acord. În cabinet. 

Se auzi o bătaie la uşă şi Pândiş deschise. 

Afară erau Margaret şi Vărul It. Margaret era 
îmbrăcată în prinţesă din poveşti, cu baghetă ma- 
gică cu tot. Vărul It purta o pălărie de cowboy, 
băsmăluţă şi cartuşieră. Margaret radia, vizibil 
foarte îndrăgostită. 

— Trick or treat! spuse ea. 

—Oot oot glibber, zise vărul It. 

—Bună, Margaret, salută Morticia, foarte bu- 
curoasă. Vere' It, mai-mai să nu te recunosc. 

Margaret se lumină la faţă: 

—Nu-i aşa că-i fermecător? Toată. lumea tot 
întreabă de unde şi-a cumpărat costumul. 

—Minunată pălărie, remarcă admirativ Go- 
mez. 

——ar tu ce eşti, draga mea? o întrebă Margaret 
pe Miercuri. Unde ţi-e costumul? 

—Ăsta mi-este costumul, spuse Miercuri, 
foarte solemnă. Sunt o ucigaşă psihopată. Ăştia 
arată exact ca toată lumea. 

Familia râse în semn de apreciere. 

La îndemnul Morticiei, trecură cu toţii în su- 
fragerie să continue petrecerea. Pândiş îi amplasă 
pe Buboi şi Boxişor împreună: apoi îşi instală 
şevaletul şi pânza. să le picteze portretul. Gomez 
şi Miercuri se aşezară pe podea, printre ziare, 
scobind un pepene. 

Morticia croşeta, în timp ce Margaret şi Vărul 
It şedeau împreună, ţinându-se de mână. Mamaie 
umbla încoace  şi-ncolo, aducându-le partici- 
panţilor ceşti aburinde din castronul cu punci. 

— Halloween, medită Buboi. E o sărbătoare 
atât de deosebită. Strigoi şi spiriduşi. Vrăjitori pe 
cozi de mătură.“ 

—Copii cerşind pe străzi, completă Miercuri 
şi toţi ceilalţi dădură din cap a binecuvântare. 

—Mă bucur atât de mult că pot petrece a- 
ceastă noapte în familie, spuse Buboi. În adevă- 
rata mea familie. Acum, că mi-a revenit memoria. 

Morticia ridică ochii de pe lucrul ei de mână: 

—Femeia aia nefericită. Plină de răutațe. 

Clătină din cap cu tristeţe. 

—Dar nu îndeajuns. 

—Nu era mama ta, îl asigură Boxişor pe Bu- 
boi. Chiar ea a spus. 

—Ooot oot gleep? întrebă Vărul it. 

—Ţii minte, bătrâne, interveni Gomez. Chiar 
l-a găsit încurcat într-un năvod de ton, acum 
douăzeci şi cinci de ani. Cu amnezie. 

Miercuri dădu gravă din cap: 

—Din Triunghiul Bermudelor. 

—Ooot oot oot, spuse Vărul It. 

—Cât de adevărat, fu Morticia de acord. S-au 
întâmplat şi lucruri mai ciudate. 

—Mă rog, apucă Margaret mâna Vărului It cu 
ale ei amândouă. Regret, nu sunt ranchiunoasă, 
dar eu îl găsesc vinovat pe Tully. 

—Ooot blipper gleep, preciză Vărul It. 

—Of, termină! îl bătu Margaret cochetă cu ba- 
gheta magică. Mă faci să roşesc. 

—Mulţumesc lui Dumnezeu pentru trăsnetul 
ăla, îi spuse Gomez lui Buboi. Ţi-a băgat ceva 
bun-simţ în cap. 

Boxişor rânji la el: 

—Te rog, Unchiule Buboi... 

—Boxişor... făcu Buboi, foarte jovial. 

—Pentru tablou... se rugă Boxişor. 

Buboi îşi înfipse în gură un bec care se 
aprinse, Boxişor chicotind la vederea acestei pri- 
velişti. 

Terminând cu pepenele, Gomez îl puse pe o 
masă, apoi apropie un chibrit de lumânarea di- 
năuntru. Pepenele se aprinse. Avea un ochi în 
mijlocul frunţii şi toată lumea oohui şi ahhui. 

—Ştiţi, spuse fericit Buboi, toate vechile zică- 
tori sunt adevărate. Nicăieri nu-i mai bine ca a- 
casă. lar sângele apă nu se face. 

Morticia încuviinţă: 

—Şi e absolut la fel de răcoritor. 

Gomez bătu din palme să atragă atenţia. 

—Gata, toată lumea, e timpul să jucăm un 
joc! Ce să fie — de-a datul din cap după mere? 

—Şarade? propuse Margaret. 

—Ooot glibber glip, sugeră Vărul It. 

Fireşte, se ridică Morticia. De-a „,Trezitul 
morţilor“. 

Buboi îl privi pe Gomez cu plăcere absolută, 
amintindu-şi jocul favorit din copilărie. 

—,Trezitul morților!“ 

Gomez dădu din cap, la fel de fascinat: 

—,Trezitul morţilor!“ La cimitir! Haideţi, cu 
toţii! 

—N-am mai jucat niciodată jocul ăsta, îi măr- 
turisi Margaret lui Mamaie în timp ce se îndreptau 
entuziasmați spre ieşire. Cum se joacă? 

—Ai adus un hârleţ? întrebă Mamaie. 

Boxişor îl trase pe Buboi de mânecă: 

—Unchiule Buboi, vrei să fii cu mine în echi- 
pă? 

Miercuri îl smuci de cealaltă mânecă: 

—Ba nu, cu mine! . 

—Uite cum facem, îi spuse Buboi lui Miercuri. 
Tragem la sorţi. Cine aduce primul trei cranii şi 
un pelvis — ce zici de asta? 

Boxişor şi Miercuri chiuiră amândoi şi fugiră 
afară. 

Buboi se opri şi îl privi pe Gomez. 

—Propriul meu frate drag, oftă el. Ce-ar putea 
fi mai de preţ? 

Gomez încuviinţă: 

—Sângele apă nu se face, bătrâne. 

—Şi e la fel de răcoritor, reluă Morticia, 
mişcată de devotamentul fraţilor. 

Gomez întinse mâna, iar Buboi i-o luă, într-o 
strângere bărbătească. 

—Să nu ne despărţim niciodată, spuse Gomez. 

—Să fim întotdeauna ca unul, replică Buboi 
şi-l aruncă într-o figură de judo. 

Gomez ateriză la baza unei vitririe de sticlă, 
în care se aflau Abigail şi Tuly, împăiaţi şi 
susținuți în chip expert. 

—Haideţi! le spuse vesel Buboi lui Gomez şi 
Morticiei. Să trezim morţii! 

—Vă ajungem din urmă, îl asigură Morticia. 

Buboi se grăbi afară după ceilalţi, lăsându-i 
pe cei doi singuri în holul de la intrare. 

—Familia noastră, spuse Morticia cu adâncă 
satisfacţie. Ce-or fi ei? 

—Of, Tish, ce mai noapte, comentă Gomez. 
Cu toţii, în sfârşit împreună. Ce ne-am putea 
dori mai mult? 

Morticia surâse şi ridică veşmântul pe care-l 
tricotase — o salopetă de bebeluş, cu trei picioare. 

Gomez se holbă la ea, extatic: 

—Cara mia... e oare adevărat? 

Morticia dădu din cap: 

—Oui, mon cher. 

Se îmbrăţişară, stând împreună în uşa des- 
chisă. 

Era lună plină. În depărtare, un lup urla şi 
fantome scămoşate se prelingeau pe cerul nopţii. 
Se auzi un zbieret omenesc, urmat de chicoteala 
lui Mamaie, în vreme ce prin cimitir se zăreau 
torţe, ţopăind şi licărind ca nişte licurici. 

Era cea mai minunată noapte de Halloween 
de când lumea. 

SHINING este în mod cert o capodoperă — 

și probabil unul dintre cele mai bune 

romane cu subiect supranatural din ultima 
sută de ani. (Peter Straub) 

o tandră şi crudă relaţie erotică între un 
automobil şi posesorul său, o poveste de 
dragoste cu deznodămînt catastrofal, în 
care seducția, posesia și gelozia ating 
dimensiuni monstruoase și ucigașe... 

